നമുക്കു മുന്നേറാം | we shall overcome says cm-article | Madhyamam\ndate_range 21 Aug 2018 7:47 AM GMT\nഈ നൂറ്റാണ്ട് കണ്ട വലിയ പ്രളയക്കെടുതി യെ ജനങ്ങളുടെയും കേന്ദ്ര സേനകളുടെയും സഹായത്തോടെ മറികടക്കുന്നതിനുള്ള ഇടപെടലാണ് സംസ്ഥാന സർക്കാർ നടത്തുന്നത്. ജനങ്ങളുടെ ജീവൻ രക്ഷപ്പെടുത്താനുള്ള ഒന്നാം ഘട്ട പ്രവർത്തനം ലക്ഷ്യം കൈവരിച്ചിരിക്കുകയാണ്.\nപുനരധിവാസ പ്രവർത്തനമെന്ന രണ്ടാം ഘട്ട പ്രവർത്തനങ്ങളിലേക്ക് സർക്കാർ നീങ്ങിക്കൊണ്ടിരിക്കുന്ന സമയമാണിത്. തുടർച്ചയായ ഇടപെടൽ നടത്തി മാത്രമേ ഈ ദുരിതത്തിൽനിന്ന് നമുക്ക് കരകയറാനാവൂ. രക്ഷാപ്രവർത്തനത്തിൽ കാണിച്ച ഒരുമയും യോജിപ്പും കൂട്ടായ്മയും ഇക്കാര്യത്തിലും നമുക്ക് നിലനിർത്താനാവണം. ജനങ്ങളെയാകെ അണിനിരത്തി അടുത്ത ഘട്ടങ്ങൾ പൂർത്തീകരിക്കുക എന്ന ലക്ഷ്യത്തോടെയാണ് സർവകക്ഷിയോഗം വിളിച്ചുചേർക്കാൻ സർക്കാർ തയാറായത്.\nഈ പ്രളയത്തിെൻറ ആകസ്മികതക്ക് വഴി തെളിയിച്ചത് നീണ്ടുനിന്ന മഴയാണ്. സംസ്ഥാനാന്തര റിസർവോയറുകളുടെ ഏകോപിത മാനേജ്മെൻറ് സംവിധാനത്തിലെ പ്രശ്നങ്ങൾ, നിരവധി മേഘവിസ്ഫോടനം, ന്യൂനമർദം തുടങ്ങിയ പ്രത്യേകതകളും ഈ ദുരന്തത്തിന് കാരണമായിത്തീർന്നിട്ടുണ്ട്.\nമഴക്കെടുതി മറ്റേതൊരു പ്രദേശത്തെക്കാൾ ദുരന്തം സൃഷ്ടിക്കുക കേരളംപോലുള്ള സംസ്ഥാനത്തിലാണ്. ദേശീയ ജനസാന്ദ്രത ചതുരശ്ര കിലോമീറ്ററിന് 382 ആണെങ്കിൽ കേരളത്തിലത് ഇരട്ടിയിലധികം വരുന്ന 860 ആണ്. 10 ശതമാനത്തോളം പ്രദേശം സമുദ്രനിരപ്പിനു താഴെയാണ്. 41 നദികൾ അറബിക്കടലിലേക്ക് ഒഴുകുകയാണ്. 80 ഡാമുകളും പ്രത്യേകം പ്രത്യേകം നദീതടങ്ങളും കേരളത്തിലുണ്ട്.\nകേരളത്തിലെ ഈ സവിശേഷതകളും വെള്ളത്തിെൻറ സംഭരണത്തിലെ ഈ പ്രത്യേകതകളും വ്യക്തമായി മനസ്സിലാക്കിയാലേ ഫലപ്രദമായ ദുരന്തനിവാരണം ഏകോപിപ്പിക്കാനാവൂ. ഇത് തിരിച്ചറിഞ്ഞുള്ള രക്ഷാ പ്രവർത്തനത്തിനാണ് സംസ്ഥാന സർക്കാർ നേതൃത്വം നൽകിയത്.\nനൂറ്റാണ്ടു കണ്ട വൻദുരന്തം തുടക്കത്തിൽതന്നെ മനസ്സിലാക്കി സംസ്ഥാന ഭരണകൂടം ജാഗരൂകമായി. ആലപ്പുഴ, കോട്ടയം, പത്തനംതിട്ട, ഇടുക്കി ജില്ലകളിലാണ് പ്രളയക്കെടുതി ആരംഭിച്ചത്. ഈ ഘട്ടത്തിൽതന്നെ സർക്കാർ സംവിധാനവും ദേശീയ ദുരന്തനിവാരണ സേന, നേവി, എയർഫോഴ്സ് തുടങ്ങിയ വിഭാഗങ്ങളും ഏക മനസ്സായി പ്രവർത്തനം ആരംഭിച്ചു. നാടിെൻറ വിവിധ തുറകളിൽപെട്ട ജനങ്ങൾ സർവാത്മനാ സഹകരിച്ചു.\nസംസ്ഥാനത്തെ ഏറക്കുറെ എല്ലാ ജില്ലകളെയും ദുരന്തം ബാധിച്ചു. നദികളും തണ്ണീർത്തടങ്ങളും കവിഞ്ഞൊഴുകി. പുഴകൾ വഴിമാറി സഞ്ചരിച്ചു. ഡാമുകൾ നിറഞ്ഞ് ഭീതിദമായ അവസ്ഥയുണ്ടായി. റോഡ്-റെയിൽ സംവിധാനങ്ങൾ തകർന്നു. വിമാനത്താവളങ്ങളിൽപോലും വെള്ളം കയറി. നദികളിലെ കുത്തൊഴുക്ക് രക്ഷാപ്രവർത്തനം ദുഷ്കരമാക്കി. മോശം കാലാവസ്ഥമൂലം ഹെലികോപ്ടറുകൾക്കുപോലും ഇറങ്ങാനാവാത്ത സാഹചര്യം വന്നു.\nദുരന്തം മുൻകൂട്ടി കണ്ട് വയനാട്, എറണാകുളം, പാലക്കാട്, മലപ്പുറം, കോഴിക്കോട്, കണ്ണൂർ ജില്ലകളിൽകൂടി മുന്നറിയിപ്പ് നൽകി സർക്കാർ പ്രതിരോധ പ്രവർത്തനങ്ങൾ ആരംഭിച്ചു. ഉരുൾപൊട്ടൽ സാധ്യതയുള്ള സ്ഥലങ്ങളിൽനിന്ന് ജനങ്ങളെ ഒഴിപ്പിക്കാൻ നിർദേശം നൽകി. ആഗസ്റ്റ് എട്ടിന് ചേർന്ന മന്ത്രിസഭായോഗം പ്രളയക്കെടുതികളും ആശ്വാസ നടപടികളും ചർച്ചചെയ്ത് അനിവാര്യമായ തീരുമാനങ്ങൾ കൈക്കൊണ്ടു. ഒമ്പതിനുതന്നെ സംസ്ഥാനത്തും സമാന്തരമായി ജില്ലകളിലും 24 മണിക്കൂറും പ്രവർത്തിക്കുന്ന നിരീക്ഷണ സെൽ ആരംഭിച്ചു. പ്രധാനമന്ത്രിയുമായും കേന്ദ്ര ആഭ്യന്തര-പ്രതിരോധ മന്ത്രിമാരുമായും നിരന്തരം ബന്ധപ്പെട്ടു.\nവിഡിയോ കോൺഫറൻസിങ്ങിലൂടെ കേന്ദ്ര ഉദ്യോഗസ്ഥരുമായി ആശയവിനിമയം നടത്തി. ബഹുമാനപ്പെട്ട ഗവർണറെ സ്ഥിതിഗതികൾ ധരിപ്പിച്ചു. ചീഫ് സെക്രട്ടറിയുടെ നേതൃത്വത്തിൽ ഉന്നത ഉദ്യോഗസ്ഥർ രക്ഷാദൗത്യത്തിന് മേൽനോട്ടം വഹിച്ചു. റവന്യൂ അഡീഷനൽ ചീഫ് സെക്രട്ടറിക്കു കീഴിൽ ആരംഭിച്ച സംസ്ഥാന നിരീക്ഷണ സെല്ലിൽ ദേശീയ-സംസ്ഥാന ദുരന്ത നിവാരണ സേനകൾ, ആർമി, എയർഫോഴ്സ്, നേവി, കോസ്റ്റ് ഗാർഡ്, സ്റ്റേറ്റ് പൊലീസ്, ഫയർഫോഴ്സ് തുടങ്ങിയ വിവിധ വിഭാഗങ്ങളുടെ പ്രതിനിധികൾ സംസ്ഥാനതലത്തിൽ പ്രവർത്തനം ഏകോപിപ്പിച്ചു. കാലാവസ്ഥാനിരീക്ഷണം, ഭൂമിശാസ്ത്രം തുടങ്ങിയ മേഖലകളിലെ വിദഗ്ധരും ഓൺലൈൻ കമ്യൂണിക്കേഷൻ സംവിധാനവുമായി ഐ.ടി മേഖലയും സജീവമായിരുന്നു. ഇവരും ഉദ്യോഗസ്ഥ സംഘവും സെല്ലിൽ പുലരുംവരെ ഉണർന്നുപ്രവർത്തിക്കുകതന്നെ ചെയ്തു. അതിശയകരമായ ശ്രദ്ധയോടെ രക്ഷാപ്രവർത്തനങ്ങൾ പരാതിക്കിടവരാതെ ഫലപ്രദമായി ക്രമീകരിച്ചു. എല്ലാദിവസവും രാവിലെയും വൈകീട്ടും ഉന്നത ഉദ്യോഗസ്ഥരുടെ യോഗം വിളിച്ച് രക്ഷാപ്രവർത്തനം അവലോകനം ചെയ്തു.\nസന്നദ്ധപ്രവർത്തകരുടെയും രാഷ്ട്രീയ-സാമൂഹിക സംഘടനകളുടെയും ഇടപെടൽ മാതൃകാപരമായിരുന്നു. മന്ത്രിമാർ ജില്ലകളിലെ പ്രവർത്തനങ്ങൾ ഏകോപിപ്പിച്ചു. ജനപ്രതിനിധികൾ, ത്രിതല പഞ്ചായത്ത് ഭാരവാഹികൾ എന്നിവർ താഴെത്തട്ടിൽ കർമനിരതരായി. വിവിധ വകുപ്പുകളിലെ ഉദ്യോഗസ്ഥരും കുടുംബശ്രീ, ശുചിത്വമിഷൻ തുടങ്ങിയ ഏജൻസികളും രംഗത്തിറങ്ങി. ജില്ലാ കലക്ടർമാർ ജില്ലകളിലെ പ്രവർത്തനങ്ങൾ ഏകോപിപ്പിച്ചു. രക്ഷാപ്രവർത്തനത്തിെൻറ ഉത്തരവാദിത്തം പൊലീസ് ഏറ്റെടുത്തു. ഐ.എ.എസ്, ഐ.പി.എസ് ഉദ്യോഗസ്ഥരെ സ്പെഷൽ ഓഫിസർമാരായി നിയോഗിച്ചു. ദുരന്തമുഖത്ത് പകച്ചുപോകുകയും മൃതശരീരങ്ങൾ ഏറ്റുവാങ്ങുകയും ചെയ്യേണ്ടിവന്ന ദുരനുഭവങ്ങളും ഇന്ത്യയിൽ പലയിടത്തും ഉണ്ടായിട്ടുണ്ടല്ലോ.\nകേരളത്തിൽ സംഭവിച്ച അപ്രതീക്ഷിതമായ ദുരന്തമറിഞ്ഞ് ലോകരാജ്യങ്ങളും വിവിധ രാജ്യങ്ങളിലെ മലയാളികളും സമാശ്വാസവുമായെത്തി സഹായം വാഗ്ദാനം ചെയ്തു. കേന്ദ്ര സർക്കാറിനൊപ്പം വിവിധ സംസ്ഥാനങ്ങളും സമൂഹത്തിെൻറ വിവിധ തുറകളിൽപെട്ടവരും ദുരിതാശ്വാസനിധിയിലേക്ക് സംഭാവന നൽകി. തെലങ്കാനയിൽനിന്ന് ആഭ്യന്തരമന്ത്രി നേരിട്ടെത്തിയതും വിവിധ സംസ്ഥാനങ്ങൾ ഒന്നൊഴിയാതെ സഹായവുമായി മുന്നോട്ടു വന്നതും ഇന്ത്യയുടെ ഫെഡറൽ സംവിധാനത്തിെൻറ നല്ല ഭാവിയെക്കുറിച്ച് പ്രതീക്ഷകൾ നൽകുന്ന അനുഭവമായിരുന്നു. രാഷ്ട്രങ്ങളുടെ അതിർത്തിരേഖകൾ അതിലംഘിച്ച് കേരളത്തിലേക്ക് സഹായവും സാന്ത്വനവും ഒഴുകിയെത്തിയപ്പോൾ സാർവലൗകികമായ മാനവികതയുടെ പുതിയ ആകാശങ്ങൾ തുറന്നുകിട്ടിയ പ്രതീതിയായിരുന്നു. മാത്രമല്ല, നമ്മുടെ ഉദ്യോഗസ്ഥ-രാഷ്ട്രീയ സംവിധാനത്തിെൻറ മാനുഷികമുഖം അനാവൃതമായ സന്ദർഭം കൂടിയായിരുന്നു അത്.\nഐ.എ.എസ്, ഐ.പി.എസ് ഉദ്യോഗസ്ഥർ തൊട്ട് ഭരണയന്ത്രത്തിെൻറ എല്ലാ മേഖലയിൽനിന്നും സന്നദ്ധസേവനത്തിെൻറ അനുകരണീയ മാതൃകകൾ ഉയർന്നുവന്നതും ആഹ്ലാദകരമായിരുന്നു. നിറഞ്ഞ ഉത്തരവാദിത്തത്തിലൂന്നിയ രക്ഷാപ്രവർത്തനമാണ് സാക്ഷാത്കരിക്കപ്പെട്ടത്. ജനാധിപത്യപരമായ മുന്നേറ്റങ്ങളുടെ പശ്ചാത്തലത്തിൽ വികസിച്ച കേരളത്തിലെ ഭരണയന്ത്രത്തിന് ഇത്തരം പ്രതിസന്ധിയെ മറികടക്കാനാവുമെന്ന് തെളിയിച്ച സംഭവം കൂടിയായിരുന്നു ഇത്. സർക്കാർ സംവിധാനങ്ങളെ ദുർബലപ്പെടുത്തുകയല്ല, കൂടുതൽ ശക്തിപ്പെടുത്തുകയാണ് വേണ്ടെതന്ന കാര്യംകൂടി നമ്മെ ഓർമപ്പെടുത്തുന്നുണ്ട്.\nവീടും സമ്പാദ്യവും ഉപേക്ഷിച്ച് പലായനം ചെയ്തവർക്ക് സഹജീവികൾ താങ്ങും തണലുമായി മാറുന്നതിെൻറ അനുപമമായ ദൃശ്യങ്ങൾ നാടെങ്ങും കാണാമായിരുന്നു. നിസ്സഹായതയിലും നിശ്ചയദാർഢ്യം കേരളീയ സമൂഹത്തെ മുന്നോട്ടു നയിക്കുകതന്നെ ചെയ്തു. ഗർഭിണികളെയും കുട്ടികളെയും ഒറ്റപ്പെട്ടുപോയവർ രക്ഷാപ്രവർത്തകരെ കണ്ട് വികാരാധീനരായി. തങ്ങൾ ഒപ്പമുണ്ടെന്ന രക്ഷാപ്രവർത്തകരുടെ ആശ്വാസവാക്കുകൾ ദുരന്തത്തിലകപ്പെട്ടവരെ ജീവിതത്തിലേക്ക് തിരിച്ചുകൊണ്ടുവന്നു. ജീവനോപാധിയായ വള്ളവും മറ്റു സംവിധാനങ്ങളുമായി മത്സ്യത്തൊഴിലാളികൾ കൂട്ടത്തോടെ രക്ഷാപ്രവർത്തനത്തിന് എത്തിയതിെൻറ അപൂർവ ദൃശ്യങ്ങൾ കേരളം കണ്ടു. മതഭേദമില്ലാതെ ദേവാലയങ്ങൾ അഭയകേന്ദ്രങ്ങളായി മാറുന്നതിെൻറയും മനുഷ്യരിൽ അസമത്വങ്ങളും വേർതിരിവുകളും ഇല്ലാതാവുന്നതിെൻറയും ചാരുതയാർന്ന അനുഭവവും നമുക്കുണ്ടായി.\nചില അനഭിലഷണീയമായ പ്രവണതകൾ ഉയർന്നുവന്നതും കാണാതിരിക്കേണ്ടതില്ല. അണക്കെട്ടുകൾ പൊട്ടുമെന്നും ഭക്ഷ്യക്ഷാമമുണ്ടാകുമെന്നുമൊക്കെ വ്യാജപ്രചാരണമുണ്ടായി. ദുരിതാശ്വാസ പ്രവർത്തനങ്ങളെ തുരങ്കം വെക്കുന്നതിനുള്ള പ്രചാരണങ്ങളും നവമാധ്യമങ്ങളിലൂടെ ചിലർ നടത്തിയെന്നതും തിരിച്ചറിയേണ്ടതാണ്. ഒന്നായി നീങ്ങിയ നാടിന് നേരെയുണ്ടായ പുറംതിരിഞ്ഞ ഇത്തരം വിമർശനങ്ങൾ ആരും ചെവിക്കൊണ്ടതേയില്ല. സമൂഹമാധ്യമങ്ങൾ ദുരുപയോഗം ചെയ്യപ്പെെട്ടന്നത് ബാക്കിപത്രം.\nനൂറ്റാണ്ടുകളായി നമ്മുടെ നാട്ടിൽ വളർന്നുവന്ന മനുഷ്യസ്നേഹത്തിെൻറയും ത്യാഗസന്നദ്ധതയുടെയും സേവന തൽപരതയുടെയും അടിത്തറയാണ് സമാനതകളില്ലാത്ത ഈ പ്രതിസന്ധിയെ മറികടക്കുന്നതിന് കരുത്തായത്. ഒപ്പം ചില ഓർമപ്പെടുത്തലുകളും ഇത് മുന്നോട്ടുെവക്കുന്നുണ്ട്. പ്രകൃതി സംരക്ഷണത്തിെൻറ പ്രാധാന്യത്തിലേക്ക് ഇത് വിരൽചൂണ്ടുന്നു. ശരിയായ വികസന കാഴ്ചപ്പാട് നാം സ്വീകരിക്കേണ്ടതുെണ്ടന്ന് ഇത് ഓർമിപ്പിക്കുന്നുണ്ട്.\nദുരന്തത്തെ മായ്ച്ചുകളയുംവിധമുള്ള പുനർനിർമാണമാണ് സർക്കാറിെൻറ മുന്നിലുള്ള പുതിയ ദൗത്യം. വിവിധ ക്യാമ്പുകളിലായി ഏഴു ലക്ഷത്തിലധികം പേർ കഴിയുന്നുണ്ട്. ഇപ്പോൾ കാണിച്ച അതേ ശുഷ്കാന്തിയോടെ പുനരധിവാസ പ്രവർത്തനങ്ങളും നിർവഹിക്കാൻ കഴിയുമെന്ന പ്രത്യാശയാണ് സർക്കാറിനെ നയിക്കുന്നത്.\nലോകം മുഴുവൻ ഈ ദുരന്തത്തെ ശ്രദ്ധിച്ചിട്ടുണ്ട്. ദുരന്തങ്ങളിലെ പ്രതിസന്ധി മറികടന്ന് മാതൃകാപരമായ രീതിയിൽ ഉയർത്തെഴുന്നേറ്റ ജനത എന്ന അഭിമാനത്തോടെ നമുക്ക് മുന്നേറണം. നൽകിയ സഹായങ്ങൾ തുടർന്നുണ്ടായാൽ തീർച്ചയായും നമുക്കത് കഴിയുകതന്നെ ചെയ്യും. ആ പ്രവർത്തനങ്ങളെ കൂട്ടിയോജിപ്പിച്ച് സർക്കാർ മുൻപന്തിയിൽതന്നെ ഉണ്ടാകുമെന്ന് ഉറപ്പുനൽകാനും ഈ അവസരം ഉപയോഗപ്പെടുത്തട്ടെ.\nTAGS:kerala flood Pinarayi Vijayan article malayalam news\nNews Summary - we shall overcome says cm-article


അമേരിക്കയുടെ യുദ്ധമുഖത്ത് ഇനി വനിതകളും അണിനിരക്കുന്നു – malabarinews.com\nഅമേരിക്കയുടെ യുദ്ധമുഖത്ത് ഇനി വനിതകളും അണിനിരക്കുന്നു\tStory dated:Saturday April 16th, 2016,04 49:pm\tന്യൂയോര്‍ക്ക്: അമേരിക്കയുടെ യുദ്ധമുഖത്ത് ഇനി സ്ത്രീകളും അണിനിരക്കുന്നു. ആദ്യഘട്ടത്തില് ഇരുപത്തിരണ്ട് വനിതകളാണ് യുദ്ധത്തിന് അണിനിരക്കുക. എല്ലാ മേഖലയിലും ലിംഗ സമത്വം ഉറപ്പാക്കുക എന്ന ലക്ഷ്യത്തോടെയാണ് ഇത്തരത്തിലൊരു പദ്ധതി നടപ്പാക്കാന് അമേരിക്ക തീരുമാനിച്ചത്. പരിശീലനം പൂര്‍ത്തിയാക്കുന്ന വനിതകള് സെക്കന്‍ഡ് ലഫ്റ്റനന്റുമാരായി നിയമിക്കപ്പെടും.\nഇരുപത്തിരണ്ട് വനിതകളില് പതിമൂന്ന് പേര് ആയുധ മേഖലയിലും ഒന്‍പതുപേര് കാലാള്‍പ്പടയിലേക്കുമാകും പോകുക. യുദ്ധത്തില് അണിനിരക്കുന്നവര്‍ക്ക് പ്രതികൂല കാലാവസ്ഥയെ അവഗണിച്ച് ദീര്‍ഘനാള് ഒരു പ്രദേശത്തുതന്നെ താമസിക്കേണ്ടതായി വരും. ഈ രംഗത്തേക്ക് വളരെക്കുറച്ച് വനിതകള് മാത്രമാണ് എത്തുന്നത്. 200 ഓളം വനിതകളാണ് പ്രതിവര്‍ഷം കരാറുകളില് ഏര്‍പ്പെടുന്നത്.\nസൈനിക രംഗങ്ങളിലെല്ലാം വനിതാ പ്രാധാന്യം ഉറപ്പാക്കണമെന്ന് 2013 ല് പെന്റഗണ് നിര്‍ദ്ദേശം നല്‍കിയിരുന്നു. ഇതിന്റെ അടിസ്ഥാനത്തില് സൈനിക മേഖലകളിലെല്ലാം വനിതകള്‍ക്കും തസ്തികകള് സൃഷ്ടിക്കപ്പെട്ടു. ഒരുലക്ഷത്തിലധികം തസ്തികകളാണ് ഇത്തരത്തില് സൃഷ്ടിക്കപ്പെട്ടത്. ഇറാഖിലും അഫ്ഗാനിസ്ഥാനിലും വനിതകള് യുദ്ധത്തില് പങ്കെടുക്കുന്നുണ്ടെങ്കിലും സൈന്യത്തിന്റെ എല്ലാ മേഖലകളിലും വനിതകള് എത്തുന്നത് ഇതാദ്യമാണ്.


എന്തുകൊണ്ട് ഗുണ്ടര്‍ട്ട് ബംഗ്ലാവ് ഏറ്റെടുത്ത് ഒരു സ്മാരകമാക്കിക്കൂടാ? - DC Kizhakemuri\nHome General എന്തുകൊണ്ട് ഗുണ്ടര്‍ട്ട് ബംഗ്ലാവ് ഏറ്റെടുത്ത് ഒരു സ്മാരകമാക്കിക്കൂടാ?\nഎന്തുകൊണ്ട് ഗുണ്ടര്‍ട്ട് ബംഗ്ലാവ് ഏറ്റെടുത്ത് ഒരു സ്മാരകമാക്കിക്കൂടാ?\non: January 27, 2018 In: General, Personalities\n( കാലത്തിന്റെ നാള്‍വഴിയില് നിന്ന് ) ഒക്‌ടോബര്, 1984\nഒക്‌ടോബര് 9. കോഴിക്കോടിന് ട്രെയിനില് യാത്ര… പിറ്റേദിവസം കോഴിക്കോട്ട് ബാസല്‍മിഷന്റെ 15-ാം വാര്‍ഷികാഘോഷങ്ങളുടെ ഭാഗമായി ഗുണ്ടര്‍ട്ട് സിമ്പോസിയം നടത്തുന്നു. അതില് പങ്കെടുക്കുകയാണ്, ലക്ഷ്യം. ഇടയ്ക്ക് ഒരു കുറ്റബോധം. ഇല്ലിക്കുന്നില് ഇതുവരെ ഞാന് പോയിട്ടില്ല. അടുത്ത കാലത്തും ഗുണ്ടര്‍ട്ട് സ്മാരകത്തെപ്പറ്റി ഞാന് ചിലതെല്ലാം എഴുതിയിരുന്നു. എത്രയോ തവണ ഗുണ്ടര്‍ട്ടിനെപ്പറ്റി പ്രസംഗിച്ചിട്ടുണ്ട്. നാലഞ്ചു ദിവസം മുമ്പ് കോട്ടയത്ത് റോട്ടറിക്ലബ്ബില് മലയാളപത്രങ്ങളുടെ ചരിത്രത്തെപ്പറ്റി സംസാരിക്കുന്നതിനിടയില് മലയാളത്തിലെ ആദ്യത്തെ പത്രമായ ‘രാജ്യസമാചാര’ (1847)ത്തെക്കുറിച്ചു പറഞ്ഞിരുന്നു. അത് കല്ലച്ചില് അച്ചടിച്ച ഇല്ലിക്കുന്നിനെപ്പറ്റിയും, അതിന്റെ പിന്നില് പ്രവര്‍ത്തിച്ച ഗുണ്ടര്‍ട്ടിനെപ്പറ്റിയുമൊക്കെ.\nതലശ്ശേരിയില് എത്രയോ തവണ ഞാന് പോയിട്ടുണ്ട്. എന്നിട്ടും ഇല്ലിക്കുന്നില് പോയിട്ടില്ല- അക്ഷന്തവ്യമായ തെറ്റ്. അതുകൊണ്ട് ഇപ്രാവശ്യം ഇല്ലിക്കുന്നു സന്ദര്‍ശിച്ചിട്ടേ, ഗുണ്ടര്‍ട്ട് സിമ്പോസിയത്തില് പങ്കെടുക്കൂ എന്ന് വണ്ടിയില്‍വെച്ചു തീരുമാനിച്ചു. കോഴിക്കോട്ടെത്തിയ ഉടനെ സിമ്പോസിയത്തിന്റെ പ്രധാന സംഘാടകനായ ജോണ് ഓച്ചംതുരുത്തിനെ വിളിച്ച് രാവിലെ തലശ്ശേരിക്കു പോകുമെന്നറിയിക്കുകയും ചെയ്തു.\nരാവിലെ തോന്നി, വീരേന്ദ്രകുമാറിനെക്കൂടി കൂട്ടിക്കൊണ്ടുപോകുന്നതു നന്നായിരിക്കുമെന്ന്. എം. പി. വീരേന്ദ്രകുമാര് (മാതൃഭൂമിയുടെ മാനേജിങ് ഡയറക്ടര്) ആണ്, സിമ്പോസിയം ഉദ്ഘാടനംചെയ്യുന്നത്; ഞാന് അദ്ധ്യക്ഷനും. വീരന്, ഇല്ലിക്കുന്ന് കണ്ടിട്ടുണ്ടാവില്ല.\nഅദ്ദേഹവുമൊന്നിച്ചുള്ള യാത്ര വളരെ രസകരമാണ്. പിന്നെ കാര് ഉണ്ടെന്നുള്ള സൗകര്യവും. അപ്പോഴാണ് ഓര്‍മവന്നത് മൂന്നാലുമാസം മുമ്പത്തെ ഒരു കാര്യം: കോഴിക്കോട്ടെ മാതൃഭൂമിയുടെ മുമ്പില്‍വച്ച് ഒരു സായാഹ്നം ഞങ്ങള് കണ്ടുമുട്ടുന്നു. എനിക്കു പിറ്റേദിവസം രാവിലെ തലശ്ശേരിക്കു പോകണമെന്നു പറഞ്ഞപ്പോള്, വീരന് പറഞ്ഞു, താന് രാവിലെ കണ്ണൂര്‍ക്കു പോകുന്നുണ്ട്, നമുക്കൊരുമിച്ചു പോകാം എന്ന്. രാവിലെ പത്തുമണിക്കുമുമ്പ് മാതൃഭൂമിയില് വരുമെന്നും. ഞാനും സമ്മതിച്ചു. എങ്കിലും രാത്രിയില് കഴിഞ്ഞകൊല്ലത്തെ കാര്യം ഓര്‍മ്മവന്നു, ഞങ്ങള് ഒന്നിച്ച് അമേരിക്കയിലും കാനഡയിലുമൊക്കെ ഒന്നരമാസം താമസിച്ചിരുന്നു. അന്നത്തെ സമയനിഷ്ഠയുടെ കാര്യം.\nഎനിക്കു പതിനൊന്നുമണിക്കു തലശ്ശേരിയില് എത്തേണ്ട കാര്യമുണ്ട്. അതുകൊണ്ട് വീരേന്ദ്രകുമാറിനെ ഉപേക്ഷിച്ചിട്ട് (അക്കാര്യം വിളിച്ചുപറഞ്ഞുമില്ല) ഞാന് രാവിലത്തെ ട്രെയിനില് തലശ്ശേരിക്ക് പുറപ്പെട്ടു. അവിടത്തെ ജോലി കഴിഞ്ഞ് നാലുമണിയോടുകൂടി കോഴിക്കോട്ട് തിരിച്ചെത്തുകയും ചെയ്തു, നാലരമണിക്ക് വീരേന്ദ്രകുമാര് വരുന്നു, കണ്ണൂര്‍ക്കു പോകാന്. ഇക്കഥ ഓര്‍മ്മിച്ചതുകൊണ്ട് വീരനെ വിളിക്കേണ്ടെന്നുവച്ചു.\nഅങ്ങനെ ഞാന് തനിച്ച് ട്രെയിനില് പുറപ്പെട്ടു. തലശ്ശേരിയില് ഇറങ്ങിയ ഉടനെ ഒരു മാന്യനോട് ഇല്ലിക്കുന്നിലേക്കുള്ള വഴി അന്വേഷിച്ചു. അദ്ദേഹം, ഞാനാരാണെന്നു ചോദിച്ചു. പരസ്പരം അറിഞ്ഞു. അദ്ദേഹം വലിയൊരു പുസ്തകപ്രേമിയാണ്. റെയില്‍വേയിലെ ഒരുദ്യോഗസ്ഥനും. പേര് കെ.പി.വിജയരാഘവന്. ബസ്സ്റ്റാന്റിലെത്തി എന്നെ അഞ്ചരക്കണ്ടി ബസ്സില് കയറ്റിവിട്ടിട്ടേ വിജയരാഘവന് പോയുള്ളു.\nബസ്സില് എന്റെ അടുത്തിരുന്ന ചെറുപ്പക്കാരനോട് ഗുണ്ടര്‍ട്ട്ബംഗ്ലാവ് കാണാന് എവിടെ ഇറങ്ങണമെന്നു തിരക്കി. അയാള് കൈ മലര്‍ത്തി. കുറച്ചകലെ ഒരു എഴുപതുകാരന് ഇരിക്കുന്നു. അയാളോടു തിരക്കി, അറിഞ്ഞുകൂടാ. 125 വര്‍ഷം മുമ്പ് ഇല്ലിക്കുന്നു വിട്ടുപോയ ഒരാളെപ്പറ്റി സാധാരണക്കാരോട് ഇന്നന്വേഷിക്കുന്നതുതന്നെ ശരിയല്ലെന്നു തോന്നി. എങ്കിലും അവരൊക്കെ ഗുണ്ടര്‍ട്ട് സായ്പിനെപ്പറ്റി എന്തോ ഒക്കെ കേട്ടിട്ടുണ്ട്.\nഞാനോര്‍ത്തു: പത്തുമുപ്പതു കൊല്ലം മുമ്പ് നമ്മുടെ നാട്ടിലെ ഒരു മുഖ്യമന്ത്രി, ‘ആരാണ് ഈ ഗുണ്ടര്‍ട്ട്?’ എന്നു ചോദിച്ച കഥ.\nഇല്ലിക്കുന്നു സ്റ്റോപ്പിലിറങ്ങി കഷ്ടിച്ച് 200 മീറ്റര് നടന്നപ്പോള് ഗുണ്ടര്‍ട്ട് ബംഗ്ലാവിലെത്തി. അതിവിശാലമായ കെട്ടിടം. തലശ്ശേരിയില് ദീര്‍ഘകാലം ജഡ്ജിയായിരുന്ന തോമസ് സ്‌ട്രെയിഞ്ജ് എന്ന ഇംഗ്ലീഷുകാരന്, ഇന്ത്യ വിട്ടുപോകുന്ന സമയത്ത് ബാസല്‍മിഷനു ദാനമായി നല്കിയതാണ് ഈ ബംഗ്ലാവും വിശാലമായ പറമ്പും. തലശ്ശേരി ടൗണിനു പുറത്തുള്ള ഒരു ഗ്രാമപ്രദേശമാണ്, ഇല്ലിക്കുന്ന് എന്നായിരുന്നു എന്റെ ധാരണ. പക്ഷേ, മുനിസിപ്പല് ടൗണിലെ മൂന്നാംവാര്‍ഡില് 340-ാം നമ്പര് വീടാണ് ഇപ്പോള് ഗുണ്ടര്‍ട്ട് ബംഗ്ലാവ്. ഈ ബംഗ്ലാവിലാണ് 1842-ല് ഗുണ്ടര്‍ട്ടിന്റെ മകള് മറിയ ജനിച്ചത്. അവരുടെ പുത്രി എഡലിയുടെ മകനാണ് പ്രസിദ്ധ ജര്‍മന് സാഹിത്യകാരനായ ഹെര്‍മന് ഹെസ്സെ (1946-ല് നോബല്‍സമ്മാനം നേടിയ ഹെസ്സെ 1962-ല് മരിച്ചു).\nഗുണ്ടര്‍ട്ട്ബംഗ്ലാവ് ഇന്ന് ഒരു ഹോസ്റ്റലായി മാറ്റിയിരിക്കയാണ്. തലശ്ശേരി റോട്ടറി ക്ലബ്ബ് ആഴ്ചയിലൊരിക്കല് ഈ ബംഗ്ലാവിലെ ഒരു മുറിയില് കൂടുന്നു. മലയാളത്തിന് ഒരിക്കലും മറക്കാനാവാത്ത ഹെര്‍മന് ഗുണ്ടര്‍ട്ടിന് ഒരു സ്മാരകമുണ്ടാക്കാന് നമുക്കു കടമയില്ലേ? സര്‍ക്കാരിന് ഒന്നും ചെയ്യാനാവില്ലേ? എന്തുകൊണ്ട് ഗുണ്ടര്‍ട്ട് ബംഗ്ലാവ് ഏറ്റെടുത്ത് ഒരു സ്മാരകമാക്കിക്കൂടാ? മടങ്ങുമ്പോള് ഇങ്ങനെയൊക്കെ മനസ്സില് തോന്നി. സര്‍ക്കാര്, വള്ളത്തോള്‍ഭവനം ഏറ്റെടുത്ത കഥയും മനസ്സില് വന്നു. നാലുമണിക്കായിരുന്നു ഗുണ്ടര്‍ട്ട് സിമ്പോസിയം തുടങ്ങാന് നിശ്ചയിച്ചിരുന്ന സമയം. ഞാന് നേരത്തേ എത്തി. വീരേന്ദ്രകുമാര് താമസിച്ചിരിക്കും എന്നു നിങ്ങള് വിചാരിച്ചേക്കും. എന്നാല്, അദ്ദേഹം കൃത്യം നാലിനുതന്നെ വന്നു. പക്ഷേ, ജനം വരാന് അരമണിക്കൂര് വൈകി. കെ.പി.കേശവമേനോന് അരനൂറ്റാണ്ടുകാലം കോഴിക്കോട്ടുകാരെ സമയനിഷ്ഠ പഠിപ്പിച്ചിട്ടും എന്തേ ഇങ്ങനെ വരാന്?


സിപിഎം പ്രമേയ മാറ്റം യാഥാര്‍ത്ഥ്യ ബോധത്തോടെയുള്ളത്; പിന്തുണച്ച് കാനം -kanam rajendram supports change in cpm political resolution\nKanam Rajendram Supports Change In Cpm Political Resolution\nപ്രമേയത്തില് മാറ്റം വരുത്തിയത് ഏതെങ്കിലും ഭാഗത്തിന്റെ ജയമോ പരാജയമോ അല്ലെന്ന് സിപിഎം ജനറല് സെക്രട്ടറി സീതാറാം യെച്ചൂരി\nApril 21, 2018 02:29:15 pm\nതിരുവനന്തപുരം: സിപിഎം പ്രമേയത്തെ പിന്തുണച്ച് സിപിഐ. യാഥാര്‍ത്ഥ്യ ബോധത്തോടെയുള്ള നീക്കമാണെന്ന് സിപിഐ സംസ്ഥാന സെക്രട്ടറി കാനം രാജേന്ദ്രന് പറഞ്ഞു. വര്‍ത്തമാന സാഹചര്യങ്ങളെ ഉള്‍ക്കൊണ്ടുള്ള തീരുമാനമാണെന്നും കാനം പറഞ്ഞു.\nഅതേസമയം, കരട് രാഷ്ട്രീയ പ്രമേയത്തില് മാറ്റം വരുത്തിയത് ഏതെങ്കിലും ഭാഗത്തിന്റെ ജയമോ പരാജയമോ അല്ലെന്ന് സിപിഎം ജനറല് സെക്രട്ടറി സീതാറാം യെച്ചൂരി പറഞ്ഞു. ഇരുപക്ഷവും വിട്ടുവീഴ്ചയ്ക്ക് തയ്യാറായതോടെ ഇന്നലെ സിപിഎം കരട് രാഷ്ട്രീയ പ്രമേയത്തില് വോട്ടെടുപ്പ് ഒഴിവായിരുന്നു. പ്രകാശ് കാരാട്ട് അവതരിപ്പിച്ച രാഷ്ട്രീയ പ്രമേയത്തില് മാറ്റം വരുത്തുകയായിരുന്നു. കോണ്‍ഗ്രസുമായി സഖ്യമോ ധാരണയോ പാടില്ല എന്ന ഭാഗമാണ് മാറ്റിയത്. പകരം രാഷ്ട്രീയ സഖ്യം പാടില്ല എന്ന് കൂട്ടിച്ചേര്‍ക്കുകയായിരുന്നു.\nപാര്‍ട്ടി ഐക്യത്തോടെ മുന്നോട്ട് പോകണമെന്നും സീതാറാം യെച്ചൂരി പറഞ്ഞു. നേരത്തെ കരട് രാഷ്ട്രീയ പ്രമേയത്തില് ആവശ്യമെങ്കില് വോട്ടെടുപ്പ് നടക്കുമെന്ന് പ്രകാശ് കാരാട്ട് പറഞ്ഞിരുന്നു. രഹസ്യ വോട്ടെടുപ്പ് വേണമെന്ന യെച്ചൂരി പക്ഷത്തിന്റെ ആവശ്യവും അദ്ദേഹം തള്ളിയിരുന്നു.\nകോണ്‍ഗ്രസ് ബന്ധത്തെ കുറിച്ചുള്ള ചര്‍ച്ചയില് കേരള ഘടകം മുന്നോട്ട് വച്ച സമവായ നിർദേശങ്ങള് പോളിറ്റ് ബ്യൂറോ പരിഗണിക്കുകയും കരട് പ്രമേയത്തില് മാറ്റം വരുത്താന് തീരുമാനിക്കുകയുമായിരുന്നു. കോണ്‍ഗ്രസുമായി ധാരണയോ രാഷ്ട്രീയ സഖ്യമോ ഇല്ലാതെ ബിജെപിയെ തോല്‍പ്പിക്കണമെന്നായിരുന്നു നേരത്തെ പ്രമേയത്തിലുണ്ടായിരുന്നത്.\nഇതിലാണ് ഭേദഗതി വരുത്തിയത്. പുതിയ നീക്കം കാരാട്ട്, യെച്ചൂരി പക്ഷങ്ങള്‍ക്ക് സ്വീകാര്യമാണ്. സമവായം യെച്ചൂരി പക്ഷത്തിന്റെ വിജയമാണെന്നാണ് വിലയിരുത്തപ്പെടുന്നത്.\nTags: CPM, Kanam Rajendran


മൊടക്കല്ലൂരിലെ നഴ്‌സുമാരുടെ സമരം ഒത്തുതീര്‍ക്കണം – Azad Online\nമൊടക്കല്ലൂരിലെ നഴ്‌സുമാരുടെ സമരം ഒത്തുതീര്‍ക്കണം\nby Azad മാര്‍ച്ച് 7, 2016 സെപ്റ്റംബര് 16, 2020\n1 കമന്റ് on മൊടക്കല്ലൂരിലെ നഴ്‌സുമാരുടെ സമരം ഒത്തുതീര്‍ക്കണം\nകോഴിക്കോട് ജില്ലയിലെ മൊടക്കല്ലൂരില് പ്രവര്‍ത്തിക്കുന്ന മലബാര് മെഡിക്കല് കോളേജിലെ നൂറ്റിയറുപതോളം നേഴ്‌സുമാര് പതിനാലു ദിവസമായി സമരത്തിലാണ്. യുനൈറ്റഡ് നഴ്‌സസ് അസോസിയേഷന്റെ നേതൃത്വത്തിലാണ് സമരം. അടിസ്ഥാന അവകാശങ്ങള് നേടിയെടുക്കാനുള്ള പ്രക്ഷോഭത്തെ എല്ലായിടത്തുമെന്നപോലെ കള്ളക്കേസെടുത്തും പുറത്താക്കല് ഭീഷണി മുഴക്കിയുമാണ് മാനോജ്‌മെന്റ് നേരിടുന്നത്. ട്രേഡ് യൂനിയന് രംഗത്തെ വല്യേട്ടന്മാര്‍ക്കും ഈ സമരം സുഖിച്ചിട്ടില്ല. പലവിധ ഭീഷണികളുമായി അവരും രംഗത്തുണ്ട്. ഞങ്ങളുണ്ടല്ലോ ഇവിടെ ഞങ്ങളോട് അന്വേഷിക്കാതെ യൂനിയനുണ്ടാക്കാനും സമരം ചെയ്യാനുമൊക്കെ ഇവരാരാണ് എന്ന മുറുമുറുപ്പുമുണ്ട്. വിപ്‌ളവ പ്രസ്ഥാനത്തിന്റെ ഒരു നേതാവ് മാനേജ്‌മെന്റിന്റെ ദൗത്യവുമായി സമരപ്പന്തലിലെത്തി ഭീഷണിപ്പെടുത്തിയതായും സമരക്കാര് പരാതിപ്പെടുന്നു.\nകഴിഞ്ഞ നവംബര് 14ന് നഴ്‌സസ് അസോസിയേഷന് തങ്ങളുടെ അവകാശ പത്രിക മാനേജ്‌മെന്റിനും ലേബര് ഡിപ്പാര്‍ട്ടുമെന്റിനും സമര്‍പ്പിച്ചിരുന്നു. പി എഫ് , ഇ എസ് ഐ, മിനിമം വേതനം, ബോണസ്, പ്രസവാവധി, യൂനിഫോം അലവന്‍സ് തുടങ്ങിയ വിഷയങ്ങളിലെല്ലാം പരിഹാരംകാണേണ്ടതുണ്ടായിരുന്നു. നവംബര് 28ന് റീജിനല് ലേബര് കമ്മീഷനറുടെ സാന്നിദ്ധ്യത്തില് ഒരൊത്തു തീര്‍പ്പു ചര്‍ച്ച നടന്നു. ഒരു മാസത്തിനകം മുഴുവന് ജീവനക്കാര്‍ക്കും 3500 രൂപ ബോണസ് നല്‍കാമെന്നും 1500 രൂപ യൂനിഫോം അലവന്‍സ് നല്‍കാമെന്നും മാനേജ്‌മെന്റ് സമ്മതിച്ചു. ശംബളം മാസങ്ങളോളം വൈകി നല്‍കുന്ന രീതി വിട്ട് എല്ലാ മാസവും അഞ്ചാം തീയതിക്കു മുമ്പ് നല്‍കാമെന്നും ഉറപ്പു നല്‍കി. എന്നാല് , ഈ ഉറപ്പുകളെല്ലാം മാനേജ്‌മെന്റ് ലംഘിച്ചതോടെ നിസ്സഹകരണ സമരം ആരംഭിക്കേണ്ടി വന്നുവെന്ന് നഴ്‌സുമാര് പറയുന്നു.\nഈ ഘട്ടത്തില് യുനിഫോം ധരിച്ചില്ലെന്ന കാരണം പറഞ്ഞ് രണ്ടു നഴ്‌സുമാരെ ജോലിയില്‍നിന്നു പുറത്താക്കി. ഇത് അന്വേഷിക്കാന് ചെന്ന യുനിയന് പ്രസിഡണ്ടു് ശ്രീമേഷിനെ സസ്‌പെന്റ് ചെയ്യുകയും വധശ്രമമെന്ന കള്ളക്കേസില് കുടുക്കുകയും ചെയ്തു. സംഘടനാ രൂപീകരണത്തിന് നേതൃത്വം നല്‍കിയ ആളെന്ന നിലയില് നേരത്തേ മുതല്‍തന്നെ മാനേജ്‌മെന്റിന്റെ കണ്ണിലെ കരടായിരുന്നു ശ്രീമേഷ്. നഴ്‌സുമാരുടെ ന്യായമായ ആവശ്യങ്ങള് അനുവദിക്കാമെന്ന് ലേബര് ഓഫീസറുടെ മുന്നില് അംഗീകരിച്ച് ഒപ്പിട്ടുപോന്ന മാനേജ്‌മെന്റ്, നഴ്‌സുമാരുടെ സംഘടന പൊളിച്ചു തങ്ങളുടെ താല്‍പ്പര്യം സംരക്ഷിക്കാനാണ് ശ്രമിച്ചത്. തൊഴിലാളികളെ തിരിച്ചെടുക്കണമെന്നാവശ്യപ്പെട്ട് സമരരംഗത്തിറങ്ങിയ നൂറ്റിയറുപതു തൊഴിലാളികളില് ഇരുപത് പേരെക്കൂടി പുറത്താക്കാനുള്ള ഉത്തരവിറക്കി ഇപ്പോള് പ്രശ്‌നം കൂടുതല് വഷളാക്കിയിരിക്കുകയാണ്. സമരം ഇതോടെ ക്ഷീണിക്കുകയല്ല പൂര്‍വ്വാധികം ശക്തിപ്പെടുകയാണുണ്ടായത്.\nസംസ്ഥാനത്തെ മിക്ക സ്വകാര്യ ആശുപത്രികളിലും വലിയ ചൂഷണത്തിന് വിധേയമാകുന്നവരാണ് നഴ്‌സുമാര്. നഴ്‌സിങ്ങ് കോഴ്‌സു കൂടി നടത്തുന്ന മിക്ക സ്ഥാപനങ്ങളിലും വിദ്യാര്‍ത്ഥികളെക്കൊണ്ട് ജോലി ചെയ്യിക്കുന്ന പതിവുണ്ട്. വേണ്ടത്ര പരിശീലനം കിട്ടുകയോ കോഴ്‌സ് പൂര്‍ത്തിയാക്കുകയോ ചെയ്തിട്ടില്ലാത്ത വിദ്യാര്‍ത്ഥികളാണ് സമരരംഗത്തുള്ളവര്‍ക്കു പകരമായി ഇപ്പോള് മൊടക്കല്ലൂരിലെ മെഡിക്കല്‍കോളേജിലും തൊഴിലെടുക്കുന്നത്. തൊഴിലാളി വിരുദ്ധ സമീപനം മാത്രമല്ല രോഗികളുടെ അവകാശങ്ങളുടെ നിഷേധം കൂടിയാണ് അവിടെ നടക്കുന്നത്.\nകഴിഞ്ഞ ഏതാനും വര്‍ഷങ്ങളായി നഴ്‌സുമാരുടെ പ്രശ്‌നങ്ങള് കേരളത്തില് സജീവ ചര്‍ച്ചയാണ്. ഒട്ടേറെ സമരങ്ങള് നടന്നുകഴിഞ്ഞു. ആത്മഹത്യാ ശ്രമങ്ങളും കടുത്ത പ്രതിഷേധങ്ങളും സംഘര്‍ഷ നിര്‍ഭരമായ അവസ്ഥ സൃഷ്ടിച്ചിരുന്നു. ഗവണ്‍മെന്റിനെ ഇതൊന്നും കാര്യമായി സ്വാധീനിച്ചില്ല എന്നുവേണം കരുതാന്. വലിയ തോതില് കച്ചവടത്തിനു പുറപ്പെടുന്ന സ്ഥാപനങ്ങളെ നിലവിലുള്ള നിയമങ്ങള് ഓര്‍മ്മിപ്പിക്കാന് പോലും സര്‍ക്കാറിന്റെ തൊഴില് വകുപ്പിന് സംവിധാനങ്ങളില്ല. പഠിക്കാന് വേണ്ടി ബാങ്ക് ലോണിനെ ആശ്രയിച്ച വിദ്യാര്‍ത്ഥികള് ഒരു ജോലി കിട്ടിയിട്ടും കടം അടച്ചു തീര്‍ക്കാനാവാതെ ക്ലേശിക്കുന്നു. മിനിമം വേതനം ഉറപ്പാക്കാനും അതു നല്‍കുന്നുണ്ടോ എന്നു പരിശോധിക്കാനും ചുമതലപ്പെട്ടവര് എന്തുചെയ്യുകയാണ്?\nഅത്തോളി പഞ്ചായത്തിലെ മൊടക്കല്ലൂരിലെ മലബാര് മെഡിക്കല് കോളേജിന് വേറെയുമുണ്ട് ചില പ്രത്യേകതകള്. നിയമാനുസരണം പഞ്ചായത്ത് അനുമതിയോടെയും മാലിന്യ സംസ്‌ക്കരണ ഉപാധികളോടെയും ആരംഭിച്ചതല്ല ഈ സ്ഥാപനം എന്ന ആക്ഷേപമുണ്ട്. പഞ്ചായത്തിന്റെ അനുമതിയും നംബറും ലഭിക്കുക എന്നതിന് ആ നാട്ടുകാരുടെ ആശങ്കകളകറ്റുക എന്ന പ്രാഥമിക ദൗത്യം നിര്‍വ്വഹിക്കപ്പെട്ടു എന്നാണര്‍ത്ഥം. പക്ഷെ, അങ്ങനെ ഉണ്ടായില്ല. എല്ലാം ഗ്രീന് ചാനല് വഴി ജനങ്ങളുടെയും ജനാധിപത്യ സംവിധാനങ്ങളുടെയും തലയ്ക്കു മുകളിലൂടെ നടക്കും എന്നതാണല്ലോ അവസ്ഥ. ജനങ്ങളെ സേവിക്കുക എന്ന പരമമായ ലക്ഷ്യത്തിനാണ് ആശുപത്രി തുടങ്ങുന്നതെന്ന് ആരൊക്കെയോ നമ്മെ വിശ്വസിപ്പിക്കുന്നുണ്ട്. മൊടക്കല്ലൂരിലെ മലയില് ഇരുപത്തിയഞ്ചിലേറെ ഏക്കര് സ്ഥലം കൈവശമായതെങ്ങനെയെന്നോ അവിടെ നിയമാനുസൃതമായ നടപടികളൊന്നും പൂര്‍ത്തീകരിക്കാതെ കെട്ടിട സമുച്ചയം ഉയര്‍ന്നതെങ്ങനെയെന്നോ ആരും അന്വേഷിക്കുന്നില്ല. വികസനം എന്ന മാന്ത്രിക പദം ഉരുവിട്ടാല് പിന്നെ ചോദ്യങ്ങളരുത് എന്നാണ് പുതിയ വിശ്വാസം. രാഷ്ട്രീയ നേതാക്കളെല്ലാം അതാണ് പഠിപ്പിക്കുന്നത്. സമരങ്ങളിലൂടെ വളര്‍ന്ന ഒരു രാഷ്ട്രീയ പ്രസ്ഥാനത്തിന്റെ നേതാവാണ് സമരം ചെയ്താല് ജനങ്ങളെതിരാവുമെന്നും ഉള്ള ജോലിപോലും നഷ്ടമാകുമെന്നും തൊഴിലാളികളെ ഭീഷണിപ്പെടുത്തിയത്.\nആശുപത്രിയില്‍നിന്നു പുറന്തള്ളുന്ന മാലിന്യങ്ങള് സംബന്ധിച്ചു ചുറ്റുമുള്ള ജനങ്ങള്‍ക്ക് വലിയ ആശങ്കകളാണുള്ളത്. എട്ടു വര്‍ഷം മുമ്പ് ആശുപത്രി ആരംഭിക്കുന്ന കാലത്തു തന്നെ പ്രതിഷേധങ്ങള് ഉയര്‍ന്നുവരികയും ചെയ്തു. പ്രധാന രാഷ്ട്രീയ പ്രസ്ഥാനങ്ങളെയെല്ലാം വരുതിയില് നിര്‍ത്തിയാണത്രെ പ്രതിഷേധം തണുപ്പിച്ചത്. അഗ്നിശമന സുരക്ഷാ സംവിധാനങ്ങളോ മാലിന്യ സംസ്‌ക്കരണ പ്ലാന്റുകളോ തൊഴിലാളികളുടെ തൊഴില് സുരക്ഷയോ ഉറപ്പാക്കാത്ത സ്ഥാപനത്തില് രോഗികള്‍ക്കു ലഭിക്കേണ്ട പരിപാലനം അതീവ ജാഗ്രതയോടെയാവുമെന്ന് എങ്ങനെ ഉറപ്പിക്കും? ഇക്കാര്യങ്ങളിലെല്ലാം തങ്ങള് സ്വീകരിച്ച നിലപാടുകളും നടപടിക്രമങ്ങളും ജനങ്ങളെ അറിയിക്കാനുള്ള ബാധ്യത ആശുപത്രി മാനേജ്‌മെന്റിനുണ്ട്.\nഒരാശുപത്രിയില് രോഗികള്‍ക്ക് ഏറ്റവും ആശ്വാസം നല്‍കുന്ന സാന്നിദ്ധ്യം നഴ്‌സുമാരുടേതാണ്. അവരുടെ പ്രശ്‌നങ്ങള് പരിഹരിക്കുക എന്നത് രോഗികളോടും പൊതു സമൂഹത്തോടുമുള്ള കടമ നിര്‍വ്വഹിക്കുന്നതിന്റെ ഭാഗമായാണ് കാണേണ്ടത്. വൈകിയാണെങ്കിലും മാനേജ്‌മെന്റ് ഉചിതമായ നടപടികള് സ്വീകരിക്കുമെന്ന് ജനങ്ങള് ആഗ്രഹിക്കുന്നു. രാജ്യത്തെ നിയമങ്ങളെയും തൊഴിലാളികളുടെയും രോഗികളുടെയും അവകാശങ്ങളെയും ദയാരഹിതമായ ലാഭേച്ഛാ മത്സരത്തിനിടയില് നിസ്സാരമാക്കി അവഗണിക്കുന്നത് വലിയ വിപത്തുകള് ക്ഷണിച്ചു വരുത്തലായിരിക്കും.\n7 മാര്‍ച്ച് 2016\nമുദ്രകള്: azad article MMC Nurses agitation\nKV PRAKASH പറയുക:\nമാര്‍ച്ച് 10, 2016 -ല് 11:02 am\nസമര കലുഷിതമാവട്ടെ നാട്ടകം . അവകാശ ബോധത്തിൻെറയും അർപ്പണ മനോഭാവത്തിൻെറയും നേരരംഗാവട്ടെ തൊഴിൽ മേഖലകൾ !!!\nPrevious Entry കീഴാള മുന്നേറ്റങ്ങള്‍ക്ക് കാമ്പസുകള് പതാകകളുയര്‍ത്തുന്നു\nNext Entry മന്ത്രി പുംഗവരേ, ഈ ഭൂമി നിങ്ങളുടെ തറവാട്ടുമുതലല്ല


ഇടപാടുകാരെ വലച്ച് ആധാരം എഴുത്തുകാരുടെ മിന്നൽ പണിമുടക്ക് : Deepika.com Nattu Visesham\nമാനന്തവാടി: രജിസ്ട്രേഷൻ വകുപ്പിലെ പുതിയ പരിഷ്ക്കാരത്തിൽ പ്രതിഷേധിച്ച് ആധാരം എഴുത്തുകാർ ഇന്നലെ മിന്നൽ പണിമുടക്ക് നടത്തി. രജിസ്ട്രാർ ഓഫീസുകൾക്ക് മുൻപിൽ പ്രതിഷേധ ധർണ നടത്തി. ഫോറം മോഡൽ പരിഷ്ക്കാരത്തിനെതിരേ തിരുവനന്തപുരത്ത് സമരം ചെയ്ത ആധാരം എഴുത്തുകാരെ അറസ്റ്റ് ചെയ്തതിലും കേസ് എടുത്തത്തിലും പ്രതിഷേധിച്ചായിരുന്നു സംയുക്ത സമരസമിതിയുടെ നേതൃത്വത്തിൽ ധർണ നടത്തിയത്. മിന്നൽ പണിമുടക്കിനെ തുടർന്ന് ജില്ലയിൽ ഇന്നലെ ആധാരം രജിസ്ട്രേഷൻ നടന്നില്ല.\nസംസ്ഥാനത്ത് രജിസ്ട്രേഷൻ വകുപ്പിൽ പുതുതായി നടപ്പാക്കിയ ഫോറം മോഡൽ പരിഷ്ക്കാരത്തിനെതിരേ തിരുവനനന്തപുരം പട്ടം സബ് രജിസ്റ്റാർ ഓഫീസിൽ സമരം ചെയ്ത സ്ത്രീകൾ ഉൾപ്പെടെയുള്ള ആധാരം എഴുത്തുകാരെ പോലീസ് അറസ്റ്റ് ചെയ്തതിലും കേസെടുത്തതിലും പ്രതിഷേധിച്ചാണ് ഇന്നലെ സംസ്ഥാന വ്യാപകമായി ആധാരം എഴുത്തുകാർ സംയുക്തമായി മിന്നൽ പണിമുടക്ക് നടത്തുകയും സബ് രജിസ്റ്റാർ ഓഫീസുകൾക്ക് മുൻപിൽ പ്രതിഷേധ ധർണ നടത്തുകയും ചെയ്തത്.\nജില്ലയിൽ ഏഴ് സബ് രജിസ്റ്റാർ ഓഫീസിനു മുൻപിലും പ്രതിഷേധ ധർണ നടന്നു. മാനന്തവാടി സബ് രജിസ്ട്രാർ ഓഫീസിന് മുന്നിൽ നടത്തിയ ധർണ ആധാരം എഴുത്ത് അസോസിയേഷൻ ജില്ല വൈസ് പ്രസിഡന്‍റ് എ. രഘുനാഥ് ഉദ്ഘാടനം ചെയ്തു. മാനന്തവാടി യൂണിറ്റ് പ്രസിഡന്‍റ് എ. വിപിൻ ചന്ദ്രൻ അധ്യക്ഷത വഹിച്ചു.\nസംസ്ഥാന വൈസ് പ്രസിഡന്‍റ് പി.എം. തങ്കച്ചൻ, ജില്ല കമ്മിറ്റി അംഗങ്ങളായ പി. പരമേശ്വരൻ, എ.ആർ. പ്രദോഷ് കുമാർ, ടി.എച്ച്. സൗജ, യൂണിയൻ ഭാരവാഹികളായ പി.വി. പ്രകാശൻ, റസൂൽ മൂടന്പത്ത്, കെ. വേണുഗോപാലൻ, വത്സ കളത്തിൽ തുടങ്ങിയവർ പ്രസംഗിച്ചു.


പുട്ട് , പുട്ട് , സർവത്ര പുട്ട്… പുട്ട് പ്രേമികൾക്കായി കുമ്പളം പുട്ടുകട! – Media Ink Online\nപുട്ടും ബീഫുമാണ് ഇവിടുത്തെ പ്രധാന ആകര്‍ഷണം. ബീഫിന്റെ നല്ല എരിവും ഗ്രേവിയും പിന്നെയും പിന്നെയുംപുട്ട് കഴിക്കാന് നമ്മളെ പ്രരിപ്പിക്കും\nചലച്ചിത്രതാരം ദിലീപിന്റെ ദേ പുട്ട് വരുന്നതിനും ഏറെ മുൻപ്, പിറ്റിന്റെ വിപണന സാധ്യതകൾ മനസ്സിലാക്കിയ ഒരു മലയാളിയുണ്ടായിരുന്നു. എറണാകുളം ആലപ്പുഴ അതിർത്തിയിലുള്ള കുമ്പളം സ്വദേശി ജോസഫ്. 1957 ൽ ജോസഫ് ആരംഭിച്ച കുമ്പളം പുട്ടുകട ഇന്നും പേരും പെരുമയും ഒട്ടും കുറയാതെ തന്നെ ഭക്ഷണപ്രിയരുടെ വിശപ്പകറ്റുന്നു.\nപേരിൽ പറയുന്നത് പോലെ തന്നെ ഇത് പുട്ടിനു വേണ്ടിയുള്ള ഒരു എക്സ്ക്ലൂസീവ് കടയാണ്. വൈറ്റിലയില് നിന്ന് ഏകദേശം ഒരു 12 കിലോമീറ്റര് ദൂരം കാണും കുമ്പളത്തേക്ക്, വെള്ളത്താല് ചുറ്റപ്പെട്ട ഒരു സ്ഥലം, അവിടെയാണ് ജോസഫേട്ടന്റെ കുമ്പളം പുട്ടുകട. ഇപ്പോൾ അദ്ദേഹത്തിന്റെ മകൻ ഷിബുവാണ് കട നടത്തുന്നത്.\nതികച്ചും സാധാരണമായ ഒരു കട. കടയിലെ പ്രധാന ഷെഫും ഷിബു തന്നെ. യാതൊരു വിധ ആഡംബരവും ഇല്ലാതെയാണ് ഈ പുട്ടുകട ഷിബു ചേട്ടന് നടത്തിക്കൊണ്ടു പോകുന്നത്.പുട്ടും ബീഫുമാണ് ഇവിടുത്തെ പ്രധാന ആകര്‍ഷണം. ബീഫിന്റെ നല്ല എരിവും ഗ്രേവിയും പിന്നെയും പിന്നെയുംപുട്ട് കഴിക്കാന് നമ്മളെ പ്രരിപ്പിക്കും. പുട്ട് ആവശ്യക്കാര്‍ക് അപ്പോള് തന്നെ ഉണ്ടാക്കി കൊടുക്കുന്നതാണ്.\nനവമാധ്യമങ്ങളിലൂടെ കേട്ടറിഞ്ഞു ബാംഗ്ലൂർ നഗരത്തിൽ നിന്ന് വരെ ഇവിടെ പുട്ടുകഴിക്കാൻ ആളുകൾ എത്തുന്നുണ്ട്. നല്ല ചെമ്പാവരി പുട്ട് മുതൽ പച്ചരി പുട്ടുവരെ പലയിനം പുട്ടുകൾ ഇവിടെ തയ്യാർ. നാടന് പുട്ട് മാത്രം കിട്ടുന്ന ഈ കടയിലെ തിരക്കു കണ്ടാല് ആരായാലും അന്ധാളിച്ചു പോവും. ചിക്കനും കപ്പയും മറ്റൊരു പ്രധാന വിഭവം ആണ്. അതിനും ഉണ്ട് ആവശ്യക്കാരേറെ.\nഒരു ദിവസം 20 കിലോ പുട്ടുപൊടിയുടെ പുട്ടാണ് ശരാശരി ഇവിടെ ഉണ്ടാക്കുക. രാത്രി 8 മണിക്ക് ആരംഭിക്കുന്ന കട 12 മണിവരെ ഉണ്ടാകും. വിളിച്ചു പറഞ്ഞു വരുന്ന ആവശ്യക്കാര്‍ക്കു വേണ്ടി ഷിബു പുട്ടുകൾ മാറ്റി വെക്കാറുണ്ട്.\nപ്രത്യക സൈന് ബോര്‍ഡോ അല്ലെങ്കില് പുട്ടുകട എന്ന് എഴുതി വച്ചൊരു ബോര്‍ഡോ ഈ ചെറിയ ഹോട്ടലിനു ഇല്ല എന്നുള്ളതാണ് ഏറ്റവും വലിയ കൗതുകം. പ്രത്യേകം പരസ്യങ്ങൾ ഒന്നും ഇല്ലാതെ തന്നെ കേട്ടറിഞ്ഞു ദിനം പ്രതി ആളുകൾ വർധിച്ചു വരുന്നു.


കോവിഡ് മരണം: പ്രവാസികളുടെ കുടുംബങ്ങള്‍ക്ക് സര്‍ക്കാര് സഹായം ലഭ്യമാക്കണം-ദുബായ് കെ.എം.സി.സി – Utharadesam\nദുബായ്: കോവിഡ് മൂലം വിദേശത്ത് മരണമടഞ്ഞ പ്രവാസികളുടെ കുടുംബത്തിന് സര്‍ക്കാര് സഹായം ലഭ്യമാക്കണമെന്ന് ദുബായ് കെ.എം.സി.സി കാസര്‍കോട് ജില്ലാ കമ്മിറ്റി ഭാരവാഹികളുടെ യോഗം കേന്ദ്ര-സംസ്ഥാന സര്‍ക്കാറുകളോട് ആവശ്യപ്പെട്ടു. നൂറുകണക്കിന് പ്രവാസികളാണ് വിദേശ രാജ്യങ്ങളില് കോവിഡ് മൂലം മരണമടഞ്ഞത്. പ്രവാസികളുടെ മരണത്തോടു കൂടി പല കുടുംബങ്ങളും പട്ടിണിയിലാണിപ്പോള്. രാജ്യത്തിന് വിദേശ നാണ്യം നേടിത്തരുന്നതില് മുഖ്യ പങ്ക് വഹിക്കുന്ന പ്രവാസികളുടെ കുടുംബങ്ങളിലധികവും ഇന്ന് വളരെയധികം വിഷമാവസ്ഥയിലാണിപ്പോള്. പ്രവാസികളുടെ കുടുംബങ്ങള്‍ക്ക് സഹായം നല്‍കാനും കൊറോണ മൂലം നാട്ടിലകപ്പെട്ട് പോയ പ്രവാസികള്‍ക്ക് പുനരധിവാസം നല്‍കാനും സര്‍ക്കാര് അടിയന്തിരമായി പദ്ധതികള് നടപ്പിലാക്കണമെന്ന് നിവേദനത്തില് ആവശ്യപ്പെട്ടു.\nയോഗത്തില് ജില്ലാ പ്രസിഡണ്ട് അബ്ദുല്ല ആറങ്ങാടി അധ്യക്ഷത വഹിച്ചു. ജില്ലാ ജന. സെക്രട്ടറി സലാം കന്യാപ്പാടി സ്വാഗതം പറഞ്ഞു. ട്രഷറര് ടി.ആര് ഹനീഫ് റിപ്പോര്‍ട്ട് അവതരിപ്പിച്ചു. ജില്ലാ ഭാരവാഹികളായ സി.എച്ച് നുറുദ്ധീന്, റാഫി പള്ളിപ്പുറം, അഡ്വ. ഇബ്രാഹിം ഖലീല്, സലാം തട്ടാനിച്ചേരി, ഹസൈനാര് ബീജന്തടുക്ക, ഫൈസല് മുഹ്‌സിന് സംസാരിച്ചു. ജില്ലാ ഓര്‍ഗനൈസിംഗ് സെക്രട്ടറി അഫ്‌സല് മെട്ടമ്മല് നന്ദി പറഞ്ഞു.


വൈദ്യര് മഹോത്സവം: കെ.എസ്. ചിത്ര പുരസ്‌കാരം ഏറ്റുവാങ്ങും – malabarinews.com\nമലപ്പുറം: മഹാകവി മോയിന്‍കുട്ടി വൈദ്യര് പുരസ്‌കാരത്തിന് അര്‍ഹയായ പ്രശസ്‌ത ചലച്ചിത്ര പിന്നണി ഗായിക കെ.എസ്. ചിത്ര ശനിയാഴ്‌ച അവാര്‍ഡ് ഏറ്റുവാങ്ങും. കൊണ്ടോട്ടി മോയിന്‍കുട്ടി വൈദ്യര് അക്കാദമിയില് വൈകീട്ട് ഏഴിന് നടക്കുന്ന പരിപാടിയില് പിന്നാക്കക്ഷേമ-പട്ടികജാതി-ടൂറിസം വകുപ്പ് മന്ത്രി എ.പി. അനില്‍കുമാര് പുരസ്‌കാര ദാനം നിര്‍വഹിക്കും. അക്കാദമി ചെയര്‍മാന് സി.പി. സെയ്‌തലവി അധ്യക്ഷനാകും.\nകേരളീയ സംസ്‌കാരത്തിന്റെ മുഖ്യധാരയില് മാപ്പിളപ്പാട്ടിന്റെ മുദ്ര ചാര്‍ത്തുന്നതിന് നല്‍കിയ സംഭാവനകളാണ് കെ.എസ്. ചിത്രയെ അവാര്‍ഡിനര്‍ഹയാക്കിയത്. തിരക്കഥാകൃത്ത് ടി.എ. റസാഖ് മുഖ്യ പ്രഭാഷണം നടത്തും. ഗാനരചയിതാവ് പൂവച്ചല് ഖാദര് അതിഥിയാകും. പരിപാടിയോടനുബന്ധിച്ച് കെ.വി. അബൂട്ടി, ഒ.എം. കരുവാരകുണ്ട്, കാനേഷ് പൂനൂര് എന്നീ മാപ്പിള കലാകാരന്‍മാരെ ആദരിക്കും. കെ. മുഹമ്മദ് ഈസ, ആസാദ് വണ്ടൂര്, എ.കെ.അബ്‌ദുറഹ്മാന് തുടങ്ങിയവര് പങ്കെടുക്കും.\nരാവിലെ 9.30 ന് അക്കാദമിയില് നടക്കുന്ന ‘ഇന്ത്യന് ദേശീയത: ഭാവിയും ഭീതിയും’ വിഷയത്തില് നടക്കുന്ന സെമിനാര് കെ.എന്.എ. ഖാദര് എം.എല്.എ. ഉദ്‌ഘാടനം ചെയ്യും. പ്രൊഫ. എം.എന്. കാരശ്ശേരി അധ്യക്ഷനാകും. തുടര്‍ന്ന് ഒ.അബ്‌ദുള്ള, കെ.പി. രാമനുണ്ണി, കെ. വേണു, കല്‍പ്പറ്റ നാരായണന്, കെ.എം. ഷാജി എം.എല്.എ., രവി മേനോന്, കെ. വേദവ്യാസന് തുടങ്ങിയവര് വിവിധ വിഷയങ്ങളിലായി പ്രബന്ധമവതരിപ്പിക്കും. മോയിന്‍കുട്ടി വൈദ്യരുടെ കാവ്യ ജീവിതത്തെത്തുറിച്ച് ഇന്‍ഫര്‍മേഷന്- പബ്ലിക് റിലേഷന്‍സ് വകുപ്പ് തയ്യാറാക്കിയ ‘ഇശലില് കനല് തോറ്റിയ കവി’ ഡോക്യുമെന്ററി പ്രകാശനം ഉച്ചയ്‌ക്ക് 2.30 ന് ജില്ലാ പഞ്ചായത്ത് പ്രസിഡന്റ് എ.പി. ഉണ്ണികൃഷ്‌ണന് നിര്‍വഹിക്കും. നിലമ്പൂര് ഷാജി, ബാലകൃഷ്‌ണന് വള്ളിക്കുന്ന്, പ്രൊഫ. കെ. മുഹമ്മദ് തുടങ്ങിയവര് പങ്കെടുക്കും.\nPrevious PostPrevious പെരിന്തല്‍മണ്ണ സ്‌നേഹ തീരത്ത് വില്ലേജ് കാംപ് തുടങ്ങി\nNext PostNext പരപ്പനങ്ങാടിയില് മദ്യവില്‍പ്പനയ്‌ക്കിടെ യുവാവ് പിടിയില്


ട്രംപുമായി ഇടഞ്ഞ് ടില്ലേഴ്സൺ; അമേരിക്കന് സ്റ്റേറ്റ് സെക്രട്ടറി സ്ഥാനത്ത് നിന്ന് മാറ്റാൻ സാധ്യത | White House considering replacing Tillerson with Pompeo - Malayalam Oneindia\n» ട്രംപുമായി ഇടഞ്ഞ് ടില്ലേഴ്സൺ; അമേരിക്കന് സ്റ്റേറ്റ് സെക്രട്ടറി സ്ഥാനത്ത് നിന്ന് മാറ്റാൻ സാധ്യത\nട്രംപുമായി ഇടഞ്ഞ് ടില്ലേഴ്സൺ; അമേരിക്കന് സ്റ്റേറ്റ് സെക്രട്ടറി സ്ഥാനത്ത് നിന്ന് മാറ്റാൻ സാധ്യത\nUpdated: Fri, Dec 1, 2017, 18:35 [IST]\nവാഷിങ്ടൺ: യുഎസ് സ്റ്റേറ്റ് സെക്രട്ടറി സ്ഥാനത്തു നിന്ന് റെക്സ് ടില്ലേഴ്സനെ മാറ്റാൻ സാധ്യത. ടില്ലേഴ്സണനു പകരം അമേരിക്കൻ രഹസ്യാന്വേഷണ ഏജൻസി തലവൻ മൈക്ക് പോംപിയെ നിയമിക്കുമെന്നാണ് സൂചന. എന്നാൽ ഇതു സംബന്ധമായ കൃതി്യമായ വിവരം പുറത്തു വന്നിട്ടില്ല.2016 ലാണ് റെക്സ് ടില്ലേഴ്സൺ അമേരിക്കയുടെ വിദേശകാര്യ സെക്രട്ടറിയായി ചുമതലയേറ്റത്. വിദേശകാര്യത്തിലും രാഷ്ട്രീയത്തിലും മുൻ പരിചയമില്ലാത്ത ടില്ലേഴ്സനെ അനുഭവ സമ്പത്താണ് സ്റ്റേറ്റ് സെക്രട്ടറി സ്ഥാനത്തെത്തിച്ചത്. എന്നാൽ അധികാരത്തിലേറിയതു മുതൽ ഡൊണാൾഡ് ട്രംപുമായി അഭിപ്രായ വ്യത്യാസങ്ങളുണ്ടായിരുന്നു.\nഉത്തരകൊറിയ വിഷയത്തിൽ ട്രംപിന്റെ നിലപാടുകൾക്കെതിരെ ടില്ലേഴ്സൺ രംഗത്തെത്തിയിരുന്നു. ഉത്തരകൊറിയയുമായുള്ള ചർച്ചയുടെ സാധ്യത അമേരിക്ക അടച്ചു കളയുകയാണെന്നും ടില്ലേഴ്സൺ വിമർശിച്ചിരുന്നു.അതിന് പിന്നാലെയാണ് ടില്ലേഴ്സണെ വിദേശകാര്യ സെക്രട്ടറി സ്ഥാനത്ത് നിന്നും നീക്കിയേക്കും എന്ന വാര്‍ത്തകള് പുറത്തു വരുന്നത്.\nഎന്നാൽ ഇതു സംബന്ധമായി ഉദ്യോഗിക സ്ഥിരീകരണം ഇതു വരെ പുറത്തു വന്നിട്ടില്ല. ടില്ലേഴ്സൺ മാറിയാൽ രഹസ്യാന്വേഷണ ഏജന്‍സി തലവനായ മൈക്ക് പോംപിയോയെയാകും പകരക്കാരനായി നിയമിക്കുന്നതെന്ന് അഭ്യൂഹങ്ങളും നിലനില്‍ക്കുന്നുണ്ട്. എന്തിരുന്നാലും ഒരാഴ്ചക്കുള്ളില് പുതിയ നിയമനം ഉണ്ടാകുമെന്നാണ് വൈറ്റ് ഹൗസ് വൃത്തങ്ങള് സൂചന നൽകുന്നുണ്ട്.\ndonald trump america white house ഡൊണാള്‍ഡ് ട്രംപ് അമേരിക്ക വൈറ്റ് ഹൗസ്


സംസ്ഥാനത്ത് അതിതീവ്ര മഴ മുന്നറിയിപ്പ്, നാളെ മൂന്ന് ജില്ലകളിൽ റെഡ് അലർട്ട്, ജാഗ്രതാ നിർദ്ദേശം - Media Vision News\nതിരുവനന്തപുരം: അറബിക്കടലില് ന്യൂനമര്‍ദം രൂപപ്പെട്ടതിന്റെ ഭാഗമായി കേരളത്തിലെ വിവിധ ജില്ലകളില് കേന്ദ്ര കാലാവസ്ഥ വകുപ്പ് റെഡ് അലര്‍ട്ട് പ്രഖ്യാപിച്ചു. അതിതീവ്ര മഴയ്ക്കുള്ള സാധ്യതയാണ് കാലാവസ്ഥ വകുപ്പ് പ്രവചിക്കുന്നത്. 24 മണിക്കൂറില് 204 മില്ലി മീറ്ററിന് മുകളിലുള്ള മഴ ലഭിക്കാനാണ് സാധ്യത. ഇത്തരത്തിലുള്ള മഴ അതീവ അപകടകാരിയാണ്. റെഡ് അലേര്‍ട്ട് എന്നത് ഏറ്റവും ഉയര്‍ന്ന അലര്‍ട്ട് ആണ്. അതിനാല് എല്ലാവിധ തയ്യാറെടുപ്പുകളും യുദ്ധകാലാടിസ്ഥാനത്തില് പൂര്‍ത്തിയാക്കി അതീവ ജാഗ്രത പാലിക്കാന് പൊതുജനങ്ങളോടും സര്‍ക്കാര് സംവിധാനങ്ങളോടും കാലാവസ്ഥാ വകുപ്പ് നിര്‍ദേശിച്ചു.\nകേന്ദ്ര കാലാവസ്ഥ വകുപ്പ് റെഡ് അലര്‍ട്ട്\n2021 മെയ് 14 : തിരുവനന്തപുരം, കൊല്ലം, പത്തനംതിട്ട\n2021 മെയ് 15 : മലപ്പുറം, കോഴിക്കോട്, വയനാട്, കണ്ണൂര്, കാസര്‍ഗോഡ്\nന്യൂനമര്‍ദം ചുഴലിക്കാറ്റായി മാറുകയും കേരള തീരത്തിനടുത്ത് കൂടി കടന്ന് പോവുകയും ചെയ്യാന് സാധ്യതയുള്ളതിനാല് കേരളത്തില് വ്യപകമായി ശക്തമായ കാറ്റും മഴയും കടല്‍ക്ഷോഭവും ഉണ്ടാകാന് സാധ്യതയുണ്ട്.\nദുരന്ത നിവാരണ അതോറിറ്റി പുറപ്പെടുവിച്ചിരിക്കുന്ന മുന്‍കരുതല് നിര്‍ദേശങ്ങള് കര്‍ശനമായി പാലിക്കുക. ന്യൂനമര്‍ദത്തിന്റെ രൂപീകരണവും വികാസവും സംസ്ഥാന ദുരന്ത നിവാരണ അതോറിറ്റി സൂക്ഷ്‌മമായി നിരീക്ഷിച്ചു വരികയാണ്.\nഅധികൃതരുടെ നിര്‍ദേശങ്ങള് അനുസരിച്ച് മാറിത്താമസിക്കേണ്ട ഇടങ്ങളില് നിന്ന് മാറിത്താമസിക്കുക.\nമത്സ്യതൊഴിലാളികള് മെയ് 14 ന് മുന്‍പ് തന്നെ പൂര്‍ണ്ണമായും കടലില് പോകുന്നത് ഒഴിവാക്കണം.\nആഴക്കടല് മല്‍സ്യബന്ധത്തില് ഏര്‍പ്പെട്ടിരിക്കുന്നവരോട് മെയ് 14 മുന്‍പ് അടുത്തുള്ള സുരക്ഷിത തീരത്ത് എത്താന് നിര്‍ദേശം നല്‍കണം.\nന്യൂനമര്‍ദം രൂപപ്പെടുന്നതിന് മുന്നോടിയായി തന്നെ വിവിധ തീരങ്ങളില് കടലാക്രമണം ശക്തമാകാന് സാധ്യതയുള്ളതിനാല് അപകട മേഖലകളില് താമസിക്കുന്നവര് ജാഗ്രത പാലിക്കണം. ആവശ്യമായ ഘട്ടത്തില് മാറി താമസിക്കണം.\nമത്സ്യബന്ധനോപധികള് സുരക്ഷിതമാക്കി വെക്കണം.\nസ്വകാര്യ-പൊതു ഇടങ്ങളില് അപകടവസ്ഥയില് നില്‍ക്കുന്ന മരങ്ങള്/ പോസ്റ്റുകള്/ ബോര്‍ഡുകള് തുടങ്ങിയവ സുരക്ഷിതമാക്കേണ്ടതും മരങ്ങള് കോതി ഒതുക്കുകയും ചെയ്യേണ്ടതാണ്. അപകടാവസ്ഥകള് അധികൃതരുടെ ശ്രദ്ധയില് പെടുത്തേണ്ടതാണ്.\nദുരിതാശ്വാസ ക്യാമ്ബുകളിലേക്ക് മാറേണ്ടുന്ന ഘട്ടങ്ങളില് പൂര്‍ണ്ണമായും കൊവിഡ് മാനദണ്ഡങ്ങള് പാലിക്കാന് തയ്യാറാവണം.\nPrevious articleസംസ്ഥാനത്ത് ഇന്ന് 39,955 പേർക്ക് കൂടി കൊവിഡ് സ്ഥിരീകരിച്ചു, 4,38,913 പേർ ചികിത്സയിൽ, 97 മരണം\nNext articleഇന്ധനവില വര്‍ധന തുടരുന്നു; മെയ് നാലിന് ശേഷം വിലവര്‍ധിക്കുന്നത് എട്ടാംതവണ


കലിപ്പ് തീരുന്നില്ല!! വാട്‌സാപ്പിനെ ബ്രസീല് വീണ്ടും വിലക്കിIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nകലിപ്പ് തീരുന്നില്ല!! വാട്‌സാപ്പിനെ ബ്രസീല് വീണ്ടും വിലക്കി\n: സ്വന്തം ലേഖകന് in സംഭവങ്ങള് on May 6, 2016\nവാട്‌സാപ്പിനെ ബ്രസീലില് രണ്ടാം തവണയും ബ്ലോക്ക് ചെയ്തു. ഇത്തവണ 72 മണിക്കൂര് നേരത്തേയ്ക്കാണ് കോടതി ഉത്തരവു പ്രകാരം വിലക്ക്. മയക്കുമരുന്ന് കള്ളക്കടത്തുമായി ബന്ധപ്പെട്ട് വട്‌സാപ്പ് ഉടമകളായ ഫേസ്ബുക്ക്, കോടതി ആവശ്യപ്പെട്ട വിവരങ്ങള് നല്‍കാത്തതാണ് വിലക്കിലേയ്ക്ക് നയിച്ചത്. ഇതേ കാരണത്താല് കഴിഞ്ഞ ഡിസംബറിലും വാട്‌സാപ്പിന് ബ്രസീലില് വിലക്കു നേരിടേണ്ടി വന്നിരുന്നു.\nഅതേസമയം വാട്‌സാപ്പിന്റെ വിലക്ക് ഗുണമായിരിക്കുന്നത് മറ്റ് മെസ്സേജിങ് ആപ്പുകള്‍ക്കാണ്. കോളിങ്ങനും ടെക്സ്റ്റ് മെസ്സേജിനും വലിയ വില ഈടാകക്കുന്ന ബ്രസീലില് വാട്‌സാപ്പ് പോലെയുള്ള ആപ്പുകള്‍ക്ക് പ്രചാരം. വാട്‌സാപ്പ് ബ്ലോക്ക് ചെയ്തതോടെ മറ്റൊരു മെസേജിങ് ആപ്പ് ആയ ടെലിഗ്രാമില് ഒരു മില്ല്യണോളം ആളുകളാണ് ജോയിന് ചെയ്തത്.\nഇതാദ്യമായല്ല വാട്‌സാപ്പിനു കിട്ടിയ പണി ടെലിഗ്രാം ഉപയോഗപ്പെടുത്തുന്നത്. 2014ല് വാട്‌സാപ്പിനെ ഫേസ്ബുക്ക് ഏറ്റെടുക്കുന്ന വേളയില് വാട്‌സാപ്പ് സെര്‍വര് ഡൗണ് ആയപ്പോള് നാലു ദിവസത്തിനിടെ ടെലിഗ്രാമില് ജോയിന് ചെയ്തത് എട്ട് മില്ല്യണ് പേരാണ്. മറ്റൊരു ആപ്പായ ‘ലൈനി’ല് അന്ന് 24 മണിക്കൂറിനിടെ രണ്ട് മില്ല്യണ് പേരും ജോയിന് ചെയ്തു.\nകഴിഞ്ഞ മാര്‍ച്ചില് കോടതിയുടെ ഉത്തരവ് അുസരിക്കാത്തതിന് ബ്രസീലില് ഫേസ്ബുക്ക് ഉദ്യോഗസ്ഥനെ അറസ്റ്റ് ചെയ്യുകയും അടുത്ത ദിവസംതന്നെ വിട്ടയയ്ക്കുകയും ചെയ്തിരുന്നു.


ഐഎസ്‌ഐ ഏജന്റായി ഇമ്രാൻ ഹാഷ്മി, റോ ഏജന്റായി സൽമാൻ ഖാനും; ടൈഗർ3ഒരുങ്ങുന്നു - Cinemapranthan\nസൽമാൻ ഖാനും കത്രീന കൈഫും പ്രധാന താരങ്ങളായി എത്തുന്ന ടൈഗർ3മാർച്ചിൽ ചിത്രീകരണം ആരംഭിച്ചതിരുന്നു. മുംബൈയിൽ യഷ് രാജ് സ്റ്റുഡിയോയിലാണ് ചിത്രത്തിന്റെ ചീത്രീകരണം നടക്കുന്നത്. ഇപ്പോൾ ചിത്രത്തിൽ വില്ലനായി ഇമ്രാൻ ഹാഷ്മിയും ചിത്രത്തിന്റെ ഭാഗമായി എന്നാണ് റിപ്പോർട്ടുകൾ സൂചിപ്പിക്കുന്നത്. ടൈഗർ3ൽ ഇമ്രാൻ ഹാഷ്മി ഐഎസ്‌ഐ ഏജന്റ് ആയി ആണ് എത്തുന്നത്.\nസൽമാൻ ഖാൻ അവിനാശ് സിങ് റാത്തോഡ് എന്ന റോ ഏജന്റ് ആയി ആണ് ചിത്രത്തിൽ എത്തുന്നത്. കത്രീന കൈഫും ചിത്രത്തിൽ ഐഎസ്‌ഐ ഏജന്റ് ആയി ആണെത്തുന്നത്. കത്രീന അവതരിപ്പിക്കുന്ന കഥാപാത്രത്തിന്റെ പേര് സോയ എന്നാണ്.\nബാജ്ജ ഭാരത് എന്ന ചിത്രത്തിൻറെ സംവിധായകൻ മനീഷ് ശർമ്മയാണ് ടൈഗർ 3യും സംവിധാനം ചെയ്യുന്നത്. 350 കോടി ബഡ്ജറ്റിൽ ഒരുങ്ങുന്ന ചിത്രം ഇന്ത്യയുടേയും പാകിസ്ഥൻറെയും ഇന്റലിജൻസ് ഏജൻസികൾ തമ്മിലുള്ള യുദ്ധമാണ് പ്രമേയമാക്കുന്നത്.\nടൈഗർ 1 സംവിധാനം ചെയ്‌തത് കബീർ ഖാനും, ടൈഗർ2സംവിധാനം ചെയ്‌തത് അലി അബ്ബാസ് സഫറുമാണ്.\nEmraanHashmi KatrinaKaif SalmanKhan Tiger Franchise Tiger3


പരിഭവിച്ചവർക്കെതിരെ നേതൃത്വത്തിനൊപ്പം തിരുവഞ്ചൂർ; 'പാർട്ടിയെ വെന്റിലേറ്ററിലേക്ക് കൊണ്ടുപോകുന്ന പ്രവർത്തനങ്ങൾ പാടില്ല'| Thiruvanchoor joins leadership against oommen chandy – News18 Malayalam\nപരിഭവിച്ചവർക്കെതിരെ നേതൃത്വത്തിനൊപ്പം തിരുവഞ്ചൂർ; 'പാർട്ടിയെ വെന്റിലേറ്ററിലേക്ക് കൊണ്ടുപോകുന്ന പ്രവർത്തനങ്ങൾ പാടില്ല'\nഉമ്മൻചാണ്ടിയുടെ ഏറ്റവും അടുപ്പക്കാരനായ തിരുവഞ്ചൂർ രാധാകൃഷ്ണൻ തന്റെ ഗ്രൂപ്പ് മാറ്റം കൂടിയാണ് ഇന്നത്തെ പ്രതികരണത്തിലൂടെ വ്യക്തമാകുന്നത്.\nകോട്ടയം: ഡിസിസി അധ്യക്ഷൻമാരുടെ പട്ടിക പുറത്തുവന്നതിന് പിന്നാലെ കോൺഗ്രസിൽ വലിയ പൊട്ടിത്തെറിയാണ് ഉണ്ടായിരിക്കുന്നത്. സമീപകാലത്ത് ആദ്യമായി സംസ്ഥാന നേതൃത്വത്തിനെതിരെ പരസ്യ വിമർശനവുമായി ഉമ്മൻചാണ്ടി രംഗത്തുവന്നു. എന്നാൽ ഇതിൽ നിന്നെല്ലാം വ്യത്യസ്തമായിയാണ് മുതിർന്ന കോൺഗ്രസ് നേതാവ് തിരുവഞ്ചൂർ രാധാകൃഷ്ണന്റെ പ്രതികരണം.\nഉമ്മൻചാണ്ടിയുടെ ഏറ്റവും അടുപ്പക്കാരനായ തിരുവഞ്ചൂർ രാധാകൃഷ്ണൻ തന്റെ ഗ്രൂപ്പ് മാറ്റം കൂടിയാണ് ഇന്നത്തെ പ്രതികരണത്തിലൂടെ വ്യക്തമാകുന്നത്. പാർട്ടിയിൽ കൃത്യമായ ചർച്ച നടക്കാതെയാണ് ഡിസിസി അധ്യക്ഷൻമാരെ പ്രഖ്യാപിച്ചത് എന്ന ഉമ്മൻചാണ്ടിയുടെ പ്രതികരണത്തോട് പൂർണ്ണമായും അനുകൂലിച്ചാണ് കെ സി ജോസഫ് മറുപടി പറഞ്ഞത്. എന്നാൽ സാധാരണ നിലയ്ക്ക് ഉമ്മൻചാണ്ടിയെ പൂർണമായും പിന്തുണയ്ക്കാൻ തിരുവഞ്ചൂർ രാധാകൃഷ്ണൻ ഇന്ന് അതിന് മുതിർന്നില്ല എന്നതാണ് ശ്രദ്ധേയം.\nഉമ്മൻചാണ്ടിയുടെ അഭിപ്രായങ്ങൾ പരിഗണിക്കണം എന്ന് ഒറ്റവാക്കിൽ ആണ് തിരുവഞ്ചൂർ ആദ്യ പ്രതികരണം നടത്തുന്നത്. എന്നാൽ അതിന് പിന്നാലെ ഉള്ള വാചകങ്ങളാണ് ഏറ്റവും ശ്രദ്ധേയം. പരസ്യ പ്രതികരണങ്ങളെ പൊതുവേ തള്ളിപ്പറഞ്ഞ് ഉമ്മൻചാണ്ടിയെ കൂടി പരോക്ഷമായി തിരുവഞ്ചൂർ ആ പട്ടികയിൽ പെടുത്തുകയാണ്. കോൺഗ്രസിനെ സ്നേഹിക്കുന്ന കേരളത്തിലെ പ്രവർത്തകർ അത് അംഗീകരിക്കില്ല എന്നാണ് തിരുവഞ്ചൂർ അതിനെ തള്ളിപ്പറയാൻ ഉപയോഗിക്കുന്ന ന്യായം.\nചർച്ച നടന്നിട്ടില്ല എന്ന് ഉമ്മൻചാണ്ടി തുറന്നു പറയുമ്പോൾ ചർച്ച നടന്നോ ഇല്ലയോ എന്ന് തനിക്ക് അറിയുന്ന കാര്യമല്ല എന്നും തനിക്ക് ഇക്കാര്യത്തിൽ ഒരു സാധാരണ പ്രവർത്തകന്റെ അറിവും മാത്രമാണ് ഉള്ളത് എന്നു പറഞ്ഞു തിരുവഞ്ചൂർ ഒഴിഞ്ഞുമാറുന്നു.\nസംസ്ഥാന നേതൃത്വത്തിനെതിരെ ആണ് ഉമ്മൻചാണ്ടി രൂക്ഷവിമർശനം പ്രധാനമായും ഉന്നയിച്ചത്. എന്നാൽ ചർച്ചകളുടെ പൂർണ്ണമായ ഉത്തരവാദിത്വം ഹൈക്കമാൻഡിന് മുകളിൽ വെക്കുകയാണ് തിരുവഞ്ചൂർ രാധാകൃഷ്ണൻ. ചർച്ച നടന്നു ഇല്ലയോ എന്നത് ഹൈക്കമാൻഡിന് ആണ് ആണ് അറിയുന്നത് എന്ന് തിരുവഞ്ചൂർ ചൂണ്ടിക്കാട്ടുന്നു. ഡിസിസി അധ്യക്ഷൻമാരുടെ പട്ടിക ഹൈക്കമാൻഡിന് ഉമ്മൻ‌ചാണ്ടി കൊടുത്തിട്ടുണ്ടോ ഇല്ലയോ എന്നതിൽ അറിവില്ല എന്നും തിരുവഞ്ചൂർ രാധാകൃഷ്ണൻ പറയുന്നു.\nഇപ്പോഴത്തെ അവസ്ഥയിൽ നിന്ന് രക്ഷപ്പെടാനാണ് പുതിയ തീരുമാനം. കോൺഗ്രസിനെ സ്നേഹിക്കുന്നവർ ഇപ്പോൾ വിവാദമുണ്ടാക്കാൻ ആഗ്രഹിക്കില്ല എന്നും പറഞ്ഞ് പരസ്യ പ്രതികരണങ്ങൾ തിരുവഞ്ചൂർ രാധാകൃഷ്ണൻ പൂർണമായും തള്ളിക്കളയുന്നു. വിവാദത്തിലൂടെ അല്ല അഭിപ്രായങ്ങൾ പറയേണ്ടത് എന്നും പറഞ്ഞു ലളിതമായ ഭാഷയിൽ തിരുവഞ്ചൂർ രാധാകൃഷ്ണൻ ഉമ്മൻചാണ്ടിയുടെ നിലപാടുകളെ പരോക്ഷമായി തള്ളിപ്പറയുകയാണ്.\nപാർട്ടിയിലെ അച്ചടക്കനടപടിക്ക് എതിരെയും ഉമ്മൻചാണ്ടി കടുത്ത വിമർശനം ഉന്നയിച്ചിരുന്നു. എന്നാൽ ഇക്കാര്യത്തിലും തിരുവഞ്ചൂർ രാധാകൃഷ്ണൻ ഒഴിഞ്ഞുമാറുകയാണ്. ഉമ്മൻ ചാണ്ടിയുടെ അഭിപ്രായം ആവർത്തിക്കാൻ തിരുവഞ്ചൂർ രാധാകൃഷ്ണൻ തയ്യാറായില്ല. അച്ചടക്ക നടപടി എടുത്തത് എന്തുകൊണ്ട് എന്ന് താൻ കെപിസിസി അധ്യക്ഷൻ കെ സുധാകരനോട് നേരിട്ട് ചോദിക്കും എന്ന് തിരുവഞ്ചൂർ പറയുന്നു. എന്നാൽ വ്യക്തിപരമായ വിവരം ലഭിക്കുന്നതിനുവേണ്ടിയാണ് താൻ ഇക്കാര്യം ചോദിക്കുന്നത് എന്നുപറഞ്ഞ് ഈ വിഷയത്തെ ലളിത വൽക്കരിക്കാനും തിരുവഞ്ചൂർ തയ്യാറായി.കോൺഗ്രസിൽ അഭിപ്രായങ്ങൾ പറയാൻ സംവിധാനമുണ്ട്.\nഅതുവഴി പോകണം. ഇപ്പോഴത്തെ വിവാദത്തിൽ ഭാഗം പിടിക്കാൻ ഇല്ലെന്നും തിരുവഞ്ചൂർ കൂട്ടിച്ചേർത്തു. പാർട്ടിയെ വെൻറിലേറ്ററിലേക്ക് കൊണ്ടു പോകുന്ന പ്രവർത്തനങ്ങളും പ്രതികരണങ്ങളും ഉണ്ടായിക്കൂടാ എന്നുപറഞ്ഞ് സംസ്ഥാന നേതൃത്വത്തെ പിന്തുണയ്ക്കുകയാണ് തിരുവഞ്ചൂർ രാധാകൃഷ്ണൻ.ഏതായാലും തിരുവഞ്ചൂരിന്റെ ഇക്കാര്യത്തിലെ പ്രതികരണം പുതിയ ചേരിതിരിവുകൾ വ്യക്തമാക്കുന്നത് കൂടി ആയി.\nkpccThiruvanchoor radhakrishnan politician


കർഷകർക്കും പരിസ്ഥിതി സ്നേഹികൾ ക്കും ആശ്വാസമായി സ്ഥിരം നഴ്സറി ബദിയടുക്ക ബേളയിൽ പ്രവർത്തനമാരംഭിച്ചു - truenewsmalayalam.com\nHome / Badiyadka / കർഷകർക്കും പരിസ്ഥിതി സ്നേഹികൾ ക്കും ആശ്വാസമായി സ്ഥിരം നഴ്സറി ബദിയടുക്ക ബേളയിൽ പ്രവർത്തനമാരംഭിച്ചു\nകർഷകർക്കും പരിസ്ഥിതി സ്നേഹികൾ ക്കും ആശ്വാസമായി സ്ഥിരം നഴ്സറി ബദിയടുക്ക ബേളയിൽ പ്രവർത്തനമാരംഭിച്ചു\ntruenewsmalayalam.com August 28, 2021 Badiyadka\nബദിയഡുക്ക(www.truenewsmalayalam.com) : കർഷകർക്കും പരിസ്ഥിതി സ്നേഹികൾ ക്കും ആശ്വാസമായി സ്ഥിരം നഴ്സറി ബദിയടുക്ക ബേളയിൽ പ്രവർത്തനമാരംഭിച്ചു.\nവനം-വന്യജീവി വകുപ്പ് മന്ത്രി എ.കെ. ശശീന്ദ്രൻ ഉദ്ഘാടനം ചെയ്തു. സാമൂഹിക വനവത്കരണത്തിന്റെ ഭാഗമായി വിതരണം ചെയ്യുന്ന തൈകളുടെ തുടർപരിപാലനം ഉറപ്പുവരുത്തണമെന്നും അദ്ദേഹം പറഞ്ഞു.\nകുറേവർഷമായി കോടിക്കണക്കിന് വൃക്ഷത്തൈകൾ വനംവകുപ്പ് വിതരണം ചെയ്തിട്ടുണ്ട്. ആ വൃക്ഷത്തൈകൾ വളർന്നുപന്തലിച്ചിരുന്നെങ്കിൽ ദേശീയ ഹരിത ട്രിബ്യൂണൽ നിർദേശിച്ച ആകെ വനവിസ്തൃതി 33 ശതമാനമെന്ന ലക്ഷ്യം കൈവരിച്ചേനേ. അതിലൂടെ സാഭാവികവനത്തിന് പുറമെ ഒരു ഹരിതകവചം സൃഷ്ടിച്ച് നല്ല വായുവും അന്തരീക്ഷവും നൽകാൻ കഴിയുമായിരുന്നുവെന്നും മന്ത്രി അഭിപ്രായപ്പെട്ടു.\nഎൻ.എ. നെല്ലിക്കുന്ന് എം.എൽ.എ. അധ്യക്ഷനായി. ബദിയഡുക്ക ഗ്രാമപ്പഞ്ചായത്ത് പ്രസിഡന്റ് ബി. ശാന്ത, ഉത്തരമേഖല ചീഫ് ഫോറസ്റ്റ് കൺസർവേറ്റർ ഡി.കെ. വിനോദ്കുമാർ, കളക്ടർ സ്വാഗത് ആർ. ഭണ്ഡാരി, സാമൂഹിക വനവത്കരണ വിഭാഗം കോഴിക്കോട് ഫോറസ്റ്റ് കൺസർവേറ്റർ ആർ. കീർത്തി, അസി. ഫോറസ്റ്റ് കൺസർവേറ്റർ അജിത് കെ. രാമൻ എന്നിവർ സംസാരിച്ചു.\nമൂന്നാമത്തെ സ്ഥിരം നഴ്‌സറി\nഉന്നത ഗുണനിലവാരമുള്ള തദ്ദേശീയ വൃക്ഷത്തൈകൾ ഉത്പാദിപ്പിച്ച് പൊതുജനങ്ങൾക്കും വിവിധ വകുപ്പുകൾക്കും വർഷം മുഴുവനും ലഭ്യമാക്കാനാണ് സ്ഥിരം നഴ്‌സറി ഒരുക്കിയത്. സംസ്ഥാനത്തെ മൂന്നാമത്തെ ജില്ലാ സ്ഥിരം നഴ്‌സറിയാണിത്. മാതൃകാ നഴ്‌സറിയായി വികസിപ്പിച്ച് പഠനാവശ്യത്തിനും ബോധവത്കരണത്തിനും സാഹചര്യം ഒരുക്കുകയും ലക്ഷ്യമിടുന്നുണ്ട്. ബേളയിലെ 15.90 ഹെക്ടർ ഭൂമിയിൽ രണ്ട് ഹെക്ടർ സ്ഥലത്താണ് സ്ഥിരം നഴ്‌സറി സ്ഥാപിച്ചത്.


ചില ഘട്ടങ്ങളില് അതീവഗുരുതരവും പ്രത്യാഘാതജനകവുമായ ചില വിയോജനങ്ങള് ആവശ്യമായിവരും. അവിടെ കരുതല് നയം സ്വീകരിച്ചതുകൊണ്ടോ, എതിര് നിലപാട് സ്വീകരിച്ചത് കൊണ്ടോ കാര്യമുണ്ടാവില്ല. അധികാരത്തില് നിന്ന് പുറത്തുപോരേണ്ടിത്തന്നെയും വരാം. അത്തരം വ്യക്തമായ പാപത്തില് പങ്കാളികളായി എന്ന് ചരിത്രം രേഖപ്പെടുത്തുന്ന സാഹചര്യം ഉണ്ടാകാനിടയാകരുത്. ഉദാഹരണം: ഇസ്‌റായേലുമായി യോജിപ്പിലെത്തുക, അവര് ഫലസ്ത്വീനില് നിന്ന് പിടിച്ചെടുത്തത് സമ്മതിക്കേണ്ടിവരിക, ഖുദ്‌സിനെ എക്കാലത്തെയും ഇസ്‌റായേലിന്റെ തലസ്ഥാനമായി വിട്ടുകൊടുക്കുക, ഇതര നാടുകളില് നിന്നെത്തുന്ന യഹൂദികളെ ഫലസ്ത്വീനില് കുടിയിരുത്തുക, അവിടെനിന്ന് പുറത്താക്കപ്പെട്ട ഫലസ്ത്വീനികള്‍ക്ക് അവരുടെ സ്വഗേഹത്തിലേക്ക് തിരികെവരാന് അവസരം നല്‍കാതിരിക്കുക.\n4) അനിസ്‌ലാമിക ഭരണത്തില് പങ്കാളികളാവുന്ന മുസ്‌ലിംകള് കൂടെ കൂടെ വിലയിരുത്തലുകള് നടത്തണം. സ്ഥിതിസാഹചര്യങ്ങള് പുനഃപരിശോധിക്കണം. പരീക്ഷണം ഫലപ്രദമായോ? നീതിയും നന്മയും സ്ഥാപിക്കാനായോ? എങ്കില് എത്രവരെ? പങ്കാളിത്തം തുടരുകയാണോ, പിന്‍വാങ്ങുകയാണോ വേണ്ടതെന്ന് ഈ പഠനം വ്യക്തമാക്കിത്തരും.\nമുന്‍ഗണനാതാല്‍പര്യ സാക്ഷാല്‍കാരവും വിനാശകരമായ ദൂഷ്യങ്ങളുടെ പ്രതിരോധവും പരിഗണിച്ച്, അക്രമികളായ ഭരണാധികാരികള്‍ക്ക് കീഴെ ഭരണ-വിധിന്യായ-നേതൃസ്ഥാനങ്ങള് ഏറ്റെടുക്കുന്നത് അനുവദനീയമാണെന്ന് ഇസ്‌ലാമിലെ അതിപ്രഗല്‍ഭരായ മഹാ പണ്ഡിതന്മാര് അഭിപ്രായപ്പെട്ടിരിക്കുന്നു. ഏതിനാണ് മുന്തിയ പരിഗണന നല്‍കേണ്ടത്? ഏതാണ് തള്ളേണ്ടതായി പരിഗണിക്കേണ്ടത്? എന്നിങ്ങനെ ഗുണ-ദോഷതാരതമ്യം ചെയ്യുന്ന കര്‍മശാസ്ത്ര (ഫിഖ്ഹുല് മുവാസനാത്ത്) ത്തെ ആധാരമാക്കിയാണ് അവര് ഈ കാഴ്ചപ്പാട് രൂപവല്‍ക്കരിച്ചിരിക്കുന്നത്. പലതരം നന്മകള് ഉണ്ടാകുമെങ്കില് അവയില് ഏതിന് മുന്‍ഗണന നല്‍കണമെന്നതും ഇതുപോലെ പ്രധാനമാണ്.\nഈ താരതമ്യങ്ങളും മുന്‍ഗണനകളും രണ്ടുതരം കര്‍മശാസ്ത്രങ്ങളെ ആധാരമാക്കിയുള്ളതാണ്.\n1) ശരീഅത്തിന്റെ മൊത്തം താല്‍പര്യങ്ങളുടെയും, ഭാഗികമായ പ്രമാണങ്ങളുടെയും വെളിച്ചത്തില് വിധികളും തെളിവുകളും കണ്ടെത്തുക.\n2) നിലവിലെ സ്ഥിതിയെ യഥാതഥമായി മാത്രം മനസ്സിലാക്കുക. മുസ്‌ലിംകളുടെയും അമുസ്‌ലിംകളുടെയും അവസ്ഥകളെയും സാഹചര്യങ്ങളെയും ഭീമമായോ നിസ്സാരമായോ കാണരുത്. പ്രാദേശികവും, രാജ്യപരവും അന്താരാഷ്ട്രീയവുമായ സാഹചര്യങ്ങളെയും തഥൈവ. മേല് താരതമ്യ കര്‍മശാസ്ത്രത്തിന്റെ വെളിച്ചത്തിലാണ് പണ്ഡിതന്മാര് തദ്വിഷയകമായ ഫത്‌വ നല്‍കിയിരിക്കുന്നത്.\nഇസ്സുദ്ദീന് ബ്‌നു അബ്ദിസ്സലാമിന്റെ ഫത്‌വ\n'ഖവാഇദുല് അഹ്കാം ഫീ മസ്വാലിഹില് അനാം' എന്ന കൃതിയില് ഇസ്സുദ്ദീന് ബ്‌നു അബ്ദിസ്സലാം എഴുതുന്നു: 'ഒരു രാജ്യം സത്യനിഷേധികളുടെ അധികാരത്തിനു കീഴിലായി. മുസ്‌ലിംകളുടെ പൊതു താല്‍പര്യങ്ങള് പരിഗണിക്കുന്ന ഒരാളെ അവര് ന്യായാധിപനാക്കിയാല്, പൊതുതാല്‍പര്യം സംരക്ഷിക്കുക, സമഗ്രമായ ദൂഷ്യങ്ങള് തടുക്കുക എന്ന ലക്ഷ്യത്തോടെ അതത്രയും നടപ്പാക്കേണ്ടതാണ്. പൊതുതാല്‍പര്യങ്ങളെ അവഗണിക്കുന്നതും സമഗ്രമായ ദൂഷ്യങ്ങള്‍ക്ക് വഴിവെക്കുന്നതും ശരീഅത്തിന്റെ കാരുണ്യത്തിനും, മനുഷ്യതാല്‍പര്യങ്ങളുടെ പരിരക്ഷക്കും വിരുദ്ധമായ നിലപാടാണ്...(2) ഇമാം അവര്‍കള് ഇവിടെ പ്രകടിപ്പിച്ച ആശയം വ്യക്തവും, ഗ്രാഹ്യവും, യുക്തിക്കനുയോജ്യവും, നന്മ സാക്ഷാല്‍ക്കരിക്കുന്നതും വലിയൊരുപരിധിയോളം ദൂഷ്യം തടുക്കാന് സഹായകവുമാണ്.\nഅക്രമം വാഴുന്ന രാജ്യത്ത്, അക്രമം ലഘൂകരിക്കാനോ, നാശത്തിന്റെയും കുഴപ്പത്തിന്റെയും തോത് കുറക്കാനോ കഴിയുന്ന സാഹചര്യമുണ്ടെങ്കില്, അതിന്നായി ലഭ്യമായ അധികാരമേല്‍ക്കുന്നത് അനുവദനീയമാണെന്ന് ശൈഖുല് ഇസ്‌ലാം ഇബ്‌നുതൈമിയ്യഃ അഭിപ്രായപ്പെട്ടിരിക്കുന്നു. നമ്മുടെ 'ഔലവിയ്യാത്തുല് ഹര്‍കത്തില് ഇസ്‌ലാമിയ്യഃ' (ഇസ്‌ലാമിക പ്രസ്ഥാനത്തിന്റെ മുന്‍ഗണനാക്രമം) എന്ന കൃതിയില് ചേര്‍ത്ത പ്രസ്തുത ഫത്‌വ ഇങ്ങനെ:\nചോദ്യം: 'ഒരാള് ഏതാനും പ്രദേശങ്ങള് ഭരിക്കുന്നു. അവയുടെ മേല് സാധാരണ പോലെ ഉത്തരവാദിത്വങ്ങളുണ്ട്. എല്ലാ തരം അക്രമങ്ങളെയും ഇല്ലാതാക്കാന് അയാള് തെരഞ്ഞെടുക്കുന്നു. തന്നാലാവും വിധം അയാള് അതിന്നായി പരിശ്രമിക്കുന്നു. താന് അധികാരം വേണ്ടെന്നുവെക്കുകയോ, അത് മറ്റാര്‍ക്കെങ്കിലും നല്‍കുകയോ ചെയ്താല് അക്രമം ഇല്ലാതാവുകയില്ല, അഥവാ അത് വര്‍ധിക്കുമെന്ന് അയാള് മനസ്സിലാക്കുന്നു. അതേസമയം, താനാണ് അധികാരത്തിലെങ്കില് നികുതിപകുതിയായി ഇളവ് ചെയ്യാന് കഴിയും. മറുപകുതി വിവിധ ആവശ്യങ്ങള്‍നിര്‍വഹിക്കാനുള്ളതാണ്. അതും ഒഴിവാക്കുകയാണെങ്കില് അതിന് പകരം മറ്റ് വരുമാന സ്രോതസ്സ് കണ്ടെത്തേണ്ടതായിവരും. ആയതിനാല്, അത് റദ്ദാക്കാന് കഴിയില്ല. ഇത്തരമാളുകള്‍ക്ക് അധികാരത്തില് തുടരാമോ? അയാളുടെ ഉദ്ദേശ്യവും, തദനുസൃതമായ അധ്വാനവും കഴിവും സാധ്യതയുമനുസരിച്ച് അയാള് അക്രമം ദൂരീകരിച്ചതും ആളുകള്‍ക്കറിയാവുന്നതാണ്. അതോ, അയാള് അധികാരമൊഴിയണമോ? അധികാരമൊഴിഞ്ഞാല് അക്രമം ഇല്ലാതാവില്ല, എന്നല്ല, അത് വര്‍ധിച്ചേക്കും. ഇത്തരം സാഹചര്യത്തില് അയാള്‍ക്ക് അധികാരത്തില് തുടരാമോ? അതില് അയാള് കുറ്റവാളിയാണോ? തെറ്റില്ലെങ്കില് അധികാരമേല്‍ക്കാന് അയാളോട് ആവശ്യപ്പെടാമോ? ഇതില് ഏതാണ് അയാള്‍ക്കുത്തമം? അക്രമം ഇല്ലാതാക്കാനോ, കുറക്കാനോ ശ്രമിക്കുക, അല്ലെങ്കില് അക്രമം വര്‍ധിക്കാനായി അധികാരത്തില് നിന്ന് മാറി നില്‍ക്കുകയോ?\nമറുപടി: 'അല്ലാഹുവിന് സ്തുതി! അതെ, അദ്ദേഹം നീതിനടപ്പാക്കുവാനും അനീതി ഇല്ലാതാക്കുവാനും കഴിവിന്റെ പരമാവധി പരിശ്രമിക്കുകയും, അദ്ദേഹത്തിന്റെ ഭരണം മറ്റുള്ളവരുടെ ഭരണത്തേക്കാള് ഗുണകരമാവുകയും ചെയ്യുമെങ്കില് അദ്ദേഹം അധികാരത്തില് തുടരുന്നത് അനുവദനീയമാണ്. അതില് തെറ്റില്ല. അതിനേക്കാള് ശ്രേഷ്ഠമായ മറ്റൊന്നില് ഏര്‍പ്പെടാനില്ലെങ്കില് അതില് തുടരുന്നതാണ് അയാള്‍ക്കുചിതം.\nഅയാളല്ലാത്ത മറ്റൊരാള്‍ക്ക് അതിന് കഴിയില്ലെങ്കില് അയാള് അത് നിര്‍ബന്ധമായും അതേറ്റെടുത്തിരിക്കണം. കഴിവനുസരിച്ച് നീതി നടത്തിപ്പും അക്രമം അമര്‍ച്ച ചെയ്യലും പൊതുബാധ്യതയാണ്. എല്ലാവരും കഴിയുന്നത്ര അത് നിര്‍വഹിച്ചിരിക്കണം.\nഏറ്റെടുക്കാന് കഴിയാത്ത ചില ജോലികള് രാജാക്കന്മാര് നിശ്ചയിച്ചെന്നിരിക്കും. അത്തരം ജോലികള് ആവശ്യപ്പെടാവതല്ല. രാജാക്കന്മാരും അവരുടെ പ്രതിനിധികളും സമ്പത്തുകള് ആവശ്യപ്പെട്ടെന്നിരിക്കും. അത് നല്‍കാന് അവരുടെ ചില ജോലികള് അംഗീകരിച്ചുകൊടുക്കേണ്ടിവരും. സമ്പത്ത് നല്‍കിയില്ലെങ്കില് ആ അധികാരം അക്രമത്തെ അംഗീകരിക്കുകയോ, വര്‍ധിക്കുകയോ, ലഘൂകരിക്കാതിരിക്കുകയോ ചെയ്യുന്നവര്‍ക്ക് കൊടുത്തിരിക്കും. ഇത്തരം സാഹചര്യത്തില് ചുമതലകള് ഏറ്റെടുക്കുകയും, രാജാക്കന്മാര്‍ക്ക് കൊടുക്കാനുള്ളത് നല്‍കുകയുമായിരിക്കും എല്ലാ ജോലികളും അംഗീകരിക്കുന്നതിനേക്കാള് മുസ്‌ലിംകള്‍ക്ക് ഗുണകരമാവുക. സാധ്യതയനുസരിച്ച് നീതിയും നന്മയും സ്ഥാപിക്കാന് ശ്രമിച്ചാല് ഇഹലോകത്തും പരലോകത്തും അയാള്‍ക്ക് പാപമുണ്ടാവില്ല. ഒരു അനാഥയുടെ കൈകാര്യ കര്‍ത്താവിന് അനാഥയുടെ സ്വത്തില് നിന്ന്, അക്രമിയായ ഒരാള്‍ക്ക് വല്ലതും നല്‍കിക്കൊണ്ടല്ലാതെ അനാഥയുടെ താല്‍പര്യങ്ങള് സംരക്ഷിക്കാനാവാത്ത അവസ്ഥയുണ്ടാവുമ്പോള്, അങ്ങനെ ചെയ്യുന്നതേതുപോലെയാണോ, അതുപോലെത്തന്നെയാണിതും. അയാള് തിന്മയല്ല, നന്മയാണ് ചെയ്യുന്നത്. ചെറിയ ഒരനീതി നിരോധിച്ചുകൊണ്ട് കൂടുതല് അനീതിയും കുഴപ്പവും വിളിച്ചവരുത്തരുത്. ഉദാഹരണം: ചില വഴിയാത്രക്കാരെ ഒരു കൊള്ളസംഘം തടയുന്നു. വല്ലതും നല്‍കിയില്ലെങ്കില് അവര് ധനം കൊള്ളയടിക്കുകയും അവരെ വധിക്കുകയും ചെയ്യും. ഇവിടെ ജനങ്ങളുടെ സമ്പത്തില് നിന്ന് അവര്‍ക്കൊന്നും നല്‍കാന് പാടില്ല എന്നൊരാള് പറയുന്നു. ചെറിയൊരു സംഖ്യയുടെ പേരില് അയാള് എല്ലാം നഷ്ടപ്പെടുത്തുകയാണ്. ഇത് ബുദ്ധിപരമായ നിലപാടല്ല. വിശിഷ്യ, ശരീഅത്തുകള് അതംഗീകരിക്കില്ല. കാരണം അല്ലാഹു ദൂതന്മാരെ നിയോഗിച്ചിരിക്കുന്നത് സാധ്യമായത്ര പൊതു താല്‍പര്യങ്ങള് ലഭ്യമാക്കാനും പൂര്‍ത്തിയാക്കാനും, ദൂഷ്യങ്ങള് ഇല്ലാതാക്കാനും കുറയ്ക്കാനുമാണ്. .... കഴിവനുസരിച്ച് നീതിയും നന്മയും സ്ഥാപിക്കാന് ശ്രമിക്കുന്നവര്‍ക്ക് അല്ലാഹു പ്രതിഫലം നല്‍കും. തനിക്ക് ചെയ്യാന് കഴിയാതിരുന്നതിന്റെ പേരില് അവന് ശിക്ഷിക്കപ്പെടുകയില്ല.(3)\nഒന്ന്: രണ്ടു നന്മകള് ഒന്നിച്ചുവരികയും ഒരേയവസരം രണ്ടും ചെയ്യാന് സാധിക്കാതെ വരികയും ചെയ്താല് അവയിലേറ്റവും നല്ലതിന് പ്രാമുഖ്യം നല്‍കുകയും രണ്ടാമത്തേത് ഒഴിവാക്കുകയും ചെയ്യുക.\nനിര്‍ബന്ധ(വാജിബ്)വും ഐച്ഛിക(മുസ്തഹബ്ബ്)വും ഒന്നിച്ചുവരുമ്പോള് നിര്‍ബന്ധത്തിനാണ് മുന്‍ഗണന നല്‍കേണ്ടത്. ഐച്ഛികമായ സ്വദഖയെക്കാള് കടംവീട്ടുന്നതിന് മുന്‍ഗണന നല്‍കുന്നത് ഉദാഹരണം. ഫര്‍ദ് ഐനും ഫര്‍ദ് കിഫായയും ഒന്നിച്ചുവരുമ്പോള് ഫര്‍ദ് ഐനിനാണ് മുന്‍ഗണന. ഫര്‍ദ് ഐനല്ലാത്ത ജിഹാദിന് ധനം ചെലവഴിക്കുന്നതിനെക്കാള്, ബന്ധുക്കള്‍ക്കുവേണ്ടി ചെലവഴിക്കുന്നതിന് മുന്‍ഗണന നല്‍കേണ്ടത് ഉദാഹരണം. ബന്ധുക്കളില് തന്നെ മാതാപിതാക്കള്‍ക്കാണ് മുന്‍ഗണന.\nരണ്ട്: രണ്ടിലൊരു തിന്മ നിര്‍ബന്ധമായും ചെയ്യേണ്ടിവന്നാല് കൂടുതല് ഗുരുതരമായത് ഒഴിവാക്കി താരതമ്യേന ലഘുവായത് ചെയ്യുക.\nഹിജ്‌റഃ പോവണ്ടിവരുന്ന സ്ത്രീ. അവള്‍ക്ക് കൂടെ യാത്ര ചെയ്യാന് ഒരു 'മഹ്‌റമി'(വിവാഹബന്ധം നിഷിദ്ധമായ വ്യക്തി)നെ ലഭിച്ചില്ല. ഒന്നുകില് 'മഹ്‌റമി'ല്ലാതെ ഹിജ്‌റ പോവേണ്ടിവരും. അല്ലെങ്കില് ഹിജ്‌റ പോവാതെ അമുസ്‌ലിം രാഷ്ട്രത്തില് തന്നെ താമസിക്കേണ്ടിവരും. രണ്ടും തിന്മയാണ്. ഇവിടെ ഹിജ്‌റഃ പോവാതെ അമുസ്‌ലിം രാഷ്ട്രത്തില് തന്നെ താമസിക്കുക എന്ന വലിയ തിന്മ ഒഴിവാക്കാന് 'മഹ്‌റമി'ല്ലാതെ യാത്രപോവുക എന്ന ചെറിയ തിന്മ ചെയ്യുക. ഉമ്മുകല്‍സും (റ) അതാണ് ചെയ്തത്. അവരെക്കുറിച്ചാണ് ഖുര്‍ആന് പറഞ്ഞത്: 'ഓ വിശ്വസിച്ചവരേ, വിശ്വാസിനികളായ സ്ത്രീകള് നിങ്ങളുടെ അടുക്കല് പലായനം ചെയ്‌തെത്തിയാല് (അവര് വിശ്വാസിനികള് തന്നെയോ) എന്നു പരീക്ഷിച്ചുനോക്കേണ്ടതാകുന്നു' (മുംതഹിന:10).\nമൂന്ന്: നന്മ ചെയ്താല് അതിന്റെ അനന്തരഫലമായി തിന്മ സംഭവിക്കുകയോ, തിന്മ ഉപേക്ഷിച്ചാല് അതിന്റെ ഫലമായി നന്മയും ഉപേക്ഷിക്കേണ്ടി വരുകയോ ചെയ്യേണ്ടിവരുന്ന സാഹചര്യത്തില് തിന്മയുടെ ഉപദ്രവവും നന്മയുടെ പ്രയോജനവും താരതമ്യം ചെയ്ത് കൂടുതല് ഗുണകരമേതോ അത് തിരഞ്ഞെടുക്കുക.\nകഠിനമായ വിശപ്പ്. ശവമല്ലാതെ മറ്റൊന്നും ലഭ്യമല്ല. ഭക്ഷണം കഴിക്കുക എന്നത് നന്മയും നിര്‍ബന്ധവുമാണ്. പക്ഷേ, ശവം തിന്നുകയെന്ന തിന്മയിലൂടെ മാത്രമേ അത് സാധ്യമാവുകയുള്ളൂ. തിന്മ ഉപേക്ഷിച്ചാല് നന്മയും ഉപേക്ഷിക്കേണ്ടിവരും. ഇവിടെ ശവം അനുവദനീയമാകുന്നു.\nരണ്ട് അവസ്ഥയില് തിന്മ അനുവദനീയമാണ്. ഒന്ന്: കൂടുതല് ഗുരുതരമായ മറ്റൊരു തിന്മ ഒഴിവാക്കാന് അത്ര ഗുരുതരമല്ലാത്ത ഒരു തിന്മ ചെയ്തുകൊണ്ടല്ലാതെ അതൊഴിവാക്കാന് കഴിയാതെ വരുന്ന സാഹചര്യത്തില്. രണ്ട്: ഒരു തിന്മ ചെയ്താല്, അതുപേക്ഷിച്ചാല് കിട്ടുന്ന നന്മയെക്കാള് പ്രയോജനകരമായൊരു നന്മ ലഭിക്കുകയും ആ തിന്മ ചെയ്താലല്ലാതെ അത് ലഭ്യമല്ലാത്ത അവസ്ഥയുണ്ടാവുകയും ചെയ്യുമ്പോള്.\nരണ്ട് അവസ്ഥയില് നന്മ ഉപേക്ഷിക്കാവുന്നതാണ്. ഒന്ന്: അതു ചെയ്യുക വഴി അതിനെക്കാള് വലിയ നന്മ നഷ്ടപ്പെടാനിടയുള്ള സാഹചര്യത്തില്. രണ്ട്: അതു ചെയ്താല് അതിന്റെ ഉപകാരത്തെക്കാള് വലിയ ഉപദ്രവമുള്ള മറ്റു വല്ലതും സംഭവിക്കാനിടയുള്ള സാഹചര്യത്തില്.\nമുകളില് പറഞ്ഞ തത്വങ്ങള്, വിശദാംശങ്ങളില് വ്യത്യാസമുണ്ടായാലും അടിസ്ഥാനപരമായി ഒരു മതത്തിനും വിയോജിക്കാനാവാത്തവയാണ്. എന്നല്ല സാമാന്യബുദ്ധി അംഗീകരിക്കുന്ന വസ്തുതകളാണവ. നന്മയും തിന്മയും തിരിച്ചറിയുന്നവനല്ല, രണ്ടു നന്മകളില് ഏറ്റവും വലിയ നന്മ തിരിച്ചറിയുന്നവനാണ് ബുദ്ധിമാന് എന്നു പറയാറുണ്ട്. രണ്ടു രോഗങ്ങള് പിടികൂടിയാല് ഏറ്റവും അപകടകരമേതോ അതു ചികിത്സിക്കുന്നവനാണ് ബുദ്ധിമാന് എന്നൊരു കവി പാടുകയുണ്ടായി. എല്ലാ കാര്യങ്ങളിലും ബാധകമാണിത്.\nവരള്‍ച്ചക്കാലത്ത് മഴ വര്‍ഷിക്കുന്നത് ജനങ്ങള്‍ക്ക് ഒരനുഗ്രഹമാകുന്നു. അക്രമികള്‍ക്കും ആ അനുഗ്രഹം ല ഭിക്കുന്നുവെന്നത് നേരാണ്. പക്ഷേ, അതില്ലാതായാല് ജനങ്ങള് മൊത്തം ക്ലേശിക്കുക എന്നതായിരിക്കും ഫലം. അതുപോലെത്തന്നെ ഭരണാധികാരി ഇല്ലാതിരിക്കുന്നതിനെക്കാള് ഭേദമാണ് അക്രമിയാണെങ്കില് പോലും ഒരു ഭരണാധികാരിയുണ്ടാവുക എന്നത്. ഭരണാധികാരിയില്ലാത്ത ഒരു രാത്രിയെക്കാള് നല്ലത് അക്രമിയായ ഭരണാധികാരിയുള്ള അറുപതു വര്‍ഷങ്ങളാണ് എന്നു പറയാറുണ്ട്.\nഅക്രമം പ്രവര്‍ത്തിക്കുകയും സാധ്യമായിട്ടും അവകാശങ്ങള് അനുവദിക്കുന്നതില് വീഴ്ചവരുത്തുകയും ചെയ്യുന്ന ഭരണാധികാരി അതിന്റെ പേരില് ശിക്ഷിക്കപ്പെടും. പക്ഷേ, ഭരണമേറ്റെടുക്കുന്ന ഒരാള്, അല്ലെങ്കില് ഭരണത്തിന്റെ ഏതെങ്കിലും വകുപ്പുകളുടെ ഉത്തരവാദിത്വമേറ്റെടുക്കുന്ന ഒരാള്, നിര്‍ബന്ധമായ കാര്യങ്ങള് നിര്‍വഹിക്കുവാനോ നിഷിദ്ധമായ കാര്യങ്ങള് ഉപേക്ഷിക്കുവാനോ കഴിയാത്ത അവസ്ഥയാണയാള്‍ക്കുള്ളത്, എങ്കിലും മറ്റുള്ളവരില് നിന്ന് വ്യത്യസ്തമായി അവര് ചെയ്യാത്ത ചില കാര്യങ്ങള് ബോധപൂര്‍വം അയാള് ചെയ്യുന്നു. എങ്കില് അയാള് അധികാരമേറ്റെടുക്കുന്നത് അനുവദനീയമായിരിക്കും. ചിലപ്പോള് നിര്‍ബന്ധം തന്നെയായിരിക്കും. ശത്രുവിനോട് സമരം ചെയ്യുക, യുദ്ധമുതല് വീതിക്കുക, അതിര്‍ത്തി സംരക്ഷിക്കുക തുടങ്ങിയ ലക്ഷ്യങ്ങള് സാക്ഷാല്‍കരിക്കാന് ഭരണം അനിവാര്യമായി വരികയും, അതില് തനിക്ക് ഉപേക്ഷിക്കാന് കഴിയാത്ത തിന്മയുടെ വശങ്ങളുണ്ടെങ്കിലും നന്മയുടെ വശങ്ങള് അതിനെക്കാള് കൂടുതലുണ്ടാവുകയും ചെയ്യുന്ന സാഹചര്യത്തില് അത് 'വാജിബോ' 'മുസ്തഹബ്ബോ' ആയിത്തീരുന്നു. അക്രമം നിറഞ്ഞ ഭരണം, അക്രമം കുറയ്ക്കുക എന്ന ഉദ്ദേശ്യത്തോടെ ഏറ്റെടുക്കുന്നതിലും വിരോധമില്ല.\nഇതൊക്കെ ഉദ്ദേശ്യശുദ്ധിയെ ആസ്പദിച്ചുനില്‍ക്കുന്ന കാര്യങ്ങളാണ്. ഒരു അക്രമി ഒരാളോട് പണം ആവശ്യപ്പെടുന്നു. തദവസരം ഒരു മധ്യവര്‍ത്തി ഇടപെട്ട് കൂടുതല് അക്രമം ഒഴിവാക്കുക എന്ന ഉദ്ദേശ്യത്തോടെ അക്രമിക്ക് അയാളില് നിന്ന് പണം വാങ്ങിക്കൊടുക്കുന്നു എങ്കില് ആ മധ്യവര്‍ത്തി നന്മയാണ് ചെയ്തത്. അതേയവസരം അക്രമിയെ സഹായിക്കാനാണ് മധ്യവര്‍ത്തി അങ്ങനെ ചെയ്തതെങ്കില് അത് തിന്മയാകുന്നു.\nപക്ഷേ, ഇത്തരം കാര്യങ്ങള് മിക്കപ്പോഴും ഏറ്റവും ഉപകാരപ്രദവും ഏറ്റവും നല്ലതും ഏത് എന്ന് പരിഗണിച്ചുകൊണ്ടൊന്നുമല്ല പലരും ചെയ്യുന്നത്. ചീത്ത ഉദ്ദേശ്യവും ചീത്ത പ്രവര്‍ത്തനവുമാണ് പലപ്പോഴും പ്രകടമാവുന്നത്. പണവും അധികാരവും ലക്ഷ്യംവെക്കുമ്പോള് ഉദ്ദേശ്യം ചീത്തയാകുന്നു. നിഷിദ്ധങ്ങള് പ്രവര്‍ത്തിക്കുകയും നിര്‍ബന്ധ കാര്യങ്ങള് ഉപേക്ഷിക്കുകയും ചെയ്യുക എന്നതാണ് ചീത്ത പ്രവര്‍ത്തനം കൊണ്ട് ഉദ്ദേശിക്കുന്നത്.\nതനിക്ക് കൂടുതല് നിര്‍ബന്ധമായ മറ്റൊരു ജോലി ചെയ്യാനില്ല എങ്കില് മാത്രമേ അധികാരമേറ്റെടുക്കുക എന്നത് 'ജാഇസോ' (അനുവദനീയം) 'മുസ്തഹബ്ബോ' 'വാജിബോ' ആകുന്നുള്ളൂ. രണ്ട് ജോലികള് ഒരുമിച്ചുവന്നാല് ഏറ്റവും നല്ലതിന് പ്രാധാന്യം നല്‍കണം.\nയൂസുഫ് നബി(അ) ഈജിപ്തിലെ രാജാവിന്റെ കീഴില് ധനകാര്യവകുപ്പ് ഏറ്റെടുത്തത് ഈ ഇനത്തില് പെടുന്നു. രാജാവും അദ്ദേഹത്തിന്റെ സമൂഹവും നിഷേധികളായിരുന്നു. ഖുര്‍ആന് പറയുന്നു: 'ഇതിനുമുമ്പ് യൂസുഫ് പ്രമാണങ്ങളുമായി നിങ്ങളില് വന്നിരുന്നു. പക്ഷേ അദ്ദേഹം കൊണ്ടുവന്ന അധ്യാപനങ്ങളില് നിങ്ങള് സന്ദേഹിച്ചുകൊണ്ടേയിരുന്നു...'(ഗാഫിര്:34). 'ഓ ജയില് സഖാക്കളേ, വിഭിന്നരായ പല ദൈവങ്ങളാണോ അതല്ല, സര്‍വത്തെയും അതിജയിക്കുന്ന ഏകനായ അല്ലാഹുവാണോ ഉത്തമം? അവനെക്കാടാതെ നിങ്ങള് ആരാധിച്ചുകൊണ്ടിരിക്കുന്നതെല്ലാം തന്നെ നിങ്ങളും നിങ്ങളുടെ പൂര്‍വപിതാക്കളും സൃഷ്ടിച്ച ചില പേരുകളല്ലാതെ യാതൊന്നുമല്ല...'(യൂസുഫ്:39,40).\nനിഷേധികളായ അവര്‍ക്ക് ധനം പിരിച്ചെടുക്കുന്നതിനും ചെലവഴിക്കുന്നതിനും അവരുടേതായ നടപടിക്രമങ്ങളുണ്ടാവും. അവ പ്രവാചകന്മാരുടെ നീതി ശാസ്ത്രവുമായി ഒത്തുപോവുന്നവയാവില്ല. അല്ലാഹുവിന്റെ ദീനില്‍പ്പെട്ട, താന് ഉദ്ദേശിക്കുന്ന എല്ലാ കാര്യങ്ങളും നടപ്പാക്കുവാന് യൂസുഫ് നബിക്ക് സാധ്യവുമല്ല. സമൂഹം അദ്ദേഹത്തില് വിശ്വസിച്ചിട്ടില്ലല്ലോ. പക്ഷേ, അദ്ദേഹം സാധ്യമാവുന്ന നീതിയും നന്മയും ചെയ്തു. വിശ്വാസികളായ തന്റെ കുടുംബത്തെ ആദരിക്കുവാന് തന്റെ അധികാരം ഉപയോഗപ്പെടുത്തി. അധികാരമില്ലെങ്കില് അദ്ദേഹത്തിനത് സാധിക്കുമായിരുന്നില്ല. ഇതൊക്കെ 'നിങ്ങള് കഴിയുന്നത്ര അല്ലാഹുവെ സൂക്ഷിക്കുക' എന്ന ഖുര്‍ആന് വചനത്തിന്റെ വരുതിയില് പെടുന്നു.\nരണ്ടുനിര്‍ബന്ധകാര്യങ്ങളില് ഏറ്റവും പ്രബലമായതിന് പ്രാമുഖ്യം നല്‍കുമ്പോള് മറ്റേത് നിര്‍ബന്ധകാര്യമല്ലാതായിത്തീരുന്നു. അതുപേക്ഷിച്ചാല് നിര്‍ബന്ധകാര്യം ഉപേക്ഷിച്ചതായി ഗണിക്കപ്പെടുകയില്ല. രണ്ടു നിഷിദ്ധകാര്യങ്ങളില് ഗുരുതരമായത് ഉപേക്ഷിക്കുവാന് വേണ്ടി ലഘുവായത് ചെയ്യേണ്ടിവരുമ്പോള് നിഷിദ്ധകാര്യം ചെയ്തതായി ഗണിക്കപ്പെടുകയില്ല.\nപരന്നുകിടക്കുന്ന ഒരു വിഷയമാണിത്. പ്രവാചകത്വത്തിന്റെയും ഖിലാഫത്തിന്റെയും സദ്ഫലങ്ങള്‍ക്ക് തേയ്മാനം സംഭവിച്ചുപോയ ഇക്കാലഘട്ടത്തില് വിശേഷിച്ചും ഇതുപോലുള്ള പ്രശ്‌നങ്ങള് വര്‍ധിക്കുക സ്വാഭാവികമാണ്. സമുദായത്തില് അതുവഴി ഒട്ടനവധി കുഴപ്പങ്ങളുണ്ടാവാനുമിടയുണ്ട്. നന്മയും തിന്മയും തമ്മില് കൂടിക്കലരുന്ന അവസ്ഥയില് ചിലയാളുകള് നന്മ കണ്ട് അതിനുമാത്രം പരിഗണന നല്‍കുകയും അതിലന്തര്‍ഭവിച്ചുകിടക്കുന്ന വന്‍തിന്മകള് കാണാതെ പോവുകയും മറ്റുചിലര് ചെറിയ തിന്മ ഉപേക്ഷിക്കാന് വേണ്ടി വന് നന്മകളും ഉപേക്ഷിക്കുകയും ചെയ്‌തേക്കും. മധ്യനിലപാട് സ്വീകരിക്കുന്നവര് രണ്ടുവശവും പരിഗണിക്കുന്നവരായിരിക്കും.\nഇവിടെ ഒരു പണ്ഡിതന് ചെയ്യേണ്ടത് വിഷയത്തിന്റെ എല്ലാ വശങ്ങളും പരിഗണിക്കുക എന്നതാണ്. കല്‍പനയുടെയും നിരോധനത്തിന്റെയും കാര്യത്തില് മുമ്പുപറഞ്ഞ തത്വങ്ങള് ദീക്ഷിക്കപ്പെടേണ്ടതുണ്ട്. ഒരു നന്മ ചെയ്യാനാവശ്യപ്പെട്ടുകൊണ്ട് കൂടുതല് വലിയ തിന്മ ക്ഷണിച്ചുവരുത്തരുത്. അവിടെ തിന്മ സംഭവിക്കാതിരിക്കാന് നന്മ കല്‍പിക്കാതിരിക്കുകയാണ് വേണ്ടത്. കുറ്റവാളിയെ അക്രമിയായ ഭരണാധികാരിക്കേല്‍പിച്ചുകൊടുക്കുന്നത് ഉദാഹരണം. അയാള് ചെയ്ത തെറ്റിനെക്കാള് ഗുരുതരമായിരിക്കും അക്രമിയായ ഭരണാധികാരി അയാള്‍ക്ക് നല്‍കുന്ന അമിതമായ ശിക്ഷ. അതുപോലെത്തന്നെ ചില തിന്മകള് നിരോധിക്കുകവഴി കൂടുതല് ഉപകാരപ്രദമായ നന്മ ഉപേക്ഷിക്കപ്പെടാനിടയുള്ള സാഹചര്യത്തില് നിരോധം ഒഴിവാക്കേണ്ടതാണ്.\n('മജ്മൂഉ ഫതാവ'യില് നിന്ന് സംഗഹം, വാള്യം:20, പേജ്:48-61).


കേരളത്തിൽ ആരോഗ്യഅടിയന്തരാവസ്ഥ പ്രഖ്യാപിക്കണം; സ്ഥിതി അതീവ ഗുരുതരമെന്ന് ആവർത്തിച്ച് ഐഎംഎ | ima calls for medical emergency in Kerala again says situation is critical\nകേരളത്തിൽ ആരോഗ്യഅടിയന്തരാവസ്ഥ പ്രഖ്യാപിക്കണം; സ്ഥിതി അതീവ ഗുരുതരമെന്ന് ആവർത്തിച്ച് ഐഎംഎ\nനിരോധനാജ്ഞ പ്രഖ്യാപിച്ചിട്ടുണ്ടെങ്കിലും ഇതൊരിടത്തും ഫലപ്രദമായില്ലെന്നാണ് ഐംഎംഎ ചൂണ്ടിക്കാട്ടുന്നത്. വിരമിച്ച ഡോക്ടർ‍മാരുടെ അടക്കം സേവനം സർക്കാർ ഉപയോഗിക്കണമെന്നും എല്ലാ ആയുധങ്ങളും എടുത്ത് പോരാടേണ്ട സമയമാണിതെന്നും ഡോക്ടർമാരുടെ സംഘടന പറയുന്നു.\nKochi, First Published Oct 11, 2020, 11:49 AM IST\nകൊച്ചി: കൊവിഡ് വ്യാപനത്തിൽ കേരളത്തില് അതീവ ഗുരുതര സാഹചര്യമെന്ന് ഐഎംഎ. ഈ മാസം അവസാനത്തോടെ കൊവിഡ് രോഗികളുടെ എണ്ണം ഇരുപതിനായിരമായേക്കാമെന്നാണ് ഐഎംഎയുടെ മുന്നറിയിപ്പ്. ഓരോ ദിവസവും ഒരു ലക്ഷത്തിന് മുകളിൽ പരിശോധന നടത്തണമെന്നും ഐഎംഎ ആവശ്യപ്പെടുന്നു.\nനിരോധനാജ്ഞ പ്രഖ്യാപിച്ചിട്ടുണ്ടെങ്കിലും ഇതൊരിടത്തും ഫലപ്രദമായില്ലെന്നാണ് ഐംഎംഎ ചൂണ്ടിക്കാട്ടുന്നത്. സംസ്ഥാനത്ത് ആരോഗ്യ അടിയന്തരാവസ്ഥ പ്രഖ്യാപിക്കുകയാണ് വേണ്ടതെന്ന് ഐഎംഎ ആവശ്യപ്പെടുന്നു. വിരമിച്ച ഡോക്ടർ‍മാരുടെ അടക്കം സേവനം സർക്കാർ ഉപയോഗിക്കണമെന്നും എല്ലാ ആയുധങ്ങളും എടുത്ത് പോരാടേണ്ട സമയമാണിതെന്നും ഡോക്ടർമാരുടെ സംഘടന പറയുന്നു.\nരാജ്യത്തെ ഏറ്റവും അധികം പ്രതിദിന കൊവിഡ് രോഗികളുള്ള സംസ്ഥാനമായി മാറിയതോടെ കേരളത്തില് ആശങ്ക കനക്കുകയാണ്. വെന്റിലേറ്ററുകളും ഐസിയുകളും നിറയാറായി. മഹാരാഷ്ട്രയെയും കര്‍ണ്ണാടകത്തെയും മറികടന്ന് കൊവിഡ് രോഗികളുടെ എണ്ണത്തില് അപകടകരമായ കുതിപ്പാണ് കേരളത്തില്. ഇന്നലെ രോഗം സ്ഥിരീകരിച്ചത് 11755 പേര്‍ക്ക്. ടെസ്റ്റ് പോസിറ്റിവിറ്റി നിരക്ക് 17.46 ശതമാനത്തിലെത്തിയത് ആരോഗ്യവകുപ്പിനെത്തന്നെ ഞെട്ടിച്ചു. വ്യാപക ബോധവത്കരണം നടത്തിയിട്ടും സമ്പർക്കത്തിലൂടെയുള്ള രോഗബാധ 90 ശതമാനമാണ്.\nകേരളത്തിലെ ചികിത്സാ സംവിധാനങ്ങളെക്കുറിച്ചും ആശങ്കയേറുകയാണ്. കൊല്ലത്തും പത്തനംതിട്ടയിലും വയനാട്ടിലും എറണാകുളത്തും വെന്റിലേറ്ററുകളും ഐസിയുകളും ഏറെക്കുറെ നിറഞ്ഞു കഴിഞ്ഞു. ശേഷിക്കുന്ന ജില്ലകളില് വിരലില് എണ്ണാവുന്നവ മാത്രം. അതേസമയം പ്രാഥമിക കൊവിഡ് ചികിത്സാ കേന്ദ്രങ്ങളിലേക്ക് പോകാൻ രോഗികള് മടിക്കുന്നതിനാല് ഫസ്റ്റ് ലൈൻ ട്രീറ്റ്മെൻ്റ് സെൻ്ററുകളിൽ ഒട്ടും തിരക്കില്ല.\nLast Updated Oct 11, 2020, 7:20 PM IST\ncovid kerala satistics\nkerala covid sitaution


കൊറോണ:ചൈനയിൽ മരണം 908 ആയി -\nകൊറോണ:ചൈനയിൽ മരണം 908 ആയി\nബെയ്ജിംഗ്: കൊറോണ വൈറസ് ബാധിച്ച് ചൈനയിൽ മരിച്ചവരുടെ എണ്ണം 908 ആയി ഉയർന്നു. 40,171 പേർക്കാണ് ഇതുവരെ രോഗം സ്ഥിരീകരിച്ചിട്ടുള്ളത്. ചൈനയിലെ ദേശീയ ആരോഗ്യ കമ്മീഷൻ റിപ്പോർട്ടു പ്രകാരം പുതിയതായി 3,062 കേസുകൾ റിപ്പോർട്ട് ചെയ്തിട്ടുണ്ട്.\nരാജ്യത്ത് ഞായറാഴ്ച മാത്രം 97 കൊറോണ മരണം റിപ്പോർട്ടു ചെയ്തിട്ടുണ്ട്. ഹുബെയ് പ്രവിശ്യയിലാണ് ഏറ്റവുമധികം മരണം റിപ്പോർട്ട് ചെയ്തിരിക്കുന്നതെന്നും ഞായറാഴ്ച രാത്രി കമ്മീഷൻ അറിയിച്ചു. ഈ പ്രവിശ്യയുടെ തലസ്ഥാനമായ വുഹാനിലാണ് കൊറോണ വൈറസ് ആദ്യം പ്രത്യക്ഷപ്പെട്ടത്.\nചൈനാ വൻകരയ്ക്കു പുറത്തു രണ്ടു മരണങ്ങളേ ഇതിനകം റിപ്പോർട്ടു ചെയ്തിട്ടുള്ളു. ഫിലിപ്പീൻസിലും ഹോങ്കോംഗിലും ഓരോരുത്തർ വീതം. ശനിയാഴ്ച ഒരു അമേരിക്കൻ വനിതയും ജപ്പാൻകാരനും കൊറോണ ബാധിച്ച് ചൈനയിൽ മരിച്ചിരുന്നു. മരണസംഖ്യയുടെ കാര്യത്തിൽ 2002 ൽ ചൈനയിൽ പൊട്ടിപ്പുറപ്പെട്ട സാർസിനെ കൊറോണ പിന്നിലാക്കിയിരുന്നു. രണ്ടു ദശകം മുമ്പ് പൊട്ടിപ്പുറപ്പെട്ട സാർസ് രോഗം 744 പേരുടെ ജീവനാണ് അപഹരിച്ചത്.\nPrevious കുരുക്ക് അഴിയുന്നില്ല:നടൻ വിജയ്‌യെ വീണ്ടും ചോദ്യംചെയ്യും\nNext കടവൂർ ജയൻ വധം:ഒളിവിലായിരുന്ന പ്രതികൾ കീഴടങ്ങി


ബ്ലാസ്റ്റേഴ്‌സ് കോച്ച് ഡേവിഡ് ജെയിംസ് പുറത്ത്..! - FUTURELINE\nബ്ലാസ്റ്റേഴ്‌സ് കോച്ച് ഡേവിഡ് ജെയിംസ് പുറത്ത്..!\nകേരള ബ്ലാസ്റ്റേഴ്‌സ് പരിശീലക സ്ഥാനത്ത് നിന്ന് ഡേവിഡ് ജെയിംസ് രാജിവെച്ചു. ഈ സീസണിലെ ദയനീയ പ്രകടനത്തെ തുടര്‍ന്ന് മാനേജ്‌മെന്റുമായി നടത്തിയ പരസ്പര ധാരണ പ്രകാരമാണ് നീക്കം.\nലീഗ് പകുതിയില് അധികം കഴിഞ്ഞിട്ടും എട്ടാം സ്ഥാനത്ത് നില്‍ക്കുകയാണ് കേരള ബ്ലാസ്റ്റേഴ്സ്. കഴിഞ്ഞ സീസണില് റെനെ മുളന്‍സ്റ്റീന് പകരക്കാരനായായിരുന്നു ജെയിംസ് എത്തിയത്. ജെയിംസിന്റെ വരവ് കേരള ബ്ലാസ്റ്റേഴ്സ് ആരാധകര്‍ക്ക് പ്രതീക്ഷ നല്‍കിയിരുന്നു. എന്നാല് ഈ സീസണില് ജെയിംസിന് ഒക്കെ കൈവിട്ടു പോവുകയായിരുന്നു. അവസാന 11 മത്സരങ്ങളില് ഒന്നു പോലും ജയിക്കാന് കേരള ബ്ലാസ്റ്റേഴ്സിന് ആയിരുന്നില്ല.\nജെയിംസിന് കീഴിലെ ഫുട്ബോളും ആരാധകരുടെ വലിയ എതിര്‍പ്പിന് കാരണമായിരു‌ന്നു. കഴിഞ്ഞ സീസണ് അവസാനം മൂന്ന് വര്‍ഷത്തെ കരാര് കേരള ബ്ലാസ്റ്റേഴ്സ് ജെയിംസിന് നല്‍കിയിരുന്നു. എന്നാല് അത്രകാലം ക്ലബില് നില്‍ക്കാന് ജെയിംസിനായില്ല. അവസാന മത്സരത്തില് മുംബൈ സിറ്റിയോട് 6-1 എന്ന വന് പരാജയം കൂടെ നേരിട്ടതോടെ ജെയിംസിന്റെ ബ്ലാസ്റ്റേഴ്സ് യാത്ര ഇനിയും തുടരേണ്ടതില്ല എന്ന് മാനേജ്മെന്റ് തീരുമാനിക്കുകയായിരുന്നു.\nലീഗില് 12 മത്സരങ്ങളില് നിന്ന് വെറും9പോയന്റ് മാത്രമാണ് കേരള ബ്ലാസ്റ്റേഴ്സിന് ഇപ്പോള് ഉള്ളത്. ജെയിംസിന്റെ ക്ലബിനൊപ്പം ഉള്ള യാത്രയ്ക്ക് സി ഇ ഒ വരുണ് നന്ദി പറഞ്ഞു. പുതുതായി ആര് ബ്ലാസ്റ്റേഴ്സിലേക്ക് എത്തുമെന്ന് ഇപ്പോള് വ്യക്തമല്ല.\nPrevious: ഇന്ത്യയില് നിരോധിച്ച പോണ്‍സൈറ്റുകള് സന്ദര്‍ശിച്ചാല് ഇനി മുതല് ലഭിക്കുന്നത് ഇതാണ്..!!\nNext: ശബരിമലയില് ദര്‍ശനം നടത്തി അനുഗ്രഹവും അരവണയുമായി നാല് ട്രാന്‍സ്ജെന്‍ഡറുകള് മടങ്ങി\nവീടിനുള്ളിലെ രഹസ്യ അറകളില് സൂക്ഷിച്ച നിലയില് കര്‍ണാടക മദ്യവും ഗോവന് മദ്യവും പിടികൂടി.!!\nരാഹുല് ഗാന്ധിയ്‌ക്കെതിരായ വിദേശ പൗരത്വ കേസ് തള്ളി..!!\nഅതിക്രമിച്ച് കയറി ശവപ്പെട്ടിയില് കിടന്ന മൃതദേഹമായി ലൈംഗീക ബന്ധത്തിലേര്‍പ്പെട്ടയാള് പിടിയില്..!!


ബ്രിട്ടീഷ് പൊലീസില് ചേര്‍ന്ന് ഇന്ത്യയുടെ പ്രിയ വാഹനം! | Skoda Octavia RS Joins UK Police\nUK, First Published Nov 24, 2020, 3:48 PM IST\nയൂറോ5പാലിക്കുന്ന 2.0 ലിറ്റര് ഡയറക്റ്റ് ഇന്‍ജെക്ഷന് ടര്‍ബോ-പെട്രോള് എന്‍ജിനാണ് സ്‌കോഡ ഒക്ടാവിയ ആര്‍എസിന്‍റെ ഹൃദയം.\nചെക്ക് ആഡംബര വാഹന നിര്‍മ്മാതാക്കളായ സ്‌കോഡയുടെ ഒക്‌ടേവിയ സെഡാന്റെ സ്‌പോർട്ടി വകഭേദം ആർഎസിനെ അടുത്തിടെയാണ് ഇന്ത്യയില് വീണ്ടും അവതരിപ്പിച്ചത്. ഇപ്പോഴിതാ യുകെയിലെ ബ്ലൂ ലൈറ്റ് ഫ്ലീറ്റുകളിൽ ചേരാൻ സ്‍കോഡ തങ്ങളുടെ നാലാം തലമുറ ഒക്ടാവിയ RS പെർഫോമെൻസ് സെഡാനെ തയ്യാറാക്കിയെന്നാണ് റിപ്പോര്‍ട്ടുകള്. കസ്റ്റമൈസ്ഡ് ലിവറി, 360 ഡിഗ്രി വിസിബിലിറ്റി കടപ്പാട്, മുൻ സ്‌ക്രീനിൽ നിർമ്മിച്ച ടെയിൽഗേറ്റ്, ഗ്രിൽ, നമ്പർ പ്ലേറ്റ് എന്നിവ ഉപയോഗിച്ച് കമ്പനിയുടെ പെർഫോമൻസ് സെഡാൻ പൂർണ്ണമായും പോലീസ് സേവനങ്ങൾക്കായി പരിവർത്തനം ചെയ്‍തതായി ഹിന്ദുസ്ഥാന് ടൈംസ് ഓട്ടോ റിപ്പോര്‍ട്ട് ചെയ്യുന്നു.\nയൂറോ5പാലിക്കുന്ന 2.0 ലിറ്റര് ഡയറക്റ്റ് ഇന്‍ജെക്ഷന് ടര്‍ബോ-പെട്രോള് എന്‍ജിനാണ് സ്‌കോഡ ഒക്ടാവിയ ആര്‍എസിന്‍റെ ഹൃദയം. ഈ മോട്ടോര് 245 ബിഎച്ച്പി കരുത്തും 370 എന്‍എം ടോര്‍ക്കും ഉല്‍പ്പാദിപ്പിക്കും. മുന് മോഡലിനേക്കാള് 15 ബിഎച്ച്പി, 20 എന്‍എം കൂടുതല്.7സ്പീഡ് ഡിഎസ്ജി ഓട്ടോമാറ്റിക് ട്രാന്‍സ്മിഷന് എന്‍ജിനുമായി ചേര്‍ത്തുവെച്ചു. പൂജ്യത്തില്‍നിന്ന് മണിക്കൂറില് നൂറ് കിലോമീറ്റര് വേഗമാര്‍ജിക്കാന് 6.6 സെക്കന്‍ഡ് മതി. ഏറ്റവും ഉയര്‍ന്ന വേഗത മണിക്കൂറില് 250 കിലോമീറ്ററായി ഇലക്ട്രോണിക്കലായി പരിമിതപ്പെടുത്തിയിരിക്കുന്നു.\nസ്‌പോർട്‌സ് സീറ്റുകൾ, ഡാഷ്‌ബോർഡിന് പുതിയ ഫിനിഷ്, അൽകന്റാര, ചുവപ്പ് അല്ലെങ്കിൽ വെള്ളിയിൽ കോൺട്രാസ്റ്റ് സ്റ്റിച്ചിംഗ്, നിർദ്ദിഷ്ട ഗ്രാഫിക്സുള്ള 10.25 ഇഞ്ച് പൂർണ്ണ ഡിജിറ്റൽ ഉപകരണം, 10 ഇഞ്ച് മൾട്ടിമീഡിയ സിസ്റ്റം എന്നിവ ഉൾപ്പെടെ 2020 ഒക്ടേവിയ ആർ‌എസിന് സ്കോഡയിൽ നിന്ന് വിവിധ സവിശേഷതകൾ ലഭിക്കുന്നു. വേരിയബിൾ ഗിയർ അനുപാതമുള്ള സ്റ്റിയറിംഗ് ഗിയർ, കൂടുതൽ ശക്തമായ ബ്രേക്കുകൾ, 18 അല്ലെങ്കിൽ 19 ഇഞ്ച് വ്യാസമുള്ള ചക്രങ്ങൾ എന്നിവയാണ് മറ്റ് സവിശേഷതകൾ.\nഅകത്ത്, സ്പോർട്സ് സെഡാൻ പ്രധാനമായും കറുത്തതാണ്. ഇതിന്റെ പുനർ‌രൂപകൽപ്പന ചെയ്ത മൾ‌ട്ടിഫങ്‌ഷൻ ലെതർ സ്പോർ‌ട്സ് സ്റ്റിയറിംഗ് വീലിന് മൂന്ന് സ്‌പോക്കുകളുണ്ട്, കൂടാതെ ആർ‌എസ് ലോഗോ വഹിക്കുന്നു. ഫ്രണ്ട് സ്‌പോർട്‌സ് സീറ്റുകൾക്ക് ഇന്റഗ്രേറ്റഡ് ഹെഡ്‌റെസ്റ്റുകൾ ലഭിക്കുന്നു, കറുത്ത തുണികൊണ്ട് അപ്ഹോൾസ്റ്റർ ചെയ്തിരിക്കുന്നു.\nഈ വര്‍ഷത്തെ ഓട്ടോ എക്‌സ്‌പോയിലാണ് സ്‌കോഡ ഒക്ടാവിയ ആര്‍എസ് 245 ഇന്ത്യന് അരങ്ങേറ്റം നടത്തിയത്. പൂര്‍ണമായി നിര്‍മിച്ചശേഷം ഇറക്കുമതി ചെയ്യുകയാണ്. 35.99 ലക്ഷം രൂപയാണ് എക്‌സ് ഷോറൂം വില. ആർഎസിനെ അടുത്തിടെയാണ് ഇന്ത്യയില് വീണ്ടും അവതരിപ്പിച്ചത്. വാഹനം ഉടന് തന്നെ വിറ്റും തീര്‍ന്നിരുന്നു. ഇന്ത്യന് വിപണിയിലേക്ക് പെര്‍ഫോമന്‍സ് സെഡാന്റെ 200 യൂണിറ്റ് മാത്രമാണ് ചെക്ക് വാഹന നിര്‍മാതാക്കള് വകയിരുത്തിയത്. ഈ വാഹനത്തിന്‍റെ ഡെലിവറി കേരളത്തിലും നടന്നിരുന്നു.\nകൂടുതല് സ്‌പോര്‍ട്ടിയായ സസ്‌പെന്‍ഷന് സംവിധാനം, അഗ്രസീവ് ആര്‍എസ് ബോഡി കിറ്റ്, കറുത്ത എക്‌സ്റ്റീരിയര് ഹൈലൈറ്റുകള് എന്നിവയോടെയാണ് സ്‌കോഡ ഒക്ടാവിയ ആര്‍എസ് വരുന്നത്. എല്ലായിടത്തും എല്‍ഇഡി ലൈറ്റുകള് നല്‍കി. അതായത് ഹെഡ്‌ലാംപുകള്, ടെയ്ല്‍ലൈറ്റുകള്, ഡേടൈം റണ്ണിംഗ് ലൈറ്റുകള്, ഫോഗ് ലാംപുകള് എന്നിവയെല്ലാം എല്‍ഇഡി ആയിരിക്കും. ഇന്ത്യയില് ഏറെ പ്രിയമുള്ള മോഡലാണ് ഒക്ടാവിയ ആര്‍എസ്. 2017ലും 2018ലും സ്‍കോഡ ഇന്ത്യയ്ക്ക് അനുവദിച്ച കാറുകളെല്ലാം പ്രതീക്ഷിച്ചതിലും വേഗം വിറ്റുപോയിരുന്നു.\n2018ല് ആദ്യം 300 ഒക്ടേവിയ ആർ എസ് ആയിരുന്നു ഇന്ത്യയ്ക്ക് അനുവദിച്ചിരുന്നത്. എന്നാൽ ആവശ്യക്കാരേറിയതോടെ അധികമായി 200 കാറുകൾ കൂടിഇറക്കുമതി ചെയ്തിരുന്നു. 2017ല് ഇന്ത്യക്ക് 250 കാറുകളാണ് അനുവദിച്ചിരുന്നത്.\nLast Updated Nov 24, 2020, 3:48 PM IST\nSkoda Octavia RS UK Police\nസ്‍കോഡ ഒക്ടേവിയ ആര്‍എസ്\nസ്‍കോഡ ഒക്ടേവിയ ആര്‍എസ് യുകെ പൊലീസ്


നിയമം നടപ്പിലാക്കേണ്ടത് നിയമസഭയുടെ വിശ്വാസ്യത പരിരക്ഷിക്കാൻ- വി.എം.സുധീരൻ | Thiruvananthapuram\nകോംട്രസ്റ്റ് സമരം ശക്തിപ്പെടുത്തുമെന്ന് തൊഴിലാളികൾ\nതിരുവനന്തപുരം: നിയമസഭ പാസാക്കിയ നിയമം നടപ്പിൽവരുത്തേണ്ടത് സർക്കാരിന്റെ ബാധ്യതയാണെന്ന് മുൻ കെ.പി.സി.സി. പ്രസിഡന്റ് വി.എം.സുധീരൻ. കെ.എസ്.ഐ.ഡി.സി. ഓഫീസിന് മുന്നിൽ ഒരുമാസം പിന്നിട്ട കോംട്രസ്റ്റ് സമരം ഉദ്ഘാടനം ചെയ്യുകയായിരുന്നു അദ്ദേഹം.\nഇരുമുന്നണികളും ഒരു തർക്കവുമില്ലാതെ എടുത്ത തീരുമാനമാണ് സ്ഥാപനം ഏറ്റെടുക്കൽ ബിൽ. ആർക്കും തർക്കമില്ലാത്ത വിഷയത്തിന് തടസ്സം നേരിടുന്നുണ്ടെങ്കിൽ മുഖ്യമന്ത്രി ഇടപെടണം. ബില്ലിന് രാഷ്ട്രപതിയുടെ അനുമതി കിട്ടുന്നതിനും, കാലതാമസമുണ്ടാക്കുന്നതിനും ഭൂമാഫിയ വലിയ പങ്ക് വഹിച്ചിട്ടുണ്ട്. കോംട്രസ്റ്റ് ബില്ലിനെതിരേ സകല സ്ഥാപിത താത്‌പര്യങ്ങളും പ്രവർത്തിക്കുന്നുണ്ടെന്നത് ശരിയാണ്. ആ സ്ഥാപിത താത്‌പര്യങ്ങളെ നിലയ്ക്കുനിർത്തി ജനങ്ങളുടെ താത്‌പര്യം സംരക്ഷിക്കാൻ സംസ്ഥാന സർക്കാർ ഇനിയെങ്കിലും തയ്യാറാകണം. പ്രശ്നം പരിഹരിക്കേണ്ടത് നാടിന്റെ ആവശ്യമാണെന്നും വി.എം.സുധീരൻ പറഞ്ഞു. യോഗത്തിൽ ഇ.സി.സതീശൻ അധ്യക്ഷത വഹിച്ചു.\nഎ.ഐ.ടി.യു.സി. സംസ്ഥാന ജനറൽ സെക്രട്ടറി കെ.പി.രാജേന്ദ്രൻ, നീതു അജയൻ, അനുഭാവ സത്യാഗ്രഹസമരം നടത്തിയ ബിവറേജ് കോർപ്പറേഷൻ എംപ്ലോയീസ് അസോസിയേഷൻ സംസ്ഥാന ജനറൽ സെക്രട്ടറി നരുവാമൂട് ചന്ദ്രൻ, സെക്രട്ടറി കെ.സുതേശൻ, പി.ശിവപ്രകാശൻ, പി.സജീവൻ തുടങ്ങിയവർ സംസാരിച്ചു. എസ്.കെ. ഗോപകുമാർ, യു.കെ.അരവിന്ദ്, ആർ.കെ.മനോജ് എന്നിവർ നേതൃത്വം നൽകി.


Thursday 13 October 2011 10:43 pm IST\nകോ ഹി ഭാരഃ സമര്‍ത്ഥാനാം കിം ദുരം വ്യവസായിനാം കോ വിദേശഃ സവിദ്യാനാം കഃ പരഃ പ്രിയവാദിനാം ശ്ലോകാര്‍ത്ഥം: ��കരുത്തനും, ശക്തനും നേടാന് പറ്റാത്തതായി ഒന്നുമില്ല. കച്ചവടക്കാര്‍ക്കും (വണിക്കുകള്‍ക്ക്) എത്താന് പറ്റാത്തതായി ഒരു സ്ഥലവുമില്ല, പണ്ഡിതന്മാര്‍ക്ക് ഒരു നാടും വിദേശമല്ല. ഒരു നല്ല സംഭാഷണപ്രിയനു അപരിചിതമായ വ്യക്തിയോ വിഷയമോ ഇല്ല. ഗുരുചാണക്യന്റെ സാമൂഹ്യ അപഗ്രഥനത്തില് കൂടി ഇതിനകം തന്നെ പ്രമാണങ്ങള് പലതും അവതരിപ്പിച്ചുകഴിഞ്ഞു. സമൂഹത്തിന്റെ ദൈനംദിനമാറ്റങ്ങള് കൃത്യമായി ശ്രദ്ധിക്കുന്നു നമ്മള് എങ്കില് ഇതൊക്കെ നമുക്കും കണ്ടെത്താവുന്നവയാണ്. കരുത്തന്മാരും ബലിഷ്ഠന്മാരും ആയ ആളുകള് മുന്നോട്ടു കുതിക്കുന്നതിന്റെ ചിത്രം അദ്ദേഹം വരയ്ക്കുന്നു. കരുത്ത് രണ്ടിനും വേണം, ശരീരത്തിനും മനസ്സിനും. രണ്ട് തരത്തിലും ബലം ആവശ്യമാണ്, ശരീരം ഉപയോഗിക്കാനും മനസ്സ് പ്രയോഗിക്കാനും. പതിനെട്ടു പത്തൊമ്പതും നൂറ്റാണ്ടുകളിലെ ശാസ്ത്ര�ി‍വൃദ്ധിയും ഇതു തന്നെ വിളിച്ചുപറയുന്നു. ശ്രീലങ്കയോളം പോന്ന രണ്ടു ദ്വീപുകള് ചേര്‍ന്നുള്ള ഇംഗ്ലണ്ടിന് സൂര്യനസ്തമിക്കാത്ത ഒരു സാമ്രാജ്യം ലോകത്തില് കെട്ടിപടുക്കാന് കഴിഞ്ഞതും ഇതേകരുത്തു കൊണ്ടുതന്നെ. വ്യാപാരവിഷയങ്ങളെ കുറിച്ചും നമുക്ക് ചരിത്രപശ്ചാത്തലത്തില് തന്നെ പരിശോധിക്കാം. ഇരുപതാം നൂറ്റാണ്ടിന്റെ ആദ്യം ലോകം മുഴുവന് കച്ചവടം ചെയ്യാനായി കപ്പലോടിച്ചുവന്നവരാണ് യൂറോപ്യന്മാര്. അവരെത്താത്ത മരുപ്രദേശങ്ങളോ, അവരെത്താത്ത കൊടു കാടുകളോ �ൂ‍മിയിലില്ല. പാണ്ഡിത്യത്തിന്റെ കഥയും ഇതുപോലെ തന്നെ. ലോകത്തിലൊരു രാജ്യത്തിനും ചാള്‍സ് ഡാര്‍വിനോ, കാള്‍മാര്‍ക്സോ വിദേശികളല്ല. സര്‍വ്വരാലും, സര്‍വ്വസമയത്തും ആരാധിക്കപ്പെടുന്ന വിജ്ഞാനത്തിന്റെ സൂത്രധാരന്മാരായ ശാസ്ത്രജ്ഞന്മാര്‍ക്കും കലാകാരന്മാര്‍ക്കും എവിടെയും പ്രവേശമുണ്ട്. എവിടെയും സ്ഥാനമുണ്ട് അതുപോലെ സം�ാ‍ഷണ വിദഗ്ദ്ധരായ ആളുകളില്ലേ നമ്മുടെയിടയില്? ഏതു വിഷയവും അതിസമര്‍ത്ഥമായി കൈകാര്യം ചെയ്യാന് അവര്‍ക്കു കഴിയും. അറിവുണ്ടെങ്കിലും ഇല്ലെങ്കിലും അതുപറഞ്ഞുഫലിപ്പിക്കാന് അവര്‍ക്കൊരു പ്രത്യേക കൗശലമുണ്ട്. ശാസ്ത്രമോ, കവിതയോ, കഥയോ, നാടകമോ, ഏതുമാകട്ടെ അതേകുറിച്ചുള്ള അവരുടെ സരസ്വതീവിലാസം അപാരം തന്നെ. ഗുരുചാണക്യന് ഗൗരവം പൂണ്ട ഒരു ചിന്തകനാണ്. പക്ഷെ മറ്റുള്ളവരുടെ കഴിവുകള് കാണാത്ത വിധമുള്ള അന്ധത അദ്ദേഹത്തിനില്ല. നല്ലൊരു പ്ര�ാ‍ഷകനെ അദ്ദേഹം പ്രോത്സാഹിപ്പിച്ചു, നല്ലൊരു പണ്ഡിതനെ അദ്ദേഹം ബഹുമാനിച്ചു. നല്ലൊരു കച്ചവടക്കാരനെ അദ്ദേഹം അനുമോദിച്ചു. ചാണക്യന്റെ ഹൃദയവിശാലതയാണു ഇവിടെ വ്യക്തമാകുന്നത്. അന്യന്റെ കഴിവുകളെ അസൂയയോടെ കാണുകയല്ല, ആസ്വദിക്കുകയും, അനുമോദിക്കുകയും ആണ് വേണ്ടതെന്ന് ഗുരു നമ്മെ ഓര്‍മ്മിപ്പിക്കുന്നു. ഈ അവസരത്തില് ഒരു ചെറിയ പരാമര്‍ശം കൂടി ഉചിതമായിരിക്കും. രണ്ടാം ലോകമഹായുദ്ധക്കാലത്തും പിന്നീട് ഐക്യരാഷ്ട്രസ�യാല് തര്‍ക്കസ്ഥലങ്ങളില് രക്ഷാ�ടന്മാരായി പ്രയോഗിക്കപ്പെട്ടപ്പോഴും ഇന്ത്യന് സൈന്യം വേണ്ടത്ര ബഹുമാനിക്കപ്പെട്ടിട്ടുണ്ട്. സുദര്‍ശനെപ്പോലുള്ള ശാസ്ത്രജ്ഞന്മാരും ് കൃഷ്ണമേനവനെപ്പോലുള്ള രാഷ്ട്രതന്ത്രജ്ഞന്മാരും അതോടൊപ്പം നിരവധി ആര്‍ട്ടിസ്റ്റുകളും ഡോക്ടര്‍ന്മാരും എഞ്ചിനീയര്‍മാരുമൊക്കെ മറുനാടുകളില് ചെന്ന് മാനനീയന്മാരാകുന്നു. ചാണക്യഗുരു തന്നെ മറ്റൊരു ഉദാഹരണം. അദ്ദേഹത്തിന്റെ തന്നെ അര്‍ത്ഥശാസ്ത്രം ആരാധിക്കപ്പെടാത്ത രാജ്യങ്ങളില്ല. - എം.പി.നീലകണ്ഠന് നമ്പൂതിരി\nതന്നെ നല്ലൊരു നടനായി ഭാരതിരാജ അംഗീകരിച്ചിട്ടില്ല; രജനീകാന്ത്\nഎന്‍ഡിഎ കണ്ണൂര് നിയോജക മണ്ഡലം സ്ഥാനാര്‍ത്ഥി കെ.ഗിരീഷ് ബാബുവിന്റെ മൂന്നാംഘട്ട പ്രചാരണം ആരംഭിച്ചു


ഐഎപിസി ഈ വര്‍ഷത്തെ എക്‌സലന്‍സ് അവാര്‍ഡുകള് പ്രഖ്യാപിച്ചു - Malayalam Daily News\nഅറ്റ്‌ലാന്റാ: നോര്‍ത്ത് അമേരിക്കയിലെ ഇന്ത്യന്‍വംശജരായ മാധ്യമപ്രവര്‍ത്തകരുടെ ഏറ്റവും വലിയ സംഘടനയായ ഇന്‍ഡോ അമേരിക്കന് പ്രസ്‌ക്ലബിന്റെ (ഐഎപിസി) ഈ വര്‍ഷത്തെ അവാര്‍ഡുകള് പ്രഖ്യാപിച്ചു. ഇന്ത്യന്‍വംശജരായ അഞ്ചുപേരാണ് ഈവര്‍ഷത്തെ അവാര്‍ഡിന് അര്‍ഹരായിരിക്കുന്നതെന്ന് ഐഎപിസി ചെയര്‍മാന് ഡോ. ബാബു സ്റ്റീഫന് അറിയിച്ചു. ഡോ: ജയ് എന്. സമ്പത്ത് (ഹുമാനിറ്റേറിയന് ആക്ടിവിറ്റീസ്), പി.പി. ചെറിയാന് ( മീഡിയ എക്‌സലന്‍സ്), സണ്ണി മറ്റമന (കമ്യുണിറ്റി സര്‍വീസ്), രാജന് ചീരൻ ( ആര്‍ട്‌സ് ആന്‍ഡ് മീഡിയ), തങ്കമണി അരവിന്ദന് (കമ്യുണിറ്റി സര്‍വീസ്) എന്നിവരാണ് അവാര്‍ഡിന് അര്‍ഹരായവര്.\nരാജന് ചീരൻ തന്റെ മാധ്യമ ജീവിതം ആരംഭിച്ചത് 1997-ല് ഏഷ്യനെറ്റ് കേബിള് വിഷനില് ആങ്കറായിട്ടായിരുന്നു. പിന്നീട് അമേരിക്കയിലെത്തിയ രാജന് അവിടെയും തന്റെ മാധ്യമ ജീവിതം തുടര്‍ന്നു. ഇന്ന് ഫ്‌ളവേഴ്‌സ് ടിവി, യുഎസ്എ റീജിയണല് മാനേജരായി അദ്ദേഹം പ്രവര്‍ത്തിക്കുന്നു. കലാസ്‌നേഹിയായ രാജന് അമേരിക്കയിലെ ഇന്ത്യന് ആര്‍ട്ടിസ്റ്റുകളെ പ്രോത്സാഹിപ്പിക്കുന്നതിനായി മിത്രാസ് ഫെസ്റ്റിവല് ന്യുജഴ്‌സിയില് ആരംഭിച്ചു. രാജൻ എഴുതി സംവിധാനം നിർവഹിച്ച ഷോര്‍ട്ട് ഫിലിം ‘ ദ എയ്ഞ്ചല്’ ഏറെ നിരൂപക പ്രശംസ പിടിച്ചുപറ്റി. നിരവധി സാമൂഹിക സംഘടനകള്‍ക്കൊപ്പം ചേര്‍ന്ന് കമ്യൂണിറ്റി പ്രവര്‍ത്തനങ്ങളില് രാജന് സജീവമാണിപ്പോള്.


കുഴഞ്ഞുവീണ് കൈകാലുകളടിച്ച് ജീവൻ വെടിഞ്ഞ് ആടുകൾ: വർഗീസിന് നഷ്ടം ഒരു ലക്ഷത്തിലധികം | Goat Death Due to Unknown Disease\nകുഴഞ്ഞുവീണ് കൈകാലുകളടിച്ച് ജീവൻ വെടിഞ്ഞ് ആടുകൾ: വർഗീസിന് നഷ്ടം ഒരു ലക്ഷത്തിലധികം\nമനോരമ ലേഖകൻ August 12, 2021 11:17 AM IST\nകഴിഞ്ഞ ഒരാഴ്ചയ്ക്കുള്ളിൽ കണ്ണൂർ കേളകം ഇരട്ടത്തോട് നെല്ലിക്കാക്കുടി വർഗീസിന് നഷ്ടമായത് മൂന്ന് ആടുകളെയാണ്. ചെറിയ ക്ഷീണം വരികയും പിന്നാലെ പനി, വായിലൂടെ നുരയും പതയും, കുഴഞ്ഞുവീഴുക എന്നിവയെല്ലാമാണ് ലക്ഷണങ്ങൾ. ലക്ഷണങ്ങൾ കാണിച്ച്4ദിവസത്തിനുള്ളിൽ ആടുകൾ ചാകുകയാണ്. മൂന്ന് ആടുകൾ ചത്തതു വഴി വർഗീസിന് സാമ്പത്തിക നഷ്ടം ഒരു ലക്ഷം രൂപയ്ക്കു മുകളിൽ.\nകഴിഞ്ഞ ആഴ്ചയാണ് വർഗീസിന്റെ4മാസം ഗർഭിണിയായ ബീറ്റൽ ഇനത്തിൽപ്പെട്ട പെണ്ണാടിന് രോഗലക്ഷണങ്ങൾ കണ്ടുതുടങ്ങിയത്. വെറ്ററിനറി ഡോക്ടർമാരുമായി ബന്ധപ്പെട്ടെങ്കിലും രോഗം സ്ഥിരീകരിക്കാവാത്തത് കൃത്യമായ ചികിത്സ നൽകാൻ കഴിയാതെ വരുന്നുണ്ട്.\nകേളകം, കൊട്ടിയൂർ, കണിച്ചാർ മേഖലയിൽ ഒട്ടേറെ കർ‌ഷകരുടെ ആടുകൾ സമാന ലക്ഷണങ്ങളിലൂടെ ചത്തിട്ടുണ്ടെന്ന് വർഗീസ് പറയുന്നു.\nപത്തു വർഷമായി ആടുകളെ വളർത്തുന്ന വർഗീസിന് ഇരുപതോളം ആടുകളാണുള്ളത്.5മാസം മുൻപ് തൃശൂരിൽനിന്ന് വാങ്ങിയ ആടുകളാണ് ഇപ്പോൾ ചത്തുപോയത്. 35,000 രൂപ നൽകി വാങ്ങിയ പെണ്ണാടാണ് ആദ്യം ചത്തത്. വ്യാഴാഴ്ച രോഗലക്ഷണം കാണിച്ച ആട് ശനിയാഴ്ച വൈകുന്നേരത്തോടെ ചത്തു. പിറ്റേന്ന് വെറ്ററിനറി ഡോക്ടർ സ്ഥലത്തെത്തി ആടിനെ പോസ്റ്റ്മോർട്ടം ചെയ്തെങ്കിലും കൃത്യമായി ഒന്നും കണ്ടെത്താൻ കഴിഞ്ഞിട്ടില്ല. പിന്നാലെ ഒരു മുട്ടനാടും സമാന രോഗലക്ഷണങ്ങളോടെ ചത്തു. 45,000 രൂപ നൽകി വാങ്ങിയതായിരുന്നു ഈ ആടിനെ. മൂന്നാമതൊരു ആട് ഇന്നലെ ചത്തു. ഈ ആടിനെ ജില്ലാ വെറ്ററിനറി ഹോസ്പിറ്റലിൽ എത്തിക്കണമെന്നാണ് നിർദേശം. നാലാമതൊരാട് രോഗലക്ഷണങ്ങളോടെ നിൽക്കുകയാണ്.\nരോഗലക്ഷണങ്ങൾക്കാണ് ഇപ്പോൾ മരുന്നു നൽകുന്നത്. അതുകൊണ്ടുതന്നെ ഫലം ലഭിക്കുന്നില്ല. ഇന്നലെ അധികൃതർ സ്ഥലത്തെത്തി രക്തസാംപിളുകൾ ശേഖരിച്ച് വിശദമായ പരിശോധനയ്ക്ക് അയച്ചിട്ടുണ്ട്. റിസൾട്ട് വന്നശേഷം മാത്രമേ ചികിത്സ ലഭ്യമാക്കാൻ കഴിയൂ. അപ്പോഴേക്ക് തന്റെ ആടുകൾ എല്ലാം നഷ്ടപ്പെടുമോ എന്ന ഭീതിയിലാണ് വർഗീസ്. 20 സെന്റ് സ്ഥലമാണ് വർഗീസിനുള്ളത്. വീടും ആട്ടിൻകൂടുമെല്ലാം ഈ സ്ഥലത്താണ്.\nഒരാഴ്ച മുൻപ് ഇരട്ടത്തോട് ആയത്തുകുടി തമ്പിയുടെ രണ്ട് ആടുകളും നരിക്കടവ് സ്വദേശി ഫിലിപ്പിന്റെ ആടും സമാന ലക്ഷണങ്ങളോടെ ചത്തിരുന്നു. അതിവേഗം രോഗനിർണയം നടത്തി ഉചിതമായ ചികിത്സ നൽകി തങ്ങളെ സഹായിക്കണമെന്നാണ് കർഷകരുടെ ആവശ്യം. മൃഗസംരക്ഷണ വകുപ്പ് ഇക്കാര്യത്തിൽ അടിയന്തിര ശ്രദ്ധ പതിപ്പിക്കണമെന്നും കർഷകർ ആവശ്യപ്പെട്ടു.\nEnglish summary: Goat Death Due to Unknown Disease


Asian Games 2018: Opening ceremony - Malayalam MyKhel\n» ഏഷ്യന് ഗെയിംസിനു തുടക്കമായി, ഇന്ത്യന് സംഘത്തെ നീരജ് ചോപ്ര നയിച്ചു\nഏഷ്യന് ഗെയിംസിനു തുടക്കമായി, ഇന്ത്യന് സംഘത്തെ നീരജ് ചോപ്ര നയിച്ചു\nUpdated: Sunday, August 19, 2018, 10:10 [IST]\nജക്കാര്‍ത്ത: ഏഷ്യന് വന്‍കരയുടെ കായിക മാമാങ്കത്തിന് ഇന്തോനേഷ്യയിലെ ജക്കാര്‍ത്തയില് തുടക്കമായി. ഗെലോറ ബുംഗ് കര്‍ണോ സ്‌റ്റേഡിയത്തില് നടന്ന ചടങ്ങില് വെച്ച് ഇന്തോനേഷ്യന് പ്രസിഡന്റ് ജോകോ വിദോദയും വൈസ് പ്രസിഡന്റ് യൂസുഫ് കല്ലയും ചേര്‍ന്നാണ് 18ാം ഏഷ്യന് ഗെയിംസിന്റെ ഉദ്ഘാടനം പ്രഖ്യാപിച്ചത്.\n45 രാജ്യങ്ങളില് നിന്നുള്ള 11000 താരങ്ങളാണ് ഈ മേളയില് പങ്കെടുക്കുന്നത്. ഉദ്ഘാടനദിവസം മത്സരങ്ങളൊന്നുമില്ല. 572 പേരടങ്ങുന്ന ഇന്ത്യന് സംഘമാണ് ജക്കാര്‍ത്തയിലുള്ളത്. ഉദ്ഘാടനത്തോടനുബന്ധിച്ച് ആന്‍ഗുന്, റെയ്‌സ, ടുലുസ് തുടങ്ങിയവരുടെ സംഗീതപരിപാടികള് ഉണ്ടായിരുന്നു. ഇന്തോനേഷ്യയുടെ സാംസ്‌കാരിക പാരമ്പര്യം വിളിച്ചോതുന്ന ഉദ്ഘാടനച്ചടങ്ങില് നാലായിരത്തോളം കലാകാരന്മാരാണ് പങ്കെടുത്തത്.\nഇന്ത്യന് സംഘത്തെ നയിച്ചത് ജാവലിന് ത്രോ താരം നീരജ് ചോപ്രയായിരുന്നു.മാര്‍ച്ച് പാസ്റ്റില് പങ്കെടുത്ത ടീം കടും നീല നിറത്തിലുള്ള കോട്ടും സൂട്ടുമാണ് ധരിച്ചിരുന്നത്. സെപ്തംബര് രണ്ടു വരെ നീളുന്ന കായികോത്സവത്തിന് ഇന്തോനേഷ്യന് തലസ്ഥാനമായ ജക്കാര്‍ത്തയും പാലെബാങ് നഗരവും വേദിയാകും.\n29 min ago ധോണി പ്രതീക്ഷ കൈവിട്ടിട്ടില്ല... വിരമിക്കലിനെ കുറിച്ച് ചോദിച്ചാല് ദേഷ്യം! പറഞ്ഞത് സുഹൃത്ത്\n2 hrs ago മഗ്രാത്ത് മുതല് ജയസൂര്യവരെ; അന്താരാഷ്ട്ര ക്രിക്കറ്റിലെ ഡെക്കുകളുടെ റെക്കോഡുകള് ഇതാ\nNews പോരാട്ടത്തില് ഒപ്പമുണ്ടാവും; സര്‍ക്കാര് പൊതുമിനിമം പരിപാടി തയ്യാറാക്കണമെന്ന് കോണ്‍ഗ്രസ്\nFinance ആഗോള മാന്ദ്യം അതിശക്തം, ഏറെക്കാലം നീണ്ടുനിൽക്കും, എന്തുകൊണ്ട്?\nMovies ബിഗ് ബോസ് ഹൗസില് ദൈവസാന്നിധ്യമുണ്ടായിരുന്നു! വെളിപ്പെടുത്തലുകളുമായി രജിത് കുമാര്! തെളിവ് ഇതാണ്!\nStory first published: Saturday, August 18, 2018, 20:31 [IST]


500 ഇരകള്: ധോണി പുതിയ റെക്കോര്‍ഡിട്ടു • ഇ വാർത്ത | evartha\nevartha Desk September 21, 2018, 9:23 am September 21, 2018\nഇന്ത്യന് താരം മഹേന്ദ്രസിങ് ധോണി പുതിയ റെക്കോര്‍ഡിട്ടു. ഏകദിന, ട്വന്റി20 മല്‍സരങ്ങളില്‍നിന്നു മാത്രമായി ധോണി പുറത്താക്കിയത് 500 താരങ്ങളെ. പാക്കിസ്ഥാനെതിരായ മല്‍സരത്തില് ഷതാബ് ഖാനെ സ്റ്റംപ് ചെയ്തു പുറത്താക്കിയാണ് ധോണി ഈ നേട്ടത്തിലെത്തിയത്.\nഇതുവരെ ഏകദിനത്തില് 413 പേരെയും ട്വന്റി20യില് 87 പേരെയുമാണ് ധോണി പുറത്താക്കിയിട്ടുള്ളത്. 323 ഏകദിനങ്ങളില്‍നിന്ന് 304 ക്യാച്ചും 109 സ്റ്റംപിങ്ങും ഉള്‍പ്പെടെയാണ് ധോണി 413 പേരെ പുറത്താക്കിയത്. 93 ട്വന്റി20 മല്‍സരങ്ങളില്‍നിന്ന് 54 ക്യാച്ചും 33 സ്റ്റംപിങ്ങും ഉള്‍പ്പെടെ 87 പേരെയും പുറത്താക്കി. പാക്കിസ്ഥാനെതിരായ മല്‍സരത്തില് മാത്രം ഒരു സ്റ്റംപിങ്ങിനു പുറമെ രണ്ട് ക്യാച്ചുകളും ധോണി സ്വന്തമാക്കി.\nടെസ്റ്റില്‍നിന്ന് വിരമിച്ച ധോണി 90 മല്‍സരങ്ങളില്‍നിന്ന് 256 ക്യാച്ചും 38 സ്റ്റംപിങ്ങും ഉള്‍പ്പെടെ 294 പേരെയാണ് പുറത്താക്കിയത്. അതേസമയം, മൂന്നു ഫോര്‍മാറ്റിലുമായി ഏറ്റവും കൂടുതല് പേരെ പുറത്താക്കിയ മൂന്നാമത്തെ വിക്കറ്റ് കീപ്പറും ധോണിയാണ്. ടെസ്റ്റ്, ഏകദിന, ട്വന്റി20 മല്‍സരങ്ങളില് നിന്നായി ഇതുവരെ 794 പേരെയാണ് ധോണി പുറത്താക്കിയത്. 506 മല്‍സരങ്ങളില്‍നിന്ന് 614 ക്യാച്ചും 180 സ്റ്റംപിങ്ങും ഉള്‍പ്പെടെയാണിത്.\n467 മല്‍സരങ്ങളില്‍നിന്ന് 952 ക്യാച്ചും 46 സ്റ്റംപിങ്ങും ഉള്‍പ്പെടെ 998 പേരെ പുറത്താക്കിയ മുന് ദക്ഷിണാഫ്രിക്കന് താരം മാര്‍ക്ക് ബൗച്ചറാണ് ഒന്നാമത്. 396 മല്‍സരങ്ങളില്‍നിന്ന് 813 ക്യാച്ചും 92 സ്റ്റംപിങ്ങും ഉള്‍പ്പെടെ 905 പേരെ പുറത്താക്കിയ മുന് ഓസീസ് വിക്കറ്റ് കീപ്പര് ആഡം ഗില്‍ക്രിസ്റ്റാണ് രണ്ടാമത്.\nഅതേസമയം, സ്റ്റംപിങ്ങിന്റെ കാര്യത്തില് മറ്റു വിക്കറ്റ കീപ്പര്‍മാരേക്കാള് ബഹുദൂരം മുന്നിലാണ് ധോണി. ഇതുവരെ 180 സ്റ്റംപിങ്ങുകള് നടത്തിയ ധോണിക്കു പിന്നിലുള്ളത് ശ്രീലങ്കയുടെ മുന് വിക്കറ്റ് കീപ്പര് കുമാര് സംഗക്കാരയാണ്. 139 സ്റ്റംപിങ്ങുകള്. ഇവര്‍ക്കു പുറമെ 100 സ്റ്റംപിങ് പിന്നിട്ട ഒരേയൊരു താരം ശ്രീലങ്കയുടെ തന്നെ രമേഷ് കലുവിതരണയാണ്. 101 സ്റ്റംപിങ്ങുകള്. ഇക്കാര്യത്തില് ധോണി ബഹുദൂരം മുന്നിലാണെന്ന് അര്‍ഥം.


P M MANOJ | പി എം മനോജ്: ആര്‍എംപി എന്ന ട്രോജന്‍കുതിര\nഅറുപതോളം വെട്ടുകള് വി പി വാസുവിന്റെ ശരീരത്തിലുണ്ടായിരുന്നു. നാലുപതിറ്റാണ്ടുമുമ്പ് ഒഞ്ചിയം പ്രദേശത്ത് നടന്ന കുടികിടപ്പുസമരം അടിച്ചമര്‍ത്താന് മുസ്ലിം ലീഗുകാരാണ് വാസുവിനെ വെട്ടിക്കൊന്നത്. ആ രക്തസാക്ഷി വാസുവിന്റെ സ്മാരകമായ സിപിഐ എം വൈക്കിലിശേരി ലോക്കല് കമ്മിറ്റി ഓഫീസ് വിഷുദിനത്തില് ആര്‍എംപി സംഘം അടിച്ചുതകര്‍ത്തു. രക്തസാക്ഷിത്വത്തോട് "യഥാര്‍ഥ കമ്യൂണിസ്റ്റുകാര്‍ക്കു"ള്ള ആദരവിന്റെ ഏറ്റവുമൊടുവിലത്തെ ഉദാഹരണം.\nചന്ദ്രശേഖരന് കൊല്ലപ്പെട്ടശേഷം എഴുപത്തൊന്‍പത് വീടുകളാണ് ആര്‍എംപിക്കാര് ഈ മേഖലയില് തകര്‍ത്തത്. എല്ലാം സിപിഐ എം പ്രവര്‍ത്തകരുടെയും അനുഭാവികളുടെയും. 12 സിപിഐ എം ഓഫീസുകള് തകര്‍ത്തു. അവയോടനുബന്ധിച്ച വായനശാലകളെയും ഗ്രന്ഥാലയങ്ങളെയും വെറുതെവിട്ടില്ല. കണക്കുകള് പിന്നെയും നീളുന്നു- 22 കച്ചവട സ്ഥാപനങ്ങള്, 24 വാഹനങ്ങള്, നൂറോളം സ്തൂപങ്ങള് ഇങ്ങനെ. നൂറോളം എന്ന കണക്ക് കൃത്യമല്ല- ഒരു സ്തൂപംതന്നെ പലവട്ടം ആക്രമിക്കപ്പെടുന്നു. നന്നാക്കിയ ഉടനെ രണ്ടാം തകര്‍ക്കല്. ഇതെല്ലാം നടന്നത് നാലു പഞ്ചായത്തുകള് ഉള്‍പ്പെടുന്ന കൊച്ചു പ്രദേശത്താണെന്നോര്‍ക്കണം. അഴിയൂര്, ഏറാമല, ഒഞ്ചിയം, ചോറോട് പഞ്ചായത്തുകളില് ഇത്രയേറെ ആക്രമണം നടത്താന് ആര്‍എംപിക്ക് കഴിഞ്ഞു എന്നത് അമ്പരപ്പിക്കുന്ന യാഥാര്‍ഥ്യംതന്നെയാണ്.\nഇത് ചന്ദ്രശേഖരന് കൊല്ലപ്പെട്ടപ്പോള് ഉണ്ടായ പ്രതിഭാസമല്ല. സിപിഐ എം ഒഞ്ചിയം ലോക്കല് കമ്മിറ്റി സെക്രട്ടറി വി പി ഗോപാലകൃഷ്ണന് 2010ല് നടത്തിയ ഒരു പ്രസംഗത്തിന്റെ വീഡിയോ പരക്കെ പ്രചരിപ്പിച്ചിരുന്നു. ""ആര്‍എംപി നേതാവ് ടി പി ചന്ദ്രശേഖരന്റെ തലകൊയ്യുമെന്ന സിപിഐ എം പ്രാദേശിക നേതാവിന്റെ പ്രസംഗം പുറത്തുവന്നു"" എന്നാണ് അതിന് ആര്‍എംപിയും മാധ്യമങ്ങളും നല്‍കിയ വിശേഷണം. ""ഒഞ്ചിയത്ത് സിപിഐ എം പ്രവര്‍ത്തകര്‍ക്കുനേരെയുണ്ടായ ആക്രമണത്തില് പ്രതിഷേധിച്ച് സംഘടിപ്പിച്ച പൊതുയോഗത്തിലായിരുന്നു പ്രസംഗം"" എന്നും അവര് വിശദീകരിച്ചു. ആ ബോംബാക്രമണം നടത്തിയത് ചന്ദ്രശേഖരന്റെതന്നെ നേതൃത്വത്തിലായിരുന്നു. അതിലുള്ള പ്രതിഷേധ യോഗത്തിലാണ് ഗോപാലകൃഷ്ണന് വികാരപരമായി പ്രസംഗിച്ചത്. ആ പ്രസംഗം "വധഗൂഢാലോചനയായി" അതിശയോക്തിപരമായി അവതരിപ്പിക്കുമ്പോള് വ്യക്തമാകുന്നത്, ആര്‍എംപിയുടെ ആക്രമണ രാഷ്ട്രീയം ഒഞ്ചിയംപ്രദേശത്തെ നേരത്തെതന്നെ അസ്വസ്ഥമാക്കിയിരുന്നു എന്നാണ്. ഒഞ്ചിയം ലോക്കലിലെ ബ്രാഞ്ച് സെക്രട്ടറി ടി കെ മോഹനനെ ബോംബെറിഞ്ഞ് വെട്ടി പരിക്കേല്‍പ്പിച്ചത് 2009 മേയിലാണ്. 2010 ല് ഒഞ്ചിയം രക്തസാക്ഷി സ്ക്വയറിനുനേരെ ബോംബാക്രമണം നടത്തി. ഇങ്ങനെ നിരവധി ആക്രമണങ്ങള്. അവയ്ക്ക് സ്വാഭാവികമായ ചില പ്രതികരണങ്ങളും പ്രതിഷേധങ്ങളുമുണ്ടായി.\nകമ്യൂണിസ്റ്റ് പൈതൃകവും ഇടതുപക്ഷത്തിന്റെ നൈര്‍മല്യവും ആദര്‍ശത്തിന്റെ അട്ടിപ്പേറും അവകാശപ്പെടുന്ന ആര്‍എംപി ചെ ഗുവേരയെ പിടിച്ചാണ് ആണയിടാറുള്ളത്. "കൊല്ലാം പക്ഷേ തോല്‍പ്പിക്കാനാവില്ല" എന്നാണവരുടെ അഭിനവ ആസ്ഥാന മുദ്രാവാക്യം. ഒഞ്ചിയം എന്ന പേരുതന്നെ കമ്യൂണിസ്റ്റുകാരുടെ ത്യാഗോജ്വലമായ പോരാട്ടത്തിന്റെ പര്യായമാണ്. ആ പേരാണ്, പൊട്ടക്കിണര് വിപ്ലവകാരികളുടെ വലിയ മൂലധനം. അവര് ചെയ്യുന്നതോ? ഒഞ്ചിയത്തെക്കുറിച്ച് കേള്‍ക്കുമ്പോള് ചരിത്രബോധമുള്ളവരുടെ മനസ്സില് വരുന്ന ആദ്യപേര് മണ്ടോടി കണ്ണന്റേതാണ്. ഒഞ്ചിയത്തിന്റെ എക്കാലത്തെയും വിപ്ലവനായകന്. ശ്വാസം നിലയ്ക്കുന്നതിന് തൊട്ടുമുമ്പ് ലോക്കപ്പ് മുറിയില് ചോരയില് കൈമുക്കി അരിവാള് ചുറ്റിക വരച്ചുവച്ച ധീരന്. ആ മണ്ടോടി കണ്ണന്റെ ഓര്‍ക്കാട്ടേരിയിലെ സ്മാരകം ആറുതവണയാണ് പരിശുദ്ധ ആര്‍എംപി സംഘം ആക്രമിച്ചത്. ഒഞ്ചിയം രക്തസാക്ഷി സ്മാരകവും കേളു ഏട്ടന്റെയും ഇ എം എസിന്റെയും പി കൃഷ്ണപിള്ളയുടെയും എ കെ ജിയുടെയും പേരിലുള്ള മന്ദിരങ്ങളും സ്മാരകങ്ങളും തല്ലിത്തകര്‍ക്കാനും തീയിടാനും എറിഞ്ഞുപൊളിക്കാനും മടികാണിക്കാത്ത രാഷ്ട്രീയത്തെയാണ് യഥാര്‍ഥ മാര്‍ക്സിസമെന്ന് ആര്‍എംപി വിളിക്കുന്നത്. എളങ്ങോളിയിലെ കേളുവേട്ടന് സ്മാരകം ആറുതവണയാണ് ആക്രമിച്ചത്. ജനലുകളും വാതിലുകളും തകര്‍ക്കുകമാത്രമല്ല, കരി ഓയില് അഭിഷേകവും നടത്തി. മുയിപ്രയിലെ എ കെ ജി മന്ദിരം നാലുതവണ ആക്രമിച്ചു, കാര്‍ത്തികപ്പള്ളിയില് ബ്രാഞ്ച് ഓഫീസായ ഇ എം എസ് സ്മാരകം പിടിച്ചെടുക്കാന് ആക്രമണം നടത്തി. ഒഞ്ചിയത്തിന്റെ വികസനശില്‍പ്പി എന്നറിയപ്പെടുന്ന എം ആര് നാരായണക്കുറുപ്പിന്റെ സ്മാരകം പലവട്ടം ആക്രമിച്ചു.\nകോഴിക്കോടു ജില്ലയില്‍തന്നെയാണ് മാറാട്. അവിടെ കൂട്ടക്കൊലയ്ക്കു പിന്നാലെ ജനങ്ങളെ ആട്ടിയോടിച്ചു. കിടപ്പാടങ്ങള് തകര്‍ത്തു. എല്ലാം നഷ്ടപ്പെട്ട പാവങ്ങള്‍ക്ക് സര്‍ക്കാര് സഹായം നല്‍കേണ്ടിവന്നു. ചന്ദ്രശേഖരന് വധത്തിനുശേഷം സമാനസ്ഥിതിയാണ് ഒഞ്ചിയം മേഖലയില് വന്നത്. കിടപ്പാടം നഷ്ടപ്പെട്ടവരും ജീവിതം വഴിമുട്ടിയവരും അനേകം. അവരുടെ മുറിവില് ഉപ്പിടാനേ സര്‍ക്കാര് എത്തിയുള്ളൂ. ഓര്‍ക്കാട്ടേരിയിലെ സിപിഐ എം പ്രവര്‍ത്തകന് പി കെ ബാലന്റെ വീട് പരിപൂര്‍ണമായാണ് നശിപ്പിച്ചു കളഞ്ഞത്. തിരിച്ചറിയല് കാര്‍ഡുപോലും ചാമ്പലാക്കി. അന്ന്, സഹായഹസ്തവുമായി പാര്‍ടി എത്തിയില്ലെങ്കില് തെരുവിലേക്കിറങ്ങുകയേ മാര്‍ഗമുണ്ടായിരുന്നുള്ളൂ എന്നാണ്, പുതുക്കിപ്പണിത വീടിന്റെ ഉമ്മറത്തിരുന്ന് ബാലന് പറയുന്നത്.\nഒഞ്ചിയം രക്തസാക്ഷി സി കെ ചാത്തുവിന്റെ സഹോദരിയാണ് സി കെ കല്യാണി. ഇ എം എസ് ഭവന പദ്ധതിയനുസരിച്ചും പാര്‍ടിയുടെ സഹായത്തോടെയും അവര് പണിത കൊച്ചുവീട് പാടേ തകര്‍ക്കാന് "യഥാര്‍ഥ ഇടതുപക്ഷത്തിന്റെ" കിങ്കരന്മാര്‍ക്ക് മനഃസാക്ഷിക്കുത്തുണ്ടായില്ല. ക്ലോസറ്റ് തകര്‍ക്കാന് കഴിയാതായപ്പോള് അതില് കല്ല് കുത്തിക്കയറ്റി ഉപയോഗശൂന്യമാക്കിയാണ് സംഘം സ്ഥലംവിട്ടത്. ഇപ്പോള് കല്യാണി അവശയാണ്. എങ്കിലും പുതുക്കിയ വീട്ടിലിരുന്ന്, ആക്രമണത്തിന്റെ ഭീകരതയോര്‍ത്ത് അവര് കണ്ണീരണിയുന്നില്ല.\nഈ ആക്രമണങ്ങള് ആര്‍എംപി ഒറ്റയ്ക്കാണ് നടത്തിയതെന്ന് കരുതിപ്പോയാല് പരമാബദ്ധമാകും. ആര്‍എംപി ചെറിയൊരാള്‍ക്കൂട്ടംമാത്രം. അതിന് മാര്‍ക്സിസ്റ്റ് വിരുദ്ധശക്തികളുടെയാകെ പിന്തുണയുണ്ട്. സര്‍ക്കാരിന്റെ ഉന്നതങ്ങളില്‍നിന്നുള്ള സര്‍വവ്യാപിയായ സഹായമുണ്ട്. ആര്‍എംപി വളരേണ്ടത് യുഡിഎഫിന്റെ; വടകര ലോക്സഭാ മണ്ഡലത്തില്‍നിന്ന് ഓര്‍ക്കാപ്പുറത്ത് വിജയം നേടി കേന്ദ്ര ആഭ്യന്തര സഹമന്ത്രിയായ മുല്ലപ്പള്ളി രാമചന്ദ്രന്റെ ആവശ്യമാണ്. ഇടതുപക്ഷ വോട്ടുകള് ചിതറിച്ചുകളയാന് ഒരു കോടാലിക്കൈ അവര്‍ക്കുവേണം. ലോക്സഭയിലേക്ക് ആര്‍എംപിക്കുവേണ്ടി മത്സരിച്ച് 21833 വോട്ടാണ് ചന്ദ്രശേഖരന് നേടിയത്. വടകര മണ്ഡലത്തിലാകെയുള്ള ആര്‍എംപി സ്വാധീനം അത്രമാത്രമാണെന്നിരിക്കെ, ആ "പാര്‍ടി"യുടെ ദൗത്യം വളരെ വ്യക്തം- ഇടതുപക്ഷത്തെ ദുര്‍ബലപ്പെടുത്തി മുല്ലപ്പള്ളി രാമചന്ദ്രനടക്കമുള്ള വലതുപക്ഷ രാഷ്ട്രീയ നേതൃത്വത്തിന് അധികാരത്തിലേക്കുള്ള ചവിട്ടുപടിയായി ഒഞ്ചിയത്തെ പരുവപ്പെടുത്തുക എന്നത്. പഞ്ചായത്തു തെരഞ്ഞെടുപ്പില് ഒഞ്ചിയത്തെ സീറ്റുനിര്‍ണയചര്‍ച്ച രമേശ് ചെന്നിത്തലയുമായി നടത്തിയതും യുഡിഎഫ് വോട്ടുകള് ആര്‍എംപിക്കായി മറിഞ്ഞതും ഏറാമലയില് ജനതാദളിനോട് കലഹിച്ച് സിപിഐ എം വിട്ടവര്‍തന്നെ പിന്നീട് ജനതാദളുമായി ചേര്‍ന്ന് സിപിഐ എമ്മിനെതിരെ തിരിഞ്ഞതും തുടര്‍ചലനങ്ങള്.\nതകര്‍ക്കപ്പെട്ട ഓഫീസുകളുടെയും സ്തൂപങ്ങളുടെയും എണ്ണത്തില്‍തന്നെ വായിച്ചെടുക്കാം മേഖലയിലെ സിപിഐ എമ്മിന്റെ ശക്തി. അത് തകര്‍ക്കാനുള്ള മോഹം വലതുപക്ഷത്തിന്റെ വന്യമായ സ്വപ്നങ്ങളില്‍പ്പോലും ഉണ്ടായിരുന്നില്ല. ഇന്നോളം കടന്നുകയറാന് പറ്റാതിരുന്ന ചുവന്ന മണ്ണിലേക്ക് മാര്‍ക്സിസ്റ്റ് വിരുദ്ധരെ കൊണ്ടിറക്കാനുള്ള ട്രോജന് കുതിരയായി ആര്‍എംപി മാറുകയായിരുന്നു. വര്‍ഗീയവാദികള്‍ക്കും സാമൂഹ്യവിരുദ്ധര്‍ക്കും ലുമ്പന് ശക്തികള്‍ക്കും ഇന്ന് ആര്‍എംപിയുടെ കൊടി പിടിക്കാന് കഴിയുന്നു. അവര് സംഘടിതരായി സിപിഐ എമ്മിനുനേരെ തിരിയുമ്പോള് അതിന് പൊലീസിന്റെ അകമ്പടിയുണ്ടാകുന്നു. സിപിഐ എം നേതാക്കളെയോ പ്രവര്‍ത്തകരെയോ ആക്രമിച്ചാല് കേസില്ല- അഥവാ ഉണ്ടെങ്കില് ഏറ്റവും ദുര്‍ബലമായ വകുപ്പുകളാകും. അക്രമി സ്റ്റേഷനില്‍നിന്നുതന്നെ ജാമ്യത്തിലിറങ്ങും. ആര്‍എംപിക്കാരന് അവരുടെതന്നെ സ്തൂപം തകര്‍ത്താല്, അവര് ചുണ്ടിക്കാട്ടുന്ന സിപിഐ എം പ്രവര്‍ത്തകരുടെ വീടുകളിലേക്ക് പൊലീസ് പാഞ്ഞുചെല്ലും. അറസ്റ്റും ജാമ്യമില്ലാ വകുപ്പുകളും ജയിലിലടയ്ക്കലും പിന്നാലെ. ഒഞ്ചിയത്തുനിന്ന് വരുന്ന വാര്‍ത്തകള് ആര്‍എംപിയുടെ മൂശയില് അടിച്ചുപരത്തപ്പെടുന്നതാണ്. വാഗ്ഭടാനന്ദന്റെയും മൊയാരത്ത് ശങ്കരന്റെയും കര്‍മഭൂമിയായിരുന്ന, മണ്ടോടി കണ്ണനടക്കമുളള ഒരുഡസന് രക്തസാക്ഷികളുടെ ചോരവീണു ചുവന്ന ഒഞ്ചിയത്തെ ഇന്ന് എന് വേണുവിന്റെയും കെ കെ രമയുടെയും നാടായി മാധ്യമങ്ങളില് ചുരുക്കിക്കളഞ്ഞിരിക്കുന്നു.\nടി പി ചന്ദ്രശേഖരന്റെ കൊലപാതകം നിമിത്തമാക്കി ആര്‍എംപിക്ക് ഉയിരും ഊര്‍ജവും നല്‍കാന് പാഞ്ഞടുത്തവരുടെ നിര ശ്രദ്ധിച്ചാല് ഒഞ്ചിയം എങ്ങനെ മാര്‍ക്സിസ്റ്റ് വിരുദ്ധ മാരകായുധ നിര്‍മാണത്തിന്റെ പരീക്ഷണശാലയായി എന്ന് മനസിലാക്കാം. ചന്ദ്രശേഖരനെ കൊന്നവരെ പിടിക്കുകയോ ശിക്ഷിക്കുകയോ ആയിരുന്നില്ല ആ പരീക്ഷകരുടെ ലക്ഷ്യം. ഒഞ്ചിയത്തിന്റെ മണ്ണില്‍നിന്നും വഴിയേ കേരളത്തില്‍നിന്നാകെയും ചെങ്കൊടി പറിച്ചെറിയുക എന്ന പടുകൂറ്റന് അജന്‍ഡയാണവരെ നയിച്ചത്. അതിന്റെ ഭാഗമായി നടന്ന വെറുപ്പിന്റെ പ്രചാരണം സമൂഹത്തിന് ആഴത്തിലുള്ള മുറിവുകളാണേല്‍പ്പിച്ചത്.\nPosted by manoj pm at 11:44 PM\nLabels: onchiyam. t p, പി എം മനോജ്\nചന്ദ്രശേഖരന് കൊല്ലപ്പെട്ടശേഷം എഴുപത്തൊന്‍പത് വീടുകളാണ് ആര്‍എംപിക്കാര് ഈ മേഖലയില് തകര്‍ത്തത്. എല്ലാം സിപിഐ എം പ്രവര്‍ത്തകരുടെയും അനുഭാവികളുടെയും. 12 സിപിഐ എം ഓഫീസുകള് തകര്‍ത്തു. അവയോടനുബന്ധിച്ച വായനശാലകളെയും ഗ്രന്ഥാലയങ്ങളെയും വെറുതെവിട്ടില്ല. കണക്കുകള് പിന്നെയും നീളുന്നു- 22 കച്ചവട സ്ഥാപനങ്ങള്, 24 വാഹനങ്ങള്, നൂറോളം സ്തൂപങ്ങള് ഇങ്ങനെ. നൂറോളം എന്ന കണക്ക് കൃത്യമല്ല- ഒരു സ്തൂപംതന്നെ പലവട്ടം ആക്രമിക്കപ്പെടുന്നു. നന്നാക്കിയ ഉടനെ രണ്ടാം തകര്‍ക്കല്. ഇതെല്ലാം നടന്നത് നാലു പഞ്ചായത്തുകള് ഉള്‍പ്പെടുന്ന കൊച്ചു പ്രദേശത്താണെന്നോര്‍ക്കണം. അഴിയൂര്, ഏറാമല, ഒഞ്ചിയം, ചോറോട് പഞ്ചായത്തുകളില് ഇത്രയേറെ ആക്രമണം നടത്താന് ആര്‍എംപിക്ക് കഴിഞ്ഞു എന്നത് അമ്പരപ്പിക്കുന്ന യാഥാര്‍ഥ്യംതന്നെയാണ്\nRanjith P . V said...\nസിപിഎം കാർ എഴുതുമ്പോൾ അവര്ക്ക് മാത്രമാണ് നഷ്ടങ്ങളുടെ കണക്കു. ജയരാജനെ വെട്ടിയതും RMP യൂത്ത് നേതാവ് അക്രമിക്കപ്പെട്ടതും നിരണ്ടാരമായ\nഭീഷണികളും അവര്ക്ക് വാര്തയെ അല്ല. തിരിച്ചും അങ്ങനെ തന്നെ. എന്ത് വിശ്വസിക്കും


കൊവിഡ് വാക്‌സിനെടുത്തവര്‍ക്ക് രോഗം ബാധിച്ചാല് ആശുപത്രിയില് പ്രവേശിപ്പിക്കാനുള്ള സാധ്യത 0.06 ശതമാനം മാത്രം; പഠന റിപ്പോര്‍ട്ട് – Kerala News Hunt\nഡല്‍ഹി: കൊവിഡ് വാക്‌സിനെടുത്തവര്‍ക്ക് രോഗം ബാധിച്ചാല് ആശുപത്രിയില് പ്രവേശിപ്പിക്കാനുള്ള സാധ്യത 0.06 ശതമാനം മാത്രമെന്ന് പഠനറിപ്പോര്‍ട്ട് . കോവിഡ് വാക്സിനേഷനുശേഷം 0.06 ശതമാനം പേര്‍ക്ക് മാത്രമാണ് ആശുപത്രിയില് പ്രവേശനം ആവശ്യമായി വന്നതെന്നും വാക്സിനേഷന് നടത്തിയവരില് 97.38 ശതമാനം പേര്‍ക്ക് വൈറസില് നിന്ന് സംരക്ഷണം ലഭിച്ചതായും ഇന്ദ്രപ്രസ്ഥ അപ്പോളോ ആശുപത്രി നടത്തിയ പഠനത്തില് വ്യക്തമായി.\nകോവിഡ് -19 ന്റെ ‘ബ്രേക്ക് ത്രൂ ഇന്‍ഫെക്ഷന്’ (വാക്സിനേഷനുശേഷമുള്ള അണുബാധകള്) വിലയിരുത്തുന്നതിനായി പഠന ഫലങ്ങള് ആശുപത്രി പുറത്തുവിട്ടു. കോവിഷീല്‍ഡ് വാക്സിന് ഉപയോഗിച്ചുള്ള വാക്സിനേഷന് ഡ്രൈവിന്റെ ആദ്യ 100 ദിവസങ്ങളില് കോവിഡ് -19 ലക്ഷണത്തോടെ ദില്ലിയിലെ ഇന്ദ്രപ്രസ്ഥ അപ്പോളോ ആശുപത്രിയില് പ്രവേശിപ്പിച്ച ആരോഗ്യ പ്രവര്‍ത്തകരിലാണ് പഠനം നടത്തിയത്.\nകണ്ടെത്തലുകള് മെഡിക്കല് ജേണലില് പ്രസിദ്ധീകരിക്കുന്നതിനുള്ള പരിഗണനയിലാണ്.കോവിഡ് -19 ന്റെ രണ്ടാം തരംഗത്തില് കേസുകള് വന്‍തോതില് വര്‍ധിച്ചതായി അപ്പോളോ ഹോസ്പിറ്റല്‍സ് ഗ്രൂപ്പ് മെഡിക്കല് ഡയറക്ടര് ഡോ. അനുപം സിബല് വാര്‍ത്താ ഏജന്‍സിയോട് പറഞ്ഞു. വാക്സിനേഷന് ഡ്രൈവ് പുരോഗമിച്ചുകൊണ്ടിരിക്കുകയാണ്.\nവാക്സിനേഷനു ശേഷം അണുബാധയുണ്ടായതായി റിപ്പോര്‍ട്ടുകള് ഉണ്ട്. അവ ബ്രേക്ക്‌ത്രൂ അണുബാധ എന്നും അറിയപ്പെടുന്നു.ചില വ്യക്തികളില് ഭാഗികവും പൂര്‍ണ്ണവുമായ വാക്സിനേഷനു ശേഷം ഈ അണുബാധകള് ഉണ്ടാകാം.\nകോവിഡ് -19 വാക്സിനേഷന് 100 ശതമാനം പ്രതിരോധശേഷി നല്‍കുന്നില്ലെന്ന് പഠനങ്ങള് സൂചിപ്പിക്കുന്നു. ഗുരുതരമായ സാഹചര്യത്തില് നിന്ന് വാക്‌സിന് നമ്മെ സംരക്ഷിക്കുകയാണെന്ന് പീഡിയാട്രിക് ഗ്യാസ്ട്രോഎന്‍ട്രോളജി സീനിയര് കണ്‍സള്‍ട്ടന്റ് ആയ ഡോ. സിബല് പറഞ്ഞു.\nവാക്സിനേഷന് നടത്തിയവരില് 97.38 ശതമാനം പേരും അണുബാധയില് നിന്ന് സംരക്ഷിക്കപ്പെട്ടവരാണെന്നും ആശുപത്രിയില് പ്രവേശിപ്പിക്കുന്നതിനുള്ള നിരക്ക് 0.06 ശതമാനം മാത്രമാണെന്നും പഠനം തെളിയിച്ചു. പഠന ഫലങ്ങള് കാണിക്കുന്നത് ബ്രേക്ക്-ത്രൂ അണുബാധകള് ഒരു ചെറിയ ശതമാനത്തില് മാത്രമേ സംഭവിക്കുന്നുള്ളൂ, ഇവ പ്രാഥമികമായി ചെറിയ അണുബാധകളാണ്, അത് കഠിനമായ രോഗത്തിലേക്ക് നയിക്കുന്നില്ല.ഡോ. സിബല് പറഞ്ഞു.\n3,235 ആരോഗ്യ പ്രവര്‍ത്തകരില് പഠനം നടത്തി. 3,235 ആരോഗ്യ പ്രവര്‍ത്തകരില് 85 പേര്‍ക്ക് പഠന കാലയളവില് കോവിഡ് -19 ബാധിച്ചു. ഇതില് 65 (2.62 ശതമാനം) പേര്‍ക്ക് പൂര്‍ണമായും വാക്സിനേഷന് നല്‍കി, 20 (2.65 ശതമാനം) പേര്‍ക്ക് ഒരു ഡോസ് വാക്സിനേഷന് നല്‍കി.\nതിരുവനന്തപുരം: രണ്ടാം പിണറായി സര്‍ക്കാരിന്‍റെ സത്യപ്രതിജ്ഞ ചടങ്ങില് പങ്കെടുക്കുന്നവരുടെ എണ്ണം കുറയ്ക്കും. വിവിധ കേന്ദ്രങ്ങളില് നിന്ന് വിമര്‍ശനം ഉയര്‍ന്ന സാഹചര്യത്തിലാണ് ആളുകളെ കുറക്കാന് തീരുമാനമായത്. അതേസമയം, സത്യപ്രതിജ്ഞ ചടങ്ങിന്‍റെ വേദി തലസ്ഥാനത്തെ സെന്‍ട്രല് സ്റ്റേഡിയം തന്നെയാകും. ചടങ്ങില് എത്ര പേരെ പങ്കെടുപ്പിക്കാം എന്നത് സംബന്ധിച്ച് മുഖ്യമന്ത്രി തിങ്കളാഴ്ച വാര്‍ത്താസമ്മേളനത്തില് വിശദീകരണം നല്‍കും. കോവിഡ് പ്രതിരോധത്തിനായി പുതിയ സര്‍ക്കാരിന്‍റെ സത്യപ്രതിജ്ഞാ ചടങ്ങ് ആള്‍ക്കൂട്ടമില്ലാതെ വെര്‍ച്വല് പ്ലാറ്റ് ഫോമിലേക്ക് മാറ്റണമെന്ന് ഇന്ത്യന് മെഡിക്കല് […]\nകാമുകിയെ കല്ലുകൊണ്ട് തലയ്ക്കടിച്ച് കൊലപ്പെടുത്തി, സ്വകാര്യഭാഗത്ത് മുളക് പൊടി വിതറി; യുവാവ് അറസ്റ്റില്


new tinsukia junction railway station in assam has been upgraded with lot of modern facilities - Malayalam Goodreturns\n» എയര്‍പോര്‍ട്ടല്ല : ഇതും ഇന്ത്യയിലെ റെയില്‍വെ സ്റ്റേഷന്\nUpdated: Tuesday, June 25, 2019, 9:57 [IST]\n27 min ago ഇനി വെറും മിനിട്ടുകൾക്കുള്ളിൽ പാൻ കാർഡ് സ്വന്തമാക്കാം; നിങ്ങൾ ചെയ്യേണ്ടത് ഇത്രമാത്രം\nനവീന സൗകര്യങ്ങളുളള എക്‌സിക്യൂട്ടീവ് ലോഞ്ച്, ശീതീകരിച്ച വിശ്രമ മുറികളും കാത്തിരിപ്പു കേന്ദ്രങ്ങളും, ഗ്രാനൈറ്റ് പാകി മിനുക്കിയ അകത്തളങ്ങള് ...പ്രകാശപൂരിതമാണ് അന്തരീക്ഷം മുഴുവന്. ഒറ്റനോട്ടത്തില് ഏതോ അന്താരാഷ്ട്രനിലവാരമുളള വിമാനത്താവളമാണെന്ന് ഉറപ്പിക്കാന് വരട്ടെ. ഇതാണ് ആസ്സാമിലെ ന്യു ടിന്‍സുകിയ ജംങ്ഷന് റെയില്‍വെ സ്റ്റേഷന്.\nആരെയും അമ്പരപ്പിക്കുന്ന തരത്തിലാണ് ഇവിടത്തെ ഓരോന്നും പണികഴിപ്പിച്ചിരിക്കുന്നത്. പുറംമോടി മാത്രമല്ല ആധുനിക രീതിയിലുളള പല സൗകര്യങ്ങളും യാത്രക്കാര്‍ക്കായി ഇവിടെ സജ്ജീകരിച്ചിട്ടുണ്ട്. കേന്ദ്രറെയില്‍വെ മന്ത്രാലയത്തിന്റെ സ്‌റ്റേഷന് നവീകരണ പദ്ധതിയുടെ ഭാഗമായി അഞ്ച് കോടി രൂപ ചെലവഴിച്ചാണ് സ്റ്റേഷന് പുതുക്കിപ്പണിതത്. ഇരിക്കാനും വിശ്രമിക്കാനും ഭക്ഷണം കഴിക്കാനുമെല്ലാം സൗകര്യങ്ങളുളള എക്‌സിക്യൂട്ടീവ് ലോഞ്ചില് പാന്‍ട്രി ഏരിയയോടു ചേര്‍ന്ന് വാഷ് റൂമും ഒരുക്കിയിട്ടുണ്ട്.\nപ്രാദേശിക കലകളും സംസ്‌ക്കാരവും വിളിച്ചോതുന്ന തരത്തിലാണ് സ്‌റ്റേഷനിലെ പ്ലാറ്റ്‌ഫോം ചുമരുകള്. സ്ത്രീകള്‍ക്കായി ആധുനിക രീതിയിലുളള വാഷ്‌റൂമുകളും ഫസ്റ്റ് ക്ലാസ് വിശ്രമ മുറിയുമെല്ലാം പ്രത്യേകമായുണ്ട്. പണമടച്ച് ഉപയോഗിക്കാവുന്ന ടോയ്‌ലറ്റുകളും വിവിധ സൗകര്യങ്ങളോടെ നവീകരിച്ചിട്ടുണ്ട്. ആകെ പ്ലാറ്റ്‌ഫോം ഏരിയയുടെ നാല്‍പ്പത് ശതമാനം ഭാഗങ്ങള് വിവിധ കച്ചവടസ്ഥാപനങ്ങളാണ്,\nRead more about: railway airport വിമാനത്താവളം റെയില്‍വേ\nnew tinsukia junction railway station in assam has been upgraded with lot of modern facilities


മാനസയെ കൊലപ്പെടുത്താൻ സുഹൃത്ത് ഉപയോഗിച്ചത് നാടൻ തോക്ക്! വാങ്ങിയത് കണ്ണൂരിൽ നിന്ന്? | Rakhil used Locally made gun to shoot Manasa Kothamangalam murder\nനാടൻ തോക്കാണ് കൊലപാതകത്തിനായി രഖിൽ ഉപയോഗിച്ചതെന്ന് വ്യക്തമായി. ഇതെവിടെ നിന്ന് കിട്ടിയെന്ന അന്വേഷണത്തിലാണ് പൊലീസ്\nThiruvananthapuram, First Published Jul 30, 2021, 9:38 PM IST\nതിരുവനന്തപുരം: മാനസയുടെ മരണത്തിൽ ഞെട്ടിത്തരിച്ചിരിക്കുകയാണ് കേരളം. നിഷ്ഠൂരമായ കൊലപാതകത്തിന്റെ കാരണമെന്താണെന്ന് തിരയുകയാണ് പൊലീസ്. മാനസയെ തൊട്ടടുത്ത് നിന്ന് നിരീക്ഷിച്ച് പഴുതടച്ച് ആസൂത്രണം നടത്തിയ കൊലപാതകം പൊലീസിനെ തെല്ലൊന്നുമല്ല അമ്പരപ്പിച്ചത്. 7.62 എംഎം പിസ്റ്റളാണ് കൊലപാതകം നടത്താനായി രഖിൽ ഉപയോഗിച്ചത്. ഇത് എവിടെ നിന്ന് സംഘടിപ്പിച്ചതാണ് എന്ന അന്വേഷണത്തിലാണ് പൊലീസ്.\nനാടൻ തോക്കാണ് കൊലപാതകത്തിനായി രഖിൽ ഉപയോഗിച്ചതെന്ന് വ്യക്തമായി. ഇതെവിടെ നിന്ന് കിട്ടിയെന്ന അന്വേഷണത്തിലാണ് പൊലീസ്. കണ്ണൂർ സ്വദേശിയായതിനാൽ മംഗലാപുരം ഭാഗത്ത് നിന്നോ കണ്ണൂരിൽ നിന്ന് തന്നെയാണോ തോക്ക് സംഘടിപ്പിച്ചതെന്നാണ് അന്വേഷിക്കുന്നത്. കേരളത്തിൽ നിന്നാണ് തോക്ക് വാങ്ങിയതെങ്കിൽ 60000 രൂപ മുതൽ 70000 രൂപ വരെ ചെലവായിക്കാണുമെന്നാണ് കേരള പൊലീസിലെ ആയുധ വിദഗ്ദ്ധൻ ഏഷ്യാനെറ്റ് ന്യൂസ് ഓൺലൈനിനോട് പ്രതികരിച്ചത്.\n'നാടൻ തോക്കാണ് ഇത്,' രഖിൽ ഉപയോഗിച്ച തോക്കിന്റെ ചിത്രം കണ്ട ശേഷം, പേര് വെളിപ്പെടുത്തരുതെന്ന നിബന്ധനയിൽ അദ്ദേഹം പറഞ്ഞു. 'ഒറ്റത്തവണ പത്ത് റൗണ്ട് വരെ ഷൂട്ട് ചെയ്യാനാവുന്നതാണ് ഇത്തരം പിസ്റ്റളുകൾ. ഒറ്റ സെക്കന്റ് വ്യത്യാസത്തിൽ ഫയർ ചെയ്യാനാവുമെന്നതാണ് ഈ പിസ്റ്റളിന്റെ മറ്റൊരു പ്രത്യേകത. ലൈസൻസോടെ ഇത്തരം പിസ്റ്റൾ വാങ്ങാൻ 80000 രൂപ വരെ കൊടുക്കണം. ജമ്മുവിൽ നിന്ന് പിരിഞ്ഞുവരുമ്പോൾ സൈനികർ ഇത്തരം തോക്കുകൾ ലൈസൻസോടെ വാങ്ങുന്നത് ഈ വിലയ്ക്കാണ്. ഉത്തരേന്ത്യൻ സംസ്ഥാനങ്ങളിൽ, പ്രധാനമായും യുപി, ബിഹാർ, ഝാർഖണ്ഡ്, ഉത്തരാഖണ്ഡ്, ദില്ലി എന്നിവിടങ്ങളിലൊക്കെ 30000 മുതൽ 40000 രൂപ വരെയാണ് ഈ ടൈപ്പ് പിസ്റ്റളിന്റെ വില.'\nRead More: മാനസയുടെ കൊലപാതകം പ്രണയവുമായി ബന്ധപ്പെട്ട തർക്കത്തിന്റെ പേരിലെന്ന് പൊലീസ്\n'കേരളത്തിൽ നിയമവിരുദ്ധ വിപണിയിൽ 60000 രൂപ മുതൽ 70000 വരെ ചെലവുണ്ടാകും. വെറും 500 ഗ്രാം മാത്രമാണ് ഇതിന്റെ ഭാരം. ഉള്ളംകൈയ്യിൽ ഒതുങ്ങിയിരിക്കും. 20 സെന്റിമീറ്ററോളമാണ് ബാരലിന്റെ നീളം. കേരളത്തിൽ വിദഗ്ദ്ധരായ കൊല്ലപ്പണിക്കാർക്ക് ഇത്തരം തോക്കുകൾ പണിയാനറിയും.' എങ്കിലും നിർമ്മിച്ച് വാങ്ങിയതാവാൻ സാധ്യതയില്ലെന്നും മറ്റാരുടെയെങ്കിലും കൈയ്യിലുണ്ടായിരുന്ന തോക്ക് വാങ്ങിയതാവുമെന്നും അദ്ദേഹം സംശയം പ്രകടിപ്പിച്ചു.\nഒരു മാസമായി നിരീക്ഷണം\nഇന്റീരിയർ ഡിസൈനറായ രഖിലും മാനസയും ഇൻസ്റ്റഗ്രാം വഴിയാണ് പരിചയപ്പെട്ടത്. അടുത്ത സൗഹൃദത്തിന് ശേഷം ഇടക്കാലത്ത് ഇരുവരും തമ്മിൽ അകന്നു. ഈ വൈരാഗ്യമാണ് ആസൂത്രിതമായ കൊലപാതകത്തിലേക്ക് നയിച്ചത്. ജൂലൈ നാലിന് മാനസയെ തേടി രഖിൽ നെല്ലിമറ്റത്ത് എത്തി. മാനസ താമസിച്ച വീടിന് നേരെ എതിർവശത്തുള്ള കെട്ടിടത്തിൽ മുറി വാടകയ്ക്ക് എടുത്ത് താമസമാക്കി.\nഎന്നാൽ മാനസ രഖിലിനെ ഒരു തവണ പോലും കണ്ടിരുന്നില്ല. മാനസ കാണാതെ, പെൺകുട്ടിയെ നിഴൽ പോലെ പിന്തുടരുന്നതിൽ രഖിൽ വിജയിച്ചുവെന്നാണ് കരുതുന്നത്. രഖിലിനെതിരെ അടുത്തകാലത്ത് മാനസയുടെ ബന്ധുക്കൾ കണ്ണൂർ പൊലീസിന് പരാതി നൽകിയിരുന്നു. ഇതും വൈരാഗ്യം കൂട്ടി. കഴിഞ്ഞയാഴ്ച ഇയാൾ സ്വന്തം നാട്ടിൽപ്പോയിരുന്നു. തിങ്കളാഴ്ചയാണ് മടങ്ങിയെത്തിയത്. മാനസ ഇന്ന് ഭക്ഷണം കഴിക്കാൻ താമസസ്ഥലത്ത് എത്തിയപ്പോഴായിരുന്നു രഖിൽ പൊടുന്നനെ വീട്ടിലേക്ക് കയറി വന്ന് കൃത്യം നടത്തിയത്.\nപിസ്റ്റൾ സംഘടിപ്പിച്ചത് എവിടെ നിന്ന്?\nനെല്ലിമറ്റത്ത് താമസം തുടങ്ങിയ ശേഷം ഇയാൾ ഒരൊറ്റ തവണയാണ് കണ്ണൂരിൽ പോയത്. അതും കഴിഞ്ഞയാഴ്ച. തിങ്കളാഴ്ച മടങ്ങിയെത്തി. ഈ പോക്കിലാണ് പിസ്റ്റൾ സംഘടിപ്പിച്ചതെന്നാണ് കരുതുന്നത്. രഖിലിന് തോക്ക് എവിടെ നിന്ന് കിട്ടിയെന്നാണ് ഇപ്പോൾ പൊലീസ് അന്വേഷിക്കുന്നത്. ഇതിനായി രഖിലിന്റെ ഫോൺരേഖകളും മറ്റ് വിശദാംശങ്ങളും പരിശോധിക്കുന്നുണ്ട്. ഇയാളുടെ പ്രകോപനത്തിന് കാരണമാകുന്ന എന്തെങ്കിലും സംഭവങ്ങൾ അടുത്ത ദിവസങ്ങളിൽ ഉണ്ടായോ എന്നും പരിശോധിക്കുന്നുണ്ട്.\nRead More : പൊട്ടിത്തെറിച്ച് മാനസ, മുറിയിലേക്ക് തള്ളിക്കയറി രാഖിൽ\n'നീയെന്തിനാണ് ഇവിടെ വന്നത്?'\nഒരു മാസമായി തന്നെ നിരീക്ഷിച്ച് നെല്ലിമറ്റത്തുള്ള രഖിലിനെ ഇന്ന് ഉച്ചയ്ക്കാണ് മാനസ കണ്ടത്. നെല്ലിമറ്റത്തുളള ഇന്ദിരാഗാന്ധി ഡന്‍റൽ കോളജ് വിദ്യാ‍ർഥിനിയായ മാനസ തൊട്ടടുത്തുളള താമസസ്ഥലത്ത് ഭക്ഷണം കഴിച്ചുകൊണ്ടിരുക്കുമ്പോഴാണ് കൊലയാളി എത്തിയത്. രാഖിൽ എന്തിനാണ് തന്നെത്തേടി വന്നതെന്ന് മാനസ ചോദിച്ചതിന് പിന്നാലെ ഇയാൾ മുറിക്കുളളിലേക്ക് ഓടിക്കയറി. യുവതിയെ ബലമായി തൊട്ടടുത്ത മുറിയിലേക്ക് കൊണ്ടുപോയി. ഇത് കണ്ട ഭയന്ന മാനസയുടെ കൂട്ടുകാരികൾ നിലവിളിച്ചുകൊണ്ട് താഴത്തെ നിലയിലേക്കോടി. അവിടെയെത്തി വിവരം പറയുമ്പോഴാണ് മുകൾ നിലയിൽ നിന്ന് ആദ്യത്തെ വെടിയൊച്ച കേട്ടത്. വീണ്ടും രണ്ട് തവണകൂടി വെടിശബ്ദം കേട്ടു. സമീപവാസികളുമായി മുകളിലത്തെ നിലയിലെത്തി പരിശോധിച്ചപ്പോഴാണ് വെടിയേറ്റ നിലയിൽ ഇരുവരേയും കണ്ടത്. മാനസയ്ക്ക് നേരിയ അനക്കമുണ്ടായിരുന്നു. പിന്നാലെ ആശുപത്രിയിലെത്തിച്ചെങ്കിലും മരണം സംഭവിച്ചിരുന്നു.\nക്ലോസ് റേഞ്ചിൽ വെടി\nമാനസയെ വലിച്ച് മുറിയിൽ കയറിയ രഖിൽ അധികം താമസിയാതെ തന്നെ നിറയൊഴിച്ചിരുന്നു. കൊല നടത്തുകയെന്ന ഉദ്ദേശത്തിൽ തന്നെയാണ് രഖിൽ എത്തിയതെന്ന് ഇതിലൂടെ വ്യക്തമാകുന്നു. ക്ലോസ് റേഞ്ചിൽ നിന്ന് മാനസയുടെ ചെവിക്ക് പുറകിലായാണ് വെടിയുണ്ട തറച്ചത്. പിന്നാലെ രഖിലും സ്വയം നിറയൊഴിച്ച് ആത്മഹത്യ ചെയ്യുകയായിരുന്നു.\nLast Updated Jul 30, 2021, 9:44 PM IST\nLocally made gun\nവാങ്ങിയത് കണ്ണൂരിൽ നിന്ന്


ആശുപത്രിയില് നിന്ന് നവജാത ശിശുവിനെ തട്ടിക്കൊണ്ടു പോയി • Suprabhaatham\nആശുപത്രിയില് നിന്ന് നവജാത ശിശുവിനെ തട്ടിക്കൊണ്ടു പോയി\nപത്തനംതിട്ട: കോഴഞ്ചേരി താലൂക്ക് ആശുപത്രിയില് നിന്നു നവജാത ശിശുവിനെ തട്ടിക്കൊണ്ടുപോയി. റാന്നി മാടത്തുംപടി കാവുംമൂലയില് വീട്ടില് സജി-അനിത ദമ്പതികളുടെ മൂന്നുദിവസം മാത്രം പ്രായമുള്ള ആണ്‍കുഞ്ഞിനെയാണ് തട്ടിക്കൊണ്ടു പോയത്. കുട്ടിയേയും കൊണ്ടു കടന്ന സ്ത്രീക്കായി പൊലിസ് അന്വേഷണം ആരംഭിച്ചു.\nഇന്നലെ രാവിലെ പതിനൊന്നോടെയാണ് സംഭവം. പിതാവിന്റെ കൈയിലായിരുന്നു കുഞ്ഞ്. കുത്തിവയ്പ്പ് എടുക്കുന്നതിന് കുഞ്ഞിനെ വേണമെന്നു പറഞ്ഞ് എത്തിയ സ്ത്രീ സജിയുടെ കൈയില് നിന്നു കുഞ്ഞിനെ വാങ്ങി കടന്നുകളയുകയായിരുന്നു. ആശുപത്രി ജീവനക്കാരിയെന്ന് തെറ്റിദ്ധരിപ്പിച്ചായിരുന്നു ഇത്. സ്ത്രീ യൂണിഫോമില് അല്ലായിരുന്നു എന്ന് സജി പറഞ്ഞു. കുഞ്ഞിന്റെ അമ്മ ആശുപത്രി വാര്‍ഡില് ആയിരുന്നു. ഏറെ നേരം കഴിഞ്ഞാണ് കുട്ടിയെ തട്ടിക്കൊണ്ടുപോയതാണെന്നു മനസിലായത്. ആശുപത്രി അധികൃതര് അറിയിച്ചതനുസരിച്ച് ഉടന് തന്നെ പൊലിസെത്തി തെരച്ചില് ആരംഭിച്ചു. 30 വയസ് തോന്നിക്കുന്ന യുവതിയാണത്രേ കുട്ടിയെ തട്ടിക്കൊണ്ടുപോയത്. ഇവര് കുഞ്ഞുമായി കടന്നുകളയുന്ന ദൃശ്യങ്ങള് സി.സി ടി.വിയില് തെളിഞ്ഞിട്ടുണ്ട്.\nഓട്ടോറിക്ഷയിലാണ് ഇവര് പോയതെന്നു പൊലിസിന് വിവരം ലഭിച്ചു. തെക്കേമല വരെ ഓട്ടോയില് പോയശേഷം ബസില് പത്തനംതിട്ട ഭാഗത്തേക്ക് പോയതായും പൊലിസിന് സൂചനയുണ്ട്.


Abu Salim telling his most memorable experience in location - Malayalam Filmibeat\nNews ഗെലോട്ടിന്റെ വിശ്വസ്തനെ പുറത്താക്കി, രാജസ്ഥാനില് പഞ്ചാബ് ആവര്‍ത്തിച്ചേക്കും, വിടാതെ രാഹുല്\nമോഹന്‍ലാലിന്റെ ഷൂട്ടിങ് സെറ്റില് അബു സലിമിനെ ആന കുത്താന് വന്നപ്പോള്\n| Updated: Tuesday, September 20, 2016, 15:29 [IST]\nപത്താള് ഒന്നിച്ചു വന്നാലും അടിച്ചിടാനുള്ള ബോഡി അബു സലിമിനുണ്ട്. എന്നാല് പത്താളെ പോലെ അല്ലല്ലോ മദമിളകി വരുന്ന ആന. അഭിനയ ജീവിതത്തില് മറക്കാന് കഴിയാത്ത അനുഭവത്തെ കുറിച്ച് വനിതയ്ക്ക് നല്‍കിയ അഭിമുഖത്തില് സംസാരിക്കവെയാണ് അബു സലിം തന്നെ ആന കുത്താന് വന്ന കഥ പറഞ്ഞത്.\nമമ്മൂട്ടി ഭക്ഷണപ്രിയനാണ്, പക്ഷെ കുറച്ചേ കഴിയ്ക്കൂ, മോഹന്‍ലാല് നന്നായി കഴിക്കും: അബു സലീം\nമോഹന്‍ലാല് - രഞ്ജിത്ത് കൂട്ടുകെട്ടില് പിറന്ന ചന്ദ്രോത്സവം എന്ന ചിത്രത്തിന്റെ ലൊക്കേഷനിലാണ് സംഭവം. ചിത്രത്തില് അബു സലിം ആനയ്ക്ക് പഴം കൊടുക്കുന്ന ഒരു രംഗമുണ്ട്.\nറിഹേഴ്‌സല് ചെയ്തു നോക്കിയപ്പോള് കുഴപ്പമില്ലായിരുന്നു. ടേക്കിലേക്ക് പോയപ്പോള് ആന വിരണ്ടു. അതെന്നെ കൊമ്പുകൊണ്ട് തട്ടി. ഭാഗ്യത്തിന് താഴെ വീണില്ല. പതിനഞ്ച് മിനിട്ടോളം ആന എന്നെ ഓടിച്ചു. പിന്നെ ആളുകള് വന്ന് തളച്ചു. അഭിനയ ജീവിതത്തില് മറക്കാന് കഴിയാത്ത അനുഭവമാണത്- അബു സലിം പറഞ്ഞു.\nസംഘട്ടന രംഗങ്ങളില് അപകടങ്ങള് സ്വാഭാവികമാണെന്ന് അബു സലിം പറയുന്നു. ഇടയ്ക്ക് ചില കോമഡി ചിത്രങ്ങളൊക്കെ ചെയ്തതിലൂടെ അളുകള് നമ്മളിലേക്ക് കൂടുതല് അടുത്തു. വില്ലത്തരമൊക്കെ കാണിക്കുന്ന ആള് പെട്ടന്ന് ഹാസ്യകഥാപാത്രം ചെയ്യുമ്പോള് ആളുകള്‍ക്ക് സര്‍പ്രൈസാണെന്ന് -അബു സലിം പറഞ്ഞു.\nMORE ABU SALIM NEWS\nഫിറ്റ്‌നസ്സ് ശാപമല്ല, അഭിമാനമാണ്, അബു സലിം കരഞ്ഞത് രണ്ടേ രണ്ട് പ്രാവശ്യം\nകാണുന്നത് പോലെയല്ല, മമ്മൂട്ടിയുടെ സ്‌നേഹം അനുഭവിച്ച് അറിഞ്ഞയാള്\nജോണി വാക്കറില് തുടങ്ങിയ ബന്ധം, മമ്മൂട്ടിയുമായുള്ള 25 വര്‍ഷത്തെ സൗഹൃദം ഓര്‍ത്ത് അബു സലീം\nനയന്‍താര, മമ്മൂട്ടി, മോഹന്‍ലാല്...സൂപ്പര് താരങ്ങളുടെ ശരീരത്തെ കുറിച്ച് അബു സലിം പറയുന്നു\n'മമ്മൂട്ടിയുടെ വലംകൈ പോലെ തന്നെയായിരിക്കും ഞാന് മോഹന്‍ലാലിനും'\nRead more about: abu salim mohanlal malayalam film malayalam movie malayalam cinema അബു സലിം മലയാളം സിനിമ മോഹന്‍ലാല്\nAbu Salim telling his most memorable experience in location


ഞാന് മനസാവാചാ അറിയാത്ത കാര്യമാണ് ! വില്ലന് കഥാപാത്രത്തിലേക്ക് ഒതുങ്ങിപ്പോകാന് റിസ ആഗ്രഹിച്ചിരുന്നില്ല;ആരോപണങ്ങള്‍ക്ക് മറുപടിയുമായി കലാഭവന് അന്‍സാര്… - RashtraDeepika\nമലയാള സിനിമയിലെ സുന്ദരനായ വില്ലന് റിസബാവയുടെ വേര്‍പാട് സിനിമാപ്രേമികളെയാകെ സങ്കടത്തിലാഴ്ത്തിയിരിക്കുകയാണ്.\nഎന്നാല് റിസബാവയുടെ വേര് പാടിന് പിന്നാലെ ചില വിവാദങ്ങളും അരങ്ങേറുകയുണ്ടായി. ഇന്‍ഹരിഹര് നഗറിലെ ജോണ് ഹോനായി എന്ന കഥാപാത്രം വന് വിജയമായതിന് പിന്നാലെ ചിത്രത്തിന്റെ അന്യഭാഷാ റീമേക്കുകളില് അഭിനയിക്കാനുള്ള ഓഫറുകള് റിസബാവ നിരസിച്ചിരുന്നു.\nഇതിന് പ്രേരണയായത് സുഹൃത്തായ മിമിക്രിക്കാരന്റെ വാക്കുകളായിരുന്നുവെന്നും അയാള് താരത്തെ വഞ്ചിക്കുകയായിരുന്നുവെന്നുമായിരുന്നു ആലപ്പി അഷറഫ് ആരോപിച്ചത്.\nഇതിന് പിന്നാലെ റിസബാവയെ തെറ്റിദ്ധരിപ്പിച്ച സുഹൃത്തായ മിമിക്രിക്കാരന് കലാഭവന് അന്‍സാര് ആണെന്ന പ്രചരണവും നടന്നു.\nഎന്നാല് ഇപ്പോള് ഈ ആരോപണങ്ങളോടു പ്രതികരിക്കുകയാണ് അന്‍സാര്. റിസബാവയെ കൈപിടിച്ച് സിനിമയിലേക്ക് കൊണ്ടു വന്നതും ജോണ് ഹോനായിലേക്ക് എത്തിച്ചതും താനായിരുന്നുവെന്നാണ് അന്‍സാര് പറയുന്നത്.\nതാന് മനസാവാചാ അറിയാത്ത കാര്യമാണെന്നും അത് പടച്ചുവിട്ട ആളിന്റെ ലക്ഷ്യം എന്താണെന്ന് തനിക്ക് അറിയില്ലെന്നും അന്‍സാര് ഒരു ഓണ്‍ലൈന് മാധ്യമത്തിനു നല്‍കിയ അഭിമുഖത്തില് പറയുന്നു.\nറിസബാവയും താനും ചെറുപ്പം മുതലേ സുഹൃത്തുക്കളായിരുന്നുവെന്ന് അന്‍സാര് പറയുന്നു. പിന്നീട് വളര്‍ന്നപ്പോള് റിസബാവ നാടക നടനായി.\nഈ അവസരത്തിലാണ് സുഹൃത്തുക്കളായ സിദ്ധിഖും ലാലും ഇന്‍ഹരിഹര്‍നഗര് സിനിമ ചെയ്യാനൊരുങ്ങുന്നതിനെക്കുറിച്ച് അറിയുന്നത്.\nഅവരോട് താന് റിസബാവയെക്കുറിച്ച് മുമ്പേ പറഞ്ഞിരുന്നുവെന്നും കഴിവുള്ള സുഹൃത്തുക്കളെ കൈപിടിച്ചു മുന്നോട്ട് നടത്തുന്ന ശീലം തനിക്ക് എപ്പോഴും ഉണ്ടെന്നും അന്‍സാര് പറയുന്നു.\nചിത്രത്തിലെ വില്ലന് വേഷത്തില് അഭിനയിക്കാന് രഘുവരന്റെ ഡേറ്റ് കിട്ടാതെ ഇരിക്കുകയായിരുന്നു സിദ്ധീഖും ലാലും പിന്നീടാണ് അവര് തന്നോട് റിസയെ പ്രധാന വില്ലന് ആക്കിയാലോ എന്ന് ചോദിക്കുന്നതെന്ന് അന്‍സാര് പറയുന്നു.\nതനിക്ക് ഇത് വലിയ സന്തോഷമായെങ്കിലും റിസബാവയ്ക്ക് വില്ലന് കഥാപാത്രത്തോടു താല്‍പര്യമില്ലായിരുന്നു.ഇത് ചെയ്തില്ലെങ്കില് പിന്നെ എവിടേയും നിന്നെ റെക്കമെന്റ് ചെയ്യില്ലെന്ന് പറഞ്ഞ് നിര്‍ബന്ധിച്ചുവെന്നും അന്‍സാര് പറയുന്നു.\nറിസബാവയെ ഇന്‍ഹരിഹര് നഗറിന്റെ അന്യഭാഷാ റീമേക്കുകളില് നിന്നു താന് തടഞ്ഞുവെന്ന് പറയുന്നത് മനസാവാചാ അറിയാത്ത കാര്യമാണെന്ന് അന്‍സാര് പറയുന്നു.\nമലയാള സിനിമയില് വില്ലനായി അഭിനയിക്കാന് റിസബാവയെ നിര്‍ബന്ധിച്ച ഞാന് മറ്റു ഭാഷാചിത്രങ്ങളില് വില്ലനായി അഭിനയിക്കേണ്ട എന്ന് പറയുമോയെന്നും അന്‍സാര് ചോദിക്കുന്നു.\nതാന് മനസിലാക്കിയടത്തോളം വില്ലന് കഥാപാത്രത്തിലേക്ക് ഒതുങ്ങിപ്പോകാന് റിസ ആഗ്രഹിച്ചിരുന്നില്ല അതാകാം പല ചിത്രങ്ങളും നിരസിച്ചത്.\nതാനൊരാള് പറഞ്ഞതുകൊണ്ട് മാത്രം വളരെ സാമ്പത്തികലാഭം ഉണ്ടാകുന്ന അന്യാഭാഷാ ചിത്രങ്ങള് നിരസിക്കാന് മാത്രം ബുദ്ധിശൂന്യത ഒരാള്‍ക്കുണ്ടാകുമോയെന്നും അന്‍സാര് ചോദിക്കുന്നു.\nഒരാളുടെ മരണശേഷം ഇങ്ങനെയൊക്കെ വിവാദങ്ങള് ഉണ്ടാക്കുന്നത് എന്താണെന്ന് മനസിലാകുന്നില്ലെന്നും സുഹൃത്തിന്റെ മരണം വച്ച് വിവാദമുണ്ടാക്കാന് തനിക്ക് താല്‍പര്യമില്ലെന്നും അന്‍സാര് പറയുന്നു.\nAll News, Today’S Specialkalabhavan ansar, rizabawa


Paytm Has Launched BHIM UPI On iOs - Malayalam Gizbot\nപേറ്റിഎം പേയ്‌മെന്റ് ബാങ്ക് ഫിസിക്കല് ഡെബിറ്റ് കാര്‍ഡ് പ്രഖ്യാപിച്ചു, എങ്ങനെ അപേക്ഷിക്കാം?\nPublished: Saturday, January 20, 2018, 12:30 [IST]\nഓണ്‍ലൈന് പേയ്‌മെന്റും ഇ-കൊമേഴ്‌സ് പോര്‍ട്ടല് പേറ്റിഎമ്മും ചേര്‍ന്ന് സേവിംഗ്‌സ് അക്കൗണ്ട് ഉടമകള്‍ക്ക് പേറ്റിഎം ഡെബിറ്റ് കാര്‍ഡ് സംവിധാനം ആരംഭിച്ചു.\nഡെബിറ്റ് കാര്‍ഡുകള് സ്വീകരിക്കുന്ന ഓണ്‍ലൈന് പ്ലാറ്റ്‌ഫോമുകളില് പേയ്‌മെന്റു നടത്താന് ഉപയോഗിക്കാവുന്ന ഡിജിറ്റല് ഡെബിറ്റ് കാര്‍ഡ് ഉപയോഗിച്ചാണ് പേറ്റിഎം ബാങ്ക് സേവിംഗ് അക്കൗണ്ടുകള് നിലവില് വരുന്നത്.\nഫിസിക്കല് ഡെബിറ്റ് കാര്‍ഡ് ഉപയോഗിക്കാം\nഏതെങ്കിലും എടിഎമ്മില് നിന്നും പണം പിന് വലിക്കാനും ഫിസിക്കല് സ്റ്റോറുകളില് ഷോപ്പിംഗ് നടത്താനും ഫിസിക്കല് ഡെബിറ്റ് കാര്‍ഡ് ഉപയോഗിക്കാം. കൂടാതെ ഭീം യുപിഐ സേവനം ഇപ്പോള് ഇന്ത്യയിലെ എല്ലാ ഐഫോണ് ഉപഭോക്താക്കള്‍ക്കും ലഭ്യമാണ് എന്ന് പേയ്‌മെന്റ് സ്ഥാപകനായ വിജാര് ഷര്‍മ്മ ട്വീറ്റ് ചെയ്തു.\nഡിജിറ്റല് കാര്‍ഡിലെ അതേ നമ്പര്\nസേവിംഗ് അക്കൗണ്ട് തുറക്കുമ്പോള്, ഡിജിറ്റല് ഡെബിറ്റ് കാര്‍ഡുകള് ഉപഭോക്താക്കള്‍ക്കു നല്‍കും. അഭ്യര്‍ത്ഥനയുടെ അടിസ്ഥാനത്തില് ഡിജിറ്റല് കാര്‍ഡിലെ അതേ നമ്പര് ഉപയോഗിച്ച് ഫിസിക്കല് ഡെബിറ്റ് കാര്‍ഡും എടിഎം കാര്‍ഡും ഉപഭോക്താക്കള്‍ക്ക് ലഭിക്കും. ഏതെങ്കിലും എടിഎമ്മിലോ കടമെടുക്കുന്ന കടകളിലോ ഈ ഫിസിക്കല് കാര്‍ഡ് ഉപയോഗപ്പെടുത്താം.\nഡെബിറ്റ് കാര്‍ഡിനും എടിഎം കാര്‍ഡിനും എങ്ങനെ അപേക്ഷിക്കാം?\n1. പേറ്റിഎം ആപ്പില് തന്നെ സ്‌ക്രീനിന്റെ ചുവടെ വലതു വശത്ത് ബാങ്ക് ഐക്കണ് കാണാം, അതില് ടാപ്പ് ചെയ്യുക.\n2. ഡെബിറ്റ് കാര്‍ഡ് & എടിഎം കാര്‍ഡ് ഓപ്ഷന് തിരഞ്ഞെടുക്കുന്നതിന് താഴേക്ക് സ്‌ക്രോള് ചെയ്യുക.\n3. എടിഎം കാര്‍ഡ് അഭ്യര്‍ത്ഥയ്ക്കുളള ഓപ്ഷന് തിരഞ്ഞെടുക്കുക.\n4. അടുത്തതായി ഡലിവറി അഡ്രസ് തിരഞ്ഞെടുക്കുക, ശേഷം പണം അടയ്ക്കാനായി 'Proceed to pay' എന്നതില് ക്ലിക്ക് ചെയ്യുക.\n5. പേയ്‌മെന്റ് പൂര്‍ത്തിയാക്കി കഴിഞ്ഞാല് കാര്‍ഡിനായി കാത്തിരിക്കുക.\n6. ഉപഭോക്താക്കള്‍ക്ക് പേറ്റിഎം ആപ്ലിക്കേഷനിലൂടെ കാര്‍ഡ് ഡെലിവറി നില ട്രാക്കു ചെയ്യാന് കഴിയും.\nയുപിഐ ഭീം സൗകര്യം ഐഫോണിലും\nഫിസിക്കല് കാര്‍ഡിന് ഒറ്റത്തവണ 120 രൂപ ഫീസ് ഈടാക്കുന്നതാണ്. RuPay കാര്‍ഡുകള് സ്വീകരിക്കുന്ന എല്ലാ പ്രധാന ഓണ്‍ലൈന് വ്യാപാരികളിലും ഡിജിറ്റല് ഡെബിറ്റ് കാര്‍ഡ് ഉപയോഗിക്കാം.\nയുപിഐ ഭീം സൗകര്യം ഇപ്പോള് ഐഫോണുകളിലും ലഭ്യമാണ് എന്ന് പേയ്‌മെന്റ് സ്ഥാപകന് വിജയ് ശേഖര് ട്വീറ്റ് ചെയ്തു. ഭീം യുപിഐയ്‌ക്കൊപ്പം പേറ്റിഎം ഉപഭോക്താക്കള്‍ക്ക് അവരുടെ സ്വന്തം യുപിഐ സൃഷ്ടിച്ച് വേഗത്തിലുളള പേയ്‌മെന്റുകള്‍ക്കായി ബാങ്ക് അക്കൗണ്ടുകളില് ലിങ്ക് ചെയ്യിക്കാം.\nപേറ്റിഎം ഭീം യുപിഐ ഐഡി (Paytm BHIM UPI ID), ആപ്പിനുളളില് തന്നെ സൃഷ്ടിക്കാന് കഴിയും. ഐഡി ഡീഫോള്‍ട്ടായി 'mobile-number@paytm' എന്ന് വായിക്കാം. ഒരൊറ്റ ഐഡി മതിയാകും അക്കൗണ്ടുകള് ബന്ധിപ്പിക്കാന്. യുപിഐ സേവനം ഉപയോഗിച്ച് തത്ക്ഷണം തന്നെ പണം കൈമാറാം. ബാങ്ക് അക്കൗണ്ട് വിവരങ്ങളോ IFSC കോഡോ ഒന്നും തന്നെ ഇതിനു വേണ്ട.\nPaytm announced the launch of physical debit cards for its Payments Bank account holders. This service is currently available only for Paytm users on iOS devices.\nStory first published: Saturday, January 20, 2018, 12:30 [IST]